
AVERTISSEMENT 


L’helléniste Henri Estienne, réunissant dans le même éloge 
Georges de Selves : et Amyot, les félicitait « d’avoir fait Plutarque 
françois, et de ne lui avoir changé que la robe »2 ; il voulait sans 
doute se montrer indulgent à des traductions dont le mérite 
éminent était à ses yeux d'enrichir la langue française. Au 
xvlie siècle la critique fut sévère à l’égard d’Amyot, et Meziriac, 
fort des progrès d’une science encore jeune, triompha un peu 
facilement des méprises du traducteur 3. Plus équitable, la philo- 
logie moderne n’a pas oublié qu’Amyot avait contribué à l’éta- 
blissement du texte grec, « en conferant les vieux livres escrits à 
la main avec ceux qui sont imprimez », « es principales librai- 
ries de Venise et de Rome », et « en restituant par conjecture » 
plusieurs passages difficiles « avec le jugement et l’aide de 
quelques uns des plus sçavans hommes de cest aage en lettres 
humaines » 4. Ces savants s’appelaient Pierre Danès, Adrien 
Turnèbe, Fédéric Morel (l'aîné). Lui-même déclarait, dans son 
épitre à Henri II, qu’il avait « plus estudié à rendre fidelement 
ce que l’auteur 4 voulu dire, que non pas à orner ou polir le 
langage »; mais, d’autre part, il avertissait ses lecteurs que si ses 
traductions précédentes (Héliodore, Longus, Diodore de Sicile) 
étaient d’un style « plus coulant », c’est que, cette fois, il avait 
essayé de rendre « une façon d’escrire plus aigue, plus docte et 


1. G. de Selves avait traduit huit Wies de Plutarque, Paris, Vascosan, 
1543, in-12. 

2. Apologie pour Hérodote, édit. Ristelhuber, τ. I, p. 8. 

3. V. l'Essai sur Amyot et les traducteurs français au XVI siècle, par 
de Blignières (Paris, Durand, 1851). 

4. Cf. infra l'Avertissement d’Amyot « aux lecteurs ». La biblio- 
thèque de l’Arsenal conserve un exemplaire des Vies de Plutarque 
(édition aldine de 1$19, in-f°) contenant des notes manuscrites attri- 
buées à Amyot. 

pressee que claire, polie ou aisee, qui est propre à Plutarque »; 
car « l'office d’un propre traducteur ne gist pas seulement à 
rendre fidelement la sentence de son auteur, mais aussi à repre- 
senter aucunement et à adombrer la forme du style et maniere de 
parler d’iceluy ». 

Quoi qu’il en soit, ce n’est plus aujourd’hui dans l’interpréta- 
tion d’Amyot que nous allons chercher la pensée, ou, comme le 
disait | Montaigne « l'imagination vraie de Plutarque. » Mais 
nous lisons Amyot, comme nous ferions un écrivain original : 
il appartient à la littérature française. 

Montaigne en faisait son bréviaire ; il y revient presque à 
chaque page de ses Essais, pour le citer ou pour le commenter ; 
il en goûtait « la naïveté et pureté de langage. » C’était encore 
l'avis de Vaugelas qui tenait Amyot pour avoir su mieux que 
personne « le génie et le caractère de notre langue ». « Bien que 
nous ayons retranché, disait-il, la moitié de ses phrases et de 
ses mots, nous ne laissons pas de trouver dans l’autre moitié 
presque toutes les richesses dont nous nous vantons et dont nous 
faisons parade »'. Vaugelas considérait Amyot comme le meil- 
leur prosateur du xvie siècle; cette admiration serait plus 
qu'excessive, s’il fallait y voir l'exclusion d'écrivains tels que 
Rabelais et Montaigne; mais Vaugelas pensait à la langue plus 
qu’au style, et d’ailleurs le style même d’Amyot, toujours égal et 
soutenu, était bien fait pour plaire aux honnêtes gens du 
xXvIIe siècle. 

Quant à ces richesses verbales, d’autres qu'Amyot pouvaient 
les revendiquer, du moins pour une partie. Sans parler de Rabe- 
lais, des érudits, comme Estienne Dolet:, avaient déjà fait entrer, 
par le moyen des traductions, une foule de mots « savants » dans 
notre langue littéraire, Mais c’est le fonds populaire qui fait peut- 
être l’étoffe solide du français d’Amyot; c’est ce qu'a remarqué 
un contemporain, Antoine Du Verdier: « il a la vertu qui est 


1. Remarques sur la langue françoise, Edit. Chassang, t. I, p. 37. 

2. Traduction des Epistres familieres de Cicéron, 1542. V. sur cette 
histoire F. Brunot, Histoire de la langue et de la litt. fr. (Petit de Jul- 
leville), t. III, p. 829 et suiv. 

singulière en écriture parfaite : assavoir le langage du commun 
et du peuple, et la liaison du docte. Ce personnage a joint ces 
deux points en perfection: ». Qu'il ait inventé moins de mots 
qu'on ne l’a dit, l'importance du service qu’il a rendu à la prose 
française n’en est pas diminuée. Son influence littéraire a été 
aussi considérable : il a rendu populaire en France l’histoire 
morale et anecdotique de l’antiquité; conteurs, moralistes, 
auteurs dramatiques sont venus puiser dans son livre comme 
dans un arsenal de faits et d’idées. 

À ce double titre, le Plutarque d’ Amyot (c’est l'expression juste- 
ment consacrée) est un des ouvrages que la Société des textes fran- 
çais modernes voudrait rééditer. Il comprend, comme on sait, les 
Vies des hommes illustres et les Œuvres morales et mélées ; de cet 
ensemble nous détachons aujourd’hui les Wies de Périclès et de 
Fabius Maximus, portées au programme de l’agrégation de gram- 
maire, en les faisant précéder de l’Épître à Henri II et de 
l'Avertissement aux lecteurs, c'est-à-dire de la préface des Vies. 
Nous espérons que ce premier morceau recevra du public un 
accueil favorable et nous encouragera à poursuivre la publica- 
tion du Plutarque :. 


Pour nous conformer aux règles adoptées par la Société, nous 
avons tout d'abord cherché « le texte qui représente la forme 
définitive de la pensée de l’auteur ». De 1559, date de l’édition 
originale, à 1593 (l’année de la mort d'Amyot), les Vies ont été 
souvent réimprimées en France et à l’étranger ; mais nous ne 
devions retenir que les éditions données à Paris par Michel de 
Vascosan, le seul éditeur autorisé par Amyot. 

C'est grâce à l'intervention d'Amyot que Vascosan avait été 
nommé imprimeur du roi (Henri 11), l’année même où il reçut 
son privilège pour l'édition des Vies (1560), et c’est encore Amyot 
qui, pour répondre à une contrefaçon de son livre, faite à Anvers, 


1. Bibliothèque de Du Verdier, édit. Rigoley de Juvigny, t. II, p. 288. 
2. Dans ce cas, nous suivrons l’ordre de l’édition de Vascosan, 1567, où 
chacun des six tomes comprend huit vies parallèles. Les vies de Périclès 
et de Fabius Maximus deviendront la première partie de notre second 
volume ; la préface d’'Amyot se retrouvera en tête du premier volume. 

obtint de Charles IX des lettres patentes, défendant à tous 
libraires et imprimeurs « d'imprimer ne vendre ledit livre, s’il 
n’est de l’impression de Vascosan »". Enfin, Vascosan fut chargé 
par Amyot d'imprimer sa traduction des Œuvres morales, et 
pour cette publication il eut recours à la collaboration de son 
gendre Fédéric Morel, dont l’évêque d'Auxerre mettait volontiers 
la science à contribution (1572). 

Or, des éditions des Wies publiées par Vascosan, nous n’en 
connaissons que trois ?, et ce sont les trois premières de l’ou- 
vrage : 

1559 : 2 vol. in-fo 3. 

1565 : 1 vol. in-fo 4. 


1. V. l'édition des Vies de 156$ et dans les Morales de 1572 (in-f°) le 
privilège accordé à Vascosan; nouvelle défense est faite « à tous impri- 
meurs et libraires qu'ils n’ayent à imprimer, vendre ou tenir aucun 
desdicts livres de Plutarque ». En signant l’épiître à Charles IX, Amyot 
prend le titre d’evesque d'Auxerre qui lui avait été conféré en 1570. Cf. 
de Blignières, p. 409 et suiv., et Joseph Dumoulin, Vie εἰ Œuvres de 
Fédéric Morel, imprimeur à Paris depuis 1557 jusqu’à 1583 (Paris, 
A. Picard, 1901), p. 56 sq. et passim. 

2. Il n’y ἃ pas encore de bibliographie satisfaisante pour le Plufarque 
d’Amyot. La liste donnée par Nicéron est le comble de la confusion 
et de l’inexactitude; Maittaire (Annales typographici..) se borne à citer 
pour les Vies les trois premières éditions. Hoffmann (Lexicon bibliograpbi- 
cum) et Brunet (Manuel du libraire) ne sont pas toujours assez clairs, et 
ils sontincomplets. Nousavons du moins vu et examiné les éditions dont 
nous parlons ici. 

3. « Les Vies des Hommes Illustres, Grecs et Romains, Comparees 
l'une avec l’autre par Plutarque de Chaeronge, Translatees de Grec en 
François. À Paris, De l'imprimerie de Michel de Vascosan. M. D. LVIIII. 
Avec Privilege du Roy. » Le nom dutraducteur n’est pas sur la page 
dutitre; mais il se lit au second feuillet, en tête de l’épitre dédicatoire : 
« Au tres puissant et tres chrestien roy de France Henry deuxieme de 
ce nom, Jacques Amyot, Abbé de Bellozane.. »; l’épitre est datée : 
« En vostre Royale maison de Fonteine-belleau, au mois de Febvrier, 
M. D. LVIIII. » [Bibl. Nationale, vélins, 701-2; et Bibl. de la Sor- 
bonne.] 

4. « Les Vies des Hommes Illustres, Grecs et Romains, Comparees 
l’une avec l’autre par Plutarque de Chæronce, Translatees premiere- 
ment de Grec en François par maistre Iacques Amyot lors Abbé de Bello- 
zane, et depuis en ceste seconde edition reveuës et corrigees en infnis 

1567 : 6 vol. petit in-8o :. 

Nous les désignerons (en suivant l’ordre chronologique) par 
les lettres À, B, C. 

Si nous en croyons l’assertion de l’éditeur autorisé, le texte de 
ces trois éditions a été chaque fois revu par l’auteur. Toutes les 
autres éditions, faites en dehors de l’imprimerie de Vascosan, 
portent, il est vrai, la même mention « en cette dernière édition 
revu et corrigé par le même translateur ». Elles n’en sont pas 
moins, à notre avis, des contrefaçons, les unes faites sans beau- 
coup de soin et fautives, les autres assez exactes 2. Mais quand 
bien même Amyot les aurait avouées, elles nous seraient inutiles 
pour l'établissement de son texte, puisqu'elles se bornent à repro- 
duire soit l'édition de 1565, soit celle de 1567. 


passages par le mesme translateur, maintenant Abbé de saincte Cor- 
neille de Compiegne, Conseiller du Roy, et grand Aumosnier de 
France, à l'aide de plusieurs exemplaires vieux, escripts à la main, et 
aussi du jugement de quelques personnages excellents en sçavoir. A 
Paris, De l’Imprimerie de Michel de Vascosan, M. D. LXV. Avec 
Privilege du Roy. » [Bibl. Nat.] 

1. Même titre que celui de l'édition précédente ; on a seulement rem- 
placé : seconde par troisième (édition) et corrigé saincte en sainct (Corneille) 
« À Paris, par Vascosan Imprimeur du Roy. M. D. LXVII. Avec Pri- 
vilege. » [Bibl. Nat. et Bibl. de l’Arsenal]. 

2. Dans cette deuxième catégorie (les exactes), citons, pour les Vies, 
les éditions de : 

Taques Du Puys: Paris, 1572, 4 tomes en 3 vol. in-8° [Bibl. Nat.] 
reproduit le texte de 156$; le titre même est un aveu: « en ceste 
seconde édition »; 1578, 2 vol. in-8° [Arsenal] et 1583, 1 vol. in-f°, 
[Bibl. Nat.] avec les sommaires de Simon Goulard. 

L'édition de leremie des Planches, Paris, 1583, in-f° [Bibl. Nat.] paraît 
négligée; il est curieux qu'elle s’autorise d’un privilège du roy « de 
vendre et distribuer les Wies de Plutarque »; toutefois le privilège ne 
mentionne pas le nom d’Amyot, qui figure sur le titre. 

Des éditions de Paris, nous avons encore νὰ: 

Gilles Beys, 1582, in 8° [le 1°" vol. seulement, Bibl. Nat.]; Gabriel Buon 
1584, Σ vol. in-f° [Bibl. Mazarine]; Guillaume Auvray, 1587, in-8° 
[le 1° volume seulement à la Bibl. Nat.]; Jean Richer, 1587, 2 vol. in-8° 
que nous possédons ; Pierre Bertault, 1600, in-8° [le 15 vol. seulement 
Bibl. Nat.] ; Georges Lombard et Pierre Chevalier, 1601-1604, 2 vol. in-8° 
[Bibl. Sorbonne]; Estienne Roland, 1606, 2 vol, in-4° [Bibl. Nat.]; Fran- 
çois Gueffier, 1609, 2 vol. in-8° [Bibl. Nat.]; Jean du Carroy, 1611, 
Δ vol. in-12 [Bibl. Sorb.]. 

D'ailleurs ces deux éditions de Vascosan (B et C) ne pré- 
sentententre elles que des différences d’orthographe, et parfois de 
ponctuation : le texte en est absolument identique. En dépit de 
la mention « en cette 3e édition revues et corrigées en infinis 
passages. » l’auteur n’a rien corrigé ; sans doute, parce qu’il n’y 
voyait plus rien à reprendre. Toutefois, il est vraisemblable 
qu’Amyot a pris la peine de relire lui-même ces feuilles : la ponc- 
tuation est plus soignée que dans les deux premières éditions *. 
Ce qui recommandait aussi l’édition de 1567, c'était le format petit 
in-80, autrement maniable que le massif in-fo où le bonhomme 
Chrysale mettra ses rabats ; et c'était la netteté des caractères, 
lélégance des vignettes, cette beauté de l’exécution matérielle, 
faite pour séduire les bibliophiles: aussi ont-ils spécialement 
nommé cette édition : le Pluftarque de Vascosan, en y comprenant, 
avec les six volumes des Wies, les sept volumes des Œuvres 
morales, rééditées en 1574 dans ce même format 2. 

Telles sont les raisons qui nous ont fait choisir le texte de 
1567 (C); restait à le comparer au premier (A) de 1559. Ici 
encore l'annonce faite en B et reproduite en C « revues et corri- 
gées en infinis passages » nous a déçu ; on pourra le constater 
par les variantes que nous avons relevées : les corrections faites 
par Amyot à sa première rédaction sont, pour l’ensemble, peu 
nombreuses et peu importantes. Je ne dis pas qu’elles soient 
négligeables, puisque l’auteur s’est préoccupé surtout de rendre 
sa traduction plus exacte ; maïs ces modifications n’ont porté que 
sur des points de détail : noms propres mal transcrits, ou parfois 
quelques expressions incomprises. On voitmême qu'Amyot n’a pas 
cherché à serrer de plus près le sens de Plutarque, ni à rendre 
avec plus de précision le contour de la phrase grecque ; en cela 
il restait fidèle à sa méthode d'interprétation et de transposition. 
Quant au style, aucune retouche sensible; çà et là un mot rem- 
placé ou supprimé pour éviter une répétition, et c’est tout | 


1. L’orthographe, d’une uniformité remarquable, appartient sans 
doute plus à l’imprimeur qu’à l’auteur. 

2. La 3° édition des Œuvres morales est de 1575, in-f° (Vascosan et 
Féd. Morel). 

11 est vrai que notre collation n’a encore porté que sur les 
deux vies parallèles contenues dans le présent volume; nous 
aurions scrupule à ne pas le déclarer ; mais il nous paraît peu 
probable que la suite du travail infirme cette conclusion : le 
texte d’Amyot a été fixé dès 1559 ; à cette date, l'écrivain, 
comme il le dit lui-même, a vraiment « conduit l’œuvre totale 
à chef ». | 

Signalons, en passant, les additions faites au Plutarque du 
vivant même d’Amyot : la Decade des Empereurs, traduite de 
Guevara par Antoine Allegre, parue d’abord chez Vascosan en 
1567 avec les Vies d'Hannibal et Scipion l' Africain traduites par 
Charles de l’Ecluse — les Vies «recueillies des bons autheurs » ἢ 
et celles prises du latin d’'Æmilius Probus par Simon Goulard; et, 
rédigés par le même Goulard, des sommaires pour chacune des 
Vies, des résumés et sentences placés dans les marges, avec des 
index et «les effigies des hommes illustres, retirees des medailles 
antiques » : tout cela figure dans la plupart des réimpressions que 
nous avons signalées plus haut, entre autres celles de Du Puys, 
et se retrouve dans l'édition donnée par Fédéric Morel le jeune 
(les Morales en 1618, les Vies en 1619, 2 vol. in-f°). 

Nous devions tenir compte de cette édition de 1619, que nous 
désignerons par la lettre D 3. Il nous ἃ paru cependant qu’on 
s'en était exagéré la valeur. Fédéric le jeune avait été à son tour 
le protégé d'Amyot. Ce fut encore l’évêque d'Auxerre qui fit 
transmettre au fils, en 1581, le titre d’imprimeur du roi, dont le 
père avait bénéficié; en 1585 il s’employait à le faire nommer 


1. Sur les sources de ces vies, v. de Blignières, p. 182 et sq. — Cf. 
l'édition d'Amyot par Coray, p. τν et suiv. 

2. « Les Vies des Hommes Illustres, etc., translatees de Grec en Fran- 
çois par messire laques Amyot, lors Abbé de Bellozane, depuis evesque 
d'Auxerre, Conseiller du Roy et grand Aumosnier de France, Reveuës, 
corrigees et augmertees en ceste derniere edition, de plusieurs compa- 
raisons et Vies, ainsi qu’il se pourra cognoistre par l’advertissement au 
lecteur inseré après la preface du Translateur... etc. À Paris, chez Claude 
Morel, rue Saint laques à la Fontaine. M. D. CXIX. Avec privilege de 
Sa Majesté, » [Bibl. Nat. et Bibl. de la Sorbonne]. V. après l’avertisse- 
ment de Fédéric Morel, « un sommaire de la vie de messire Jacques 
Amyot ». 

« lecteur royal en eloquence grecque et latine ». Fédéric le jeune 
avait reçu d'Amyot des corrections et des variantes sur le texte 
grec de Plutarque; il les réservait pour « une impression nou- 
velle de Plutarque grec et latin », qui n’a pas été faite ; mais, en 
revanche, il affirme avoir donné dans cette édition des Wies la 
version française corrigée suivant l’exemplaire même d’Amyot :. 

Est-ce une raison suffisante pour que nous considérions avec 
de Blignières cette édition de Fédéric le Jeune « comme l’œuvre 
définitive du traducteur » ? Savons-nous si ces corrections 
manuscrites représentaient une revision totale ? Sommes-nous 
sûrs que l'éditeur les ait littéralement transcrites ? 

En fait, parmi les variantes que nous avons relevées dans le 
texte de 1619, il y en a peu qui aient vraiment de l'intérêt, soit 
pour le sens, soit pour le style; ce que nous avons constaté 
jusqu’à présent pour les trois premières éditions de Vascosan, se 
vérifie de nouveau pour cette dernière : l’immobilité à peu près 
entière du texte d’'Amyot. 

Le Plutarque français eut encore quelques éditions au 
xv1ie siècle, jusqu’en 1655 2. Citons pour mémoire les réimpres- 
sions faites au xvirre siècle par Bastien (1754), par Brotier et 
Vauvilliers (1783-84); au x1xe par Clavier(1801-1806). L'édition 
de Coray (1826) 3 ne comprend que les Wzes; elle a le tort de 
rajeunir, non pas seulement l'orthographe, mais le texte lui- 
même, ce qui est plus grave, en l’altérant parfois d’une manière 
méconnaissable. 


Nous avons apporté tout notre soin à reproduire avec exacti- 
tude le texte et même l'orthographe de 1567; on a seulement 
distingué, pour rendre la lecture plus facile, le j de li et le 
v de l’#; les majuscules n'ont été maintenues que pour les noms 


1. Même assertion l’année précédente pour les Œuvres morales : 
« reveue et corrigee en infinité de lieux par feu M. Amyot, peu aupara- 
vant son deceds ». 

2. Paris, 1622, in-8° : le tome I chez Nicolas de la Vigne ; le τ. Ilchez 
Mathurin Henault [Bibl. Sorbonne]. — Paris, 164$, 2 vol in-f°, chez 
Antoine Robinet et 1655, 2 vol. in-f°, chez Léonard [Bibl. Nat.]. 

3- Paris, Dupont, 12 vol. grand in-8°. V. dans le t. I* la vied’Amyot, 
par l'abbé Lebœuf ; cf. de Blignières, p. 400 et suiv. 

propres ; pour la ponctuation, nous avons observé le plus possible 
celle d’Amyot, nous bornant à séparer certainsmots mis en appo- 
sition, et à enlever les virgules superflues dans les cas où elles 
auraient partrop gêné nos habitudes modernes. Dans les variantes 
nous avons omis, sauf exception curieuse, ce qui était de pure 
orthographe; mais nous avons noté quelques formes de mots 
qui pouvaient intéresser l’histoire de la prononciation ou du 
lexique. 

Enfin dans ce texte de 1567 qui ne présente aucun alinéa, on 
a jugé bon d'introduire les coupes du texte grec, suivies par les 
éditions modernes de Didot et de Teubner: ce qui facilitera la 
lecture et les recherches. 


LOUIS CLÉMENT. 


AV TRESPVISSANT ET TRESCHRESTIEN ROY DE FRANCE 
Henry deuxieme de ce nom, 
Jacques Amyot Abbé de Bellozane 


Son ireshumble et tresobeïssant serviteur S. 


S Ceux qui de pere en fils sont nez ou habituez soubs une 
juste, legitime et bereditaire principauté, comme la vostre, 
Sire, doyvent, à mon jugement, au service de leur prince 
la devotion que les Sages anciens attribuoyent à la charité 
du païs où lon a pris naissance. Car 1lz disoyent que le 

το premier degré en estoit deu aux Dieux, le second au 
païs, et le troisieme aux parens, sans faire mention de 
roy ne de prince, pourautant que c'estoyent gens qui 
vivoyent soubs autre forme de gouvernement que de 
royaume, et qui pour inciter les hommes à defendre le 
ss public, soubs lequel la vie, l'honneur et le bien de chaque 
particulier sont compris, et à tascher de profiter à la 
communauté de ceux avec lesquelz on a convenance de 
nativité, de langue, de loix, de mœurs et de demeurance, 
enseignoyent que non seulement la raison de tout droict 
20 humain, mais aussi la religion de droict divin, et le 

devoir de conscience obligeoyent toute personne de servir à 

son entier pouvoir au bien public de son pais, oultre la 

douceur d'affection quenature imprime en noz cueurs, et la 
conformité d'humeurs qui se treuve ordinairement en noz 


16 D: comprins 
T. fr. mod. — Amyot, I. B 

corps, avec le ciel et l'air ou nous avons premierement 
respiré, qui semble une obligation naiurelle. Mais comme 
ainsi soit que toutes nations, non plus que tous hommes 
particuliers, ne sont pas propres à estre regies d’une 

s mesme sorte de gouvernement, pource qu'il est plus expe- 
dient à aucunes de servir que de commander, et qu'au 
jugement du prince des philosophes, la plus parfaitte des 
trois especes du gouvernement de la chose publique, et la 
plus selon Dieu et nature, est celle de la royauté, ceulx 
το qui par election ou par nativité y sont soubmis, doyvent 
bien affectueusement esvertuer toutes leurs forces, et de 
corps et d'entendement, pour faire, chacun en son endroit et 
selon sa vacation, service à leur souverain : attendu que 
servans à un, tlz profitent à tous, et qu'en luy seul gist 

15 l’heur et malheur de ses subjects ; de luy depend le repos 
ou travail, l'aise ou misere de tous ceux qui vivent soubs 
son empire ; luy seul represente la chose publique, veu que 
sa voulunté est loy, sa parole arrest, et sa vie discipline 
exemplaire de bien ou de mal faire. Si me semble à ce 
20 propos qu’Artabanus, l’un des capitaines du roy Xerxes, 
respondit sagement ἃ  Themistocles, lors qu'il se retira 
fuitif de la Grece en la cour de Perse : « Les loix et 

« coustumes des hommes, dit il, sont differentes, Themis- 

« tocles, et y a des choses tenues pour honestesien un païs, 

Ὡς « qui ne le sont pas en un autre : maïs bien est il par 
« tout honeste à un chacun, de maïntenir et garder celles 

« de son pais. Car quant à vous autres Grecs, on dit que 

« vous n'avez rien si cher ny en si grande recommandation 

« que la liberté et l'egalité : mais nous Persiens estimons 

30 « qué la plus belle et la plus saincte ordonnance que nous 

«ayons, soit celle qui nous commande d'honorer, servir 
«et reverer nostre roy, ne plus ne moins que l’image de 
« Dieu vivant, qui regit et gouverne tout ce monde». 
C’est bien un tilire auguste et venerable que celuy la, et 
le plus magnifique et le plus digne, qui sçauroit estre 
donné à un monarque souverain, prouveu qu'il s'en 
vueille souvenir, et qu’il ait tousjours la crainte de Dieu, 
et la raison, qui luy sonne continuellement aux oreilles. 
Ce qui jadis s’observoit par coustume en la cour de 
Perse: là ou l’un des gentilzhommes de la chambre 
avoit la charge de se trouver tous les matins au resveil du 
roy, et luy dire: « Leve toy, Sire, pour prouvoir aux 
« affaires, dont le grand Mesoromasdes (car ainsi appel- 
« loyent ilz Dieu) veut que tu ayes le soing. » Ce discours 
de raison naturelle, Sire, quand encore le commandement 
des Escritures sainctes, ou l’authorité des princes est si 
authentiquement fonde, n'y seroit point, oblige assez 
tous voz subjects à desirer de vous faire service : et de 
ma part, ayant cherché de vous en faire, en l'insti- 
20 tution de Messeigneurs d'Orleans et d’Angoulesme, 
ox tresheureusement nez enfans, que Dieu benie, pour 
employer le temps qui me demeuroit vuide, à faire encore 
quelque autre chose qui vous fust agreable, apres avoir 
vacqué au devoir de l'office, auquel il vous a pleu me 
commettre, de leur enseigner les leitres, je me suis mis à 
revoir ce que de long temps j'avoye traduit de Grec en Fran- 
çois des Vies de Plutarque, et à continuer de traduire ce 
qui men restoit : tant que finablement, ayant conduit 
l’œuvre totale à chef, j'ay pris la hbardiesse de la vous 
30 presenter imprimee, et la faire sortir soubs la sauve-garde 

de vostre tres illustre nom, en public, es mains de vox 
hommes : non que j'eusse opinion qu'il peust issir de moy, 
personne si basse et si petite en toute qualité, chose qui 
meritast d’estre mise devant les yeux de vostre Magesié : 

s mais bien ayant certaine confiance que l'œuvre de soy est 
si recommandable et si excellente, qu'elle pourra faire 
excuser le defaut qui s’y trouvera de ma part, pource que 
je confesse avoir plus estudié à rendre fidelement ce que 
l’autheur a voulu dire, que non pas à orner ou polir le 

το langage, ainsi que luy mesme a mieulx aimé escrire doc- 
tement etgravement en sa langue, quenon pas doucement 
ny facilement. Maïs en recompense il y a tant de plaisir, 
d'instruction et de profit en la substance du livre, qu'en 
quelque style qu’il soit mis, prouveu qu'il s’entende, il 
15 ne peut faillir à estre bien receu de toute personne de bon 
jugement, pource que c'est en somme un recueil abbregé de 
tout ce qui a esté de plus memorable et de plus digne faict 
ou dict par les plus grands roys, plus excellens capitaines 

et plus sages hommes des deux plus nobles, plus vertueuses 

20 et plus puissantes nations qui jamais furent au monde. 
Et au reste j'espère, Sire, que de vostre grace et liberalité 
royale, laquelle se monstre aussi bien à recevoir guayement 

et joyeusement les petits presens, comme à donner franche- 
ment et liberalement les grands, quand la bonne voulunté 

2s des offrans excuse l'impuissance de mieulx faire, vous aurez 
pour agreable l’humble affection que j'ay euë en ce faisant, 
de recommander à la posterité la memoire de vostre glo- 
rieux regne, de servir au bien public de voz subjects, et 
d'enrichir nostre langue Françoise, selon la foible portee de 

30 mon peu de sens et de litterature : pource que je m'asseure 


14 D : pourveu — 24 Α et D: volonté 


PREFACE V 


que d’icy à longues annees, quand les survivans trouveront 
tant de beaux et bons livres translatez des langues Grecque 
et Latine en la Françoise durant vostre heureux regne, et 
soubs l'inscription de vostre tres illustre nom, lon vous 
s donnera la louange d'avoir glorieusement couronné et 
achevé l’œuvre, que ce grand roy François vostre feu pere 
avoit beuresement fondé et commencé de faire renaïstre et 
florir en ce noble royaume les bonnes lettres, dont nostre 
langue va tous les jours de plus en plus recevant tel orne- 
so ment et enrichissement, que ny l'Italiene, ni l’Hespagnole, 
ny autre qui soit aujourdhuy en usage par l'Europe, ne 
se pourra vanter de la surmonter en nombre, ny en bonté 
des outilz de sapience, qui sont les livres: εἰ consequem- 
ment voz subjects en recueilliront ce fruict, que sans se 
15 travailler pour apprendre les nobles ancienes langues, 
qui coustent beaucoup de temps et de peine à apprendre, à 
cause qu’elles sont mortes, et qu’il les faut tirer hors des 
monumens des livres, ou elles sont ensepvelies, 117 auront 
en leur maternelle, et chez eulx, par maniere de dire, ce 
20 qu’il y a de plus beau et de meilleur en la Latine et en la 
Grecque. À raison duquel benefice 1lz seront de tant plus 
obligez à prier Dieu, comme je fay en toute humilité et 
toule reverence, pour la bonne prosperité, accroissement 
d'honneur, et continuation de longue vie en bonne santé de 
2$ Vous, Sire, et de tout ce qui appartient à vostre sacree 
Royale Majesté. En vostre Royale maison de Fonteine- 
bleau, au mois de Febvrier, M. D.LVIIII. 


26 À : Fonteine-belleau. — D: Fontaine-bell’eau. 

La lecture des livres qui apportent seulement une 
vaine et oiseuse delectation aux lisans, est à bon droict 


᾿ reprouvee des hommes sages et de grave jugement, et celle 


mn 


το 


15 


2 


20 


mn 


qui profite aussi simplement, sans faire aimer le profit 
qu’elle apporte, et addoucir la peine que lon prend à le 
recueillir, par quelque allechement de plaisir, semble un 
peu trop austere au goust de plusieurs delicats entende- 
mens, qui pour ce defaut ne s’y peuvent arrester longue- 
ment. Maïs celle qui plaist et profite, qui delecte et instruit 
ensemble, a tout ce que lon sçauroit desirer, pour estre 
universellement aimee, receuë et estimee de toute maniere 
de gens, suyvant le commun dire du poëte Horace : 
« Qui le plaisir à l'utilité joinct 
« En ses escripts, le gaigne de tout poinct : 

et fait mieuls ces deux effects, l’un pour l'amour de l’autre 
reciproquement, en profitant plus d'autant qu’elle delecte, 
et delectant davantage d'autant qu’elle profite. Ceste 
louange à mon aduis est deuë proprement, ou principale- 
ment plus qu'à nulle autre, à la lecture des histoires, 
comme à celle ou il y a plus d’honeste plaisir conjoinct 
avec utilité, et qui a plus d’efficace pour ensemble plaire 
et profiter, resjouir et enseigner, que nulle autre sorte 
d'escripture ne d'invention humaine. À raison dequoy il 
sembleroit aussi convenable d’advouër que les hommes 
sont autant ou plus obligez aux bons esprits, qui ont 
merité le nom d’historiens par leurs sages escripts, qu'ilx 


LB 


PREFACE VII 


ne sont à nulle autre manière de lettres : pourautant que 
l'histoire est une narration ordonnee des choses notables, 
dictes, faictes, ou advenues par le passé, pour en con- 
server la souvenance à perpetuité, et en servir d’instruc- 

5 tion à la posterité. Et tout ainsi comme la memoire est 
letresor de l'entendement de l'homme, sans laquelle les 
actions des autres deux parties demeureroyent imparfaictes 

et presque inutiles : aussi se peut-il dire que l’histoire est 

à laverité le tresor de la vie humaine, qui preserve de la 
τὸ mort d’oubliance les faicts et dicts memcrables des hommes, 
et les adventures merveilleuses, et cas estranges, que 
produit la longue suitte du temps. C’est pourquoy le sage 
Platon veut qu'elle ait esté appelee histoire *, pource 
qu'elle arreste le flux de nostre memoire, qui autrement 

15 auroit trop peu de duree et de tenue: et peut on ἃ cela 
recognoistre combien nous luy sommes obligez, si nous 
imaginons seulement en quelle horreur detenebres, et quelle 
fondriere d’ignorance bestiale et pestilente nous serions 
abysmez, si la souvenance de tout ce qui s’est faict, ou qui 

20 est advenu avant que nous fussions nez, estoit entierement 
abolie et esteincte. Je veux doncques laisser à part l'excel- 
lence et la dignité de la chose en soy, veu que non seule- 
ment elle est plus ancienne que toute autre espece d’escrip- 
ture qui onques aît esté au monde, mais aussi qu'elle a 

25 eu cours entre les hommes, avant que l’usage des lettres 
mesmes y fust : pource que lors les vivans laissoyent à 
leurs successeurs la memoire des choses passees en chansons 
qu’ilz faisoyent apprendre par cueur de main à main à 


* ἀπὸ τοῦ ἴστασθαι τὸν ῥοῦν τῆς μνήμης, 

leurs enfans, ainsique lon a peu voir de nostre temps 
par l'exemple des barbares habitans es terres neufves 
Occidentales, qui sansconserve d'aucunes lettres avoyent la 
cognoissance des choses advenues bien huit cents ans aupa- 
5 ravant. Je laisse semblablement à deduire que c’est la plus 
seure garde et le plus durable monument que les hommes 
puissent laisser de leurs faicts en ce monde, pour consacrer 
leur nom à l'immortalité : car il n'y a ny statues, ny 
trophees de marbre, ny arcs de triomphe, ny coulomnes, 
10 ny sepuliures magnifiques, qui puissent combatre la duree 
d'une histoire eloquente, accomplie des qualitez qu’elle doit 
avoir. Aussi peu me veux-je arrester à peser que elle a 
je ne sçay quoy de venerable, en ce qu'elle fait profession 
de dire tousjours verité, et en ce que son propre subject est 
15 de traitter de toutes les plus hautes et plus grandes choses 
qui se facent en ce monde, pource qu’il me semble que l’uti- 
lité grande, qui est, comme dit Horace, presque la mere 
de justice et d’equité, la recommande tant, qu’il n’est ja 
besoing de luy chercher d'ailleurs authorité ny ornement 
20 de dignité. Car c’est une regle et instruction certaine, qui 
par exemples du passé nous enseigne à juger dn present, et à 
prevoir l'advenir, à fin que nous sçachions ce que nous devons 
suyvre ou appeter, et qu'il nous faut fuir et eviter. 
C’est une peincture qui nous met devant les yeux, ne plus 
25 ne moins qu'en un tableau, les choses dignes de memoire, 
qu'anciennement ont faictes les puissants peuples, les roys 
et princes magnanimes, les sages gouverneurs et vaillans 
capitaines et personnes marquees de quelque notable qua- 
lité, nous representant les mœurs des nations estrangeres, 
30 les loix et coustumes anciennes, les desseings des hommes 

particuliers, leurs conseils et entreprises, les moyens qu’ilz 
ont tenus pour parvenir, et leurs deportements, quand ilz 
sont parvenus aux plus hauts, ou bien qu'ilz ont esté 
dejettez aux plus bas degrez de la fortune : tellementqu’il ne 

5 Sçauroit naïstre accident en paix ny en guerre, en public 
ny en privé, que qui aura leu diligemment, bien entendu 

et fidelement retenu les histoires , n’y treuve lumiere pour 
s’esclarcir et conseil pour se resoudre à prendre party, ou à 
donner advis à un autre en tout douteux et dangereux 
ro passage, pour eslire le plus expedient, et juger à peu pres 
le poinct auquel devra tomber un affaire bien emmeslé : 
advertissement pour soy moderer en prosperité et reconfort, 
pour 56 revenir et soustenir en adversité. Et si le fait 
avec plus de grace, d’efficace et de dexterité, que ne font 

τς Les livres de philosophie morale, d'autant que les exemples 
sont plus aptes à esmouvoir et enseigner, que ne sont les 
arguments et les preuves de raisons, ny leurs imperieux 
preceptes, à cause qu'ilz sont particuliers, accompagnez de 
toutes leurs circonstances, là ou les raisons et demonstra- 
20 tions sont generales, et tendent plus à fin de prouver ou 
de donner à entendre, et les exemples à mettre en œuvre 

et à executer : pource qu'ilz ne monstrent pas seulement 
comme il faut faire, mais aussi impriment affection de le 
vouloir faire, tant pour une inclination naturelle, que 

ἃς tous hommes ont à imiter, que pour la beauté de la vertu 
qui a telle force, que par tout ou elle se voit, elle se fait 
desirer et aimer. Aussi le fait elle avec plus de pois et 
plus de gravité que ne font les inventions et compositions 
poëtiques, d'autant qu’elle ne se sert jamais que de la nue 

30 verité : et la poësie ordinairement enrichit les choses qu'elle 
loué, par dessus le merite, à cause que son but principal 

est de delecter ; et encore plus honestement et plus doulce- 
ment que ne font les loix et ordonnances civiles, d'autant 
qu'il est plus honeste instruire et enseigner que non pas 
pumir et. corriger. Et toutefois l’histoire a bien aussi sa 
maniere de chastier les meschans par la note d'infamie 
perpetuelle dontelle marque leur memoire, qui est un grand 
moyen de retirer des vices ceux qui autrement auroyent 
mauvaise et lasche voulunté : comme aussi est-ce un bien 
vif et poignant aguillon aux hommes de gentil cueur et 
de nature genereuse, pour les inciter à entreprendre toutes 
hautes et grandes choses, que la louange et la gloire 
immortelle dont elle remunere les bienfaisans. Car les 
hvres sont pleins d'exemples d'hommes de courage et d’enten- 
dement eslevé, qui pour le desir de perpetuer la memoire 
de leur nom, par le seur et certain tesmoignage des histoires, 
ont vouluntairement abandonné leurs vies au service de 
la chose publique, despendu tous leurs biens, supporté 
travaux infinis et d'esprit et de corps, pour defendre les 
oppressez, bastir edifices publiques, establir loix et gouver- 
20 nemens politiques, inventer arts et sciences necessaires ἃ 
l’entretenement et ornement de la viehumaine; de tous les- 
quelz grands benefices la grace est deuë à la fidele recom- 
mandation des histoires. Car encore que la vraye vertu 
ne demande aucun loyer mercenaire de ses actes louables, 
et se contente à par soy de la conscience d'avoir bien fait : 
si est-ce chose utile et bonne, à mon advis, d’attraire par 
tous moyens les hommes à bien faire, et ne doibt on point 
defendre aux gens de bien d’esperer honneur, qui naturel- 
lement accompagne la vertu comme l'ombre le corps, de 
30 leurs vertueux faicts. Car on voit ordinairement que 

c'est un signe infaillible de lasche, basse et vile nature, 
que ne sentir point les estincelles du desir d'honneur, et 
que ceux qui estiment chose impertinente, superflue ou 
malseante, que d’estre loué, ne font aussi rien qui merite 
que lon les louë, ains sont coustumierement personnes de 
cueur failly, desquelles les pensees ne s'estendent point 
plus avant que les vies, et dont la souvenance se pert 
aussi quand et la veuë. Or si le conseil des vieilles gens 
est grandement estimé, pource qu'ayans vescu longuement, 
il est force qu'ilz ayent beaucoup veu, et si ceux qui 
ont longuement voyagé, en païs estranges, qui se sont 
trouvez en beaucoup d'affaires, et ont grande experience 
des choses de ce monde, sont reputez sages et dignes à qui 
lon mette en main les resnes des grands gouvernemens : 
combien fait à estimer la lecture des histoires, qui en un 
seul jour nous peut fournir plus d'exemples que ne 
sçauroit faire le cours entier de la plus longue vie d’un 
homme? Tellement que ceux qui sont exercitez à la lire 
ainsi qu'il appartient, encore qu'ilz soyent jeunes, 
deviennent, quand à l’intelligence des affaires du monde, 
telz que s'ilz estoyent vieux et chenus, et n'ayans jamais 
bougé de leurs maisons, sont aussi advertis, informez et 
instruits de tout ce qui est par le monde, que ceux qui 
avec travaux innumerables et dangers infinis ont abbregé 
leurs jours à courir toute la terre habitable: comme au 
contraire ceux qui sont ignorans des choses faites ou 
advenues avant qu'ilz fussent nez, quoy qu’ilx soyent 
suraagez, demeurent tousjours enfans, et dedans le propre 
païs de leur naissance sont en pareille condition que les 
estrangers. Brief il se peut veritablement dire que la lec- 
ture des histoires est une eschole de prudence, que l’homme 

se forme en son entendement, en considerant meurement 
lestat du monde qui a esté par le passé, et observant 
diligemment par quelles loix, quelles mœurs et quelle 
discipline les empires, royaumes et seigneuries τὸ sont 
jadis premierement establies, et depuis maintenues et 
grandies, ou au contraire changees, diminuees et perdues. 
Aussi lit on qu'Alexander Severus tres sage et vertueux 
empereur de Rome, toutes et quantes fois qu'il avoit à 
deliberer de quelque chose de consequence, tant au faict de 
la guerre que de gouvernement, appelloit tousjours ceulx 
qui estoyent renommez de sçauoir bien les histoires. Je 
sçay bien toutefois qu'il y en a qui insisteront alencontre, 
en soustenant que ceste lecture des Istoires ne sçauroit 
que bien peu, ou rien du tout, servir à l'acquisition de 
prudence, veu qu'elle gist en action, et que c’est expe- 
rience reelle et actuelle qui l’engendre, quand l'homme 
remarque bien et retient fermement ce qu'il a veu à l'œil, 
et qu'il a experimenté de faict, suyvant ce que dit l’an- 
cien poète Afranius : 


« Prudence suis, Vsage est le mien pere, 
« Qui m'engendra en Memoire ma mere; » 


et ce qu’entendoit le philosophe qui dit que la main 
estoit l'instrument de sapience : au moyen de quoy 
(disent-il7) ceulx qui parlent de matieres de gouverne- 
ment et d’affaires d’estat, mesmement de ceulx de la 
guerre, par livres, en parlent comme clercs d'armes, ainsi 
que dit le proverbe François, rapportant à celuy des Grecs, 
qui appellent un pilote par livre celuy qui n'a pas 
seure et certaine cognoissance des choses dont 1] parle, 
voulans dire qu’il ne se fault pas fier à l'intelligence 

que lon acquiert par la lecture, es choses qui consistent 
en action, et qu'il fault avoir mis la main à l'œuvre: 
ne plus ne moins que rien ne sert à devenir bon peintre, 
avoir ouy souvent parler et discourir de la peinture, et 

s deviser des couleurs, qui ne prent le pinceau en main : 
et qu'au contraire il se trouve de bien sages hommes et 
de bons capitaines, qui ne sçavent ne lire ny escrire: 
joint qu'ilz alleguent davantage qu'au faict des armes, 
toutes choses se changent d'an à autre, bar maniere de 
τὸ dire: au moyen de quoy les ruses et subtilitez que lon 
pourroit apprendre es livres, ne serviroyent non plus que 
les mines esventees, ainsi que Cambyses remonstre à son 
filz Cyrus en Xenophon, disant que comme en la 
musique les chansons les plus nouvelles sont ordinaire- 
15 ment celles qui pour une fois plaisent le plus, à cause 
que jamais elles n'ont esté ouyes : aussi en la guerre les 
ruses qui nont point esté practiquees, sont celles qui 
succedent le mieulx, et qui sortent Île plus souvent à 
effect, d'autant que les ennemis s'en doubtent moins. 
20 Mais aussi ne suis-je pas celuy qui vouldroit soustenir 
que lon peust faire un sage gouverneur d'estat poli- 
tique, ny un grand capitaine d'un personnage qui 
n'auroit jamais bougé de dessus les livres en une 
estude : combien que Ciceron escrive de Lucius Lucul- 
25 lus que quand il partit de Rome capitaine general et 
lieutenant du peuple Romain, pour aller faire la guerre 
au roy Mithridates, il n'avoit experience quelconque de 
la guerre, mais que depuis il feit si grande diligence de 
lire les histoires, et d'interroguer sur chasque poinct les 
30 vieux capitaines et gens de longue experience, qu'il 
menoit avec luy, que quand il fut arrivé en Asie, ou il 

falut mettre à bon esciant la main à la besongne, il se 
trouva un tressuffisant capitaine, ainsi que le tesmoi- 
gnerent ses effects, attendu que par voyes d'armes toutes 
contraires il desfeit les deux plus puissans, plus redoubtez 
s et plus grands princes qui fussent lors en tout l'Orient. 
Car son entendement fut si vif, son soing si vigilant, et 
son courage si bon qu’il n'eut point besoing du long appren- 
tissage, ny de la grossiere discipline d'usage. Et encore 
que je confesse qu'il se soit trouvé des gouverneurs et capi- 
τὸ faines, qui par la seule vigueur de leur nature aidee de 
longue rotine d'usage ont fait de belles et grandes choses, 
lon ne me sçauroit aussi nier que s'ilz eussent adjousté à 
ces dons de nature la cognoissance des lettres et la lecture 
des histoires, 1lz n'en eussent peu faire de beaucoup plus 
τς grandes, et qu'ilz n'en eussent esté de beaucoup plus par- 
faits. Pource qu'à la perfection de ceste suffisance de 
bien gouverner en paix ou en guerre, il y a trois choses 
necessairement requises, comme en toute autre excellence 
d'art ou de science, la nature, l'art et l’exercitation. La 
20 nature, au propos que nous traittons, fournira d’un bon 
sens naturel, d'un corps bien composé pour endurer tout 
travail, et d'une bonne voulunté de se faire valoir : l'art 
contribuera le jugement et la cognoissance acquise par 
les exemples et sages discours leus et releus es bonnes his- 
ἃς toires : et l'exercitation donnera la promptitude, l’asseu- 
rance et la facilité de les mettre à execution. Car prudence 
quoy qu’elle regisse l'action, est neantmoins vertu de l'en- 
tendement, qui enseigne le poinct du milieu, auquel 
consiste toute louable action entre deux vicieuses extremitez 
30 du peu et du trop : et qui s'attent à l'acquerir par rotine 

d'usage seulement, et aime mieulx apprendre à ses despens 
qu'à ceulx d'autruy, il pourroit estre du nombre de ceulx 
que touche l'ancien proverbe, qui dit que l'experience est 
la maïstresse des fols, pource que la vie de l'homme est 
5 courte, et l'experience difficile et perilleuse, mesmement au 
faict de la guerre, auquel, comme disoit Lamachus, 
capitaine Athenien, on ne peut pas faillir deux fois, pource 
que les faultes y sont de telle consequence, qu’elles apportent 
le plus souuent ruine d'estat ou perte de vie à ceulx qui les 
10 font. Ainsi ne faut-il pas attendre celle prudence usagere 
qui couste si cher, et qui est si longue à venir que l’homme 
bien souvent est mort en la peine, avant qu’elle soit 
arrivee, et qu'il luy faudroit une seconde vie pour l’emn- 
ployer, quand elle est trop tard venue : ains la fault 
15 haster par diligence de lire continuellement es anciennes 
et modernes histoires, à fin de jouir de l'heur que dit le 


poëte : 
« Heureux celuy qui pour devenir sage, 
« Du mal d'autruy fait son apprentissage.» 


20 Au demeurant, quant à ceux qui vont disans que le 
papier endure tout, s'il y en a aucuns qui à faulses 
enseignes usurpent le nom d’historiens, et qui par haine 
ou faveur offensent la majesté de l'histoire, en y meslant 
quelque mensonge, cela n'est point la faulte de l’histoire, 


25 αἴης des hommes partiaux, qui abusent indignement de 


ce nom pour desguiser et couvrir leurs passions : ce qui 
n'adviendra jamais, si celuy qui escrit l'histoire, a les 
parties qui luy sont necessairement requises, pour meriter 
le nom d'historien, qu'il soit despouillé de toute affection, 
30 sans envie, sans haine ny flatterie, versé aux affaires 

du monde, eloquent, homme de bon jugement, pour 
sçavoir discerner ce qui se doibt dire, et qui se doibt laisser, 

et ce qui nuiroit plus à declarer qu'il ne profiteroit à 
reprendre et à condamner : attendu que sa fin principale 

5 doibt estre de servir au public, et qu'il est comme un 
greffier, tenant registre des arrest de la cour et justice 
divine, les uns donnez selon le style et portee de nostre 
foible raison naturelle, les autres procedans de puissance 
infinie et de sapience incomprehensible à nous, par dessus 
so et contre tout discours d'humain entendement, lequel ne 
pouvant penetrer jusques au fond des jugemens de la 
divinité, pour en sçavoir les motifs et les fondemens, en 
attribue la cause à ne sçay quelle fortune, qui n’est autre 
chose que fiction de l'esprit de l'homme, s'esblouïssant à 
15 regarder une telle splendeur, et se perdant à sonder un tel 
abysme, comme aïnsi soit que rien n'advient ny ne se 
fait sans la permission de celuy qui est justice mesme et 
_werité essentielle, devant qui rien n’est ne futur ny passé, 
et qui sçaît et entend les choses casuelles necessairement. 
20 Laquelle consideration enseigne aux hommes à s’humilier 
soubs sa puissante main, en recognoissant qu'il y a une 
cause premiere qui gouverne Supernaturellement, d’ou vient 
que ny la hardiesse n'est pas tousjours heureuse, ny la 
prudence bien asseuree. Ces utilitez fi notables sont par 
25 tout accompagnees de delectation singuliere, qui principa- 
lement procede de la diversité et de la nouvelleté dont nostre 
nature s’esjouit, et en est grandement desireuse, à cause 
qu'ayant une affectueuse inclination à son bien souverain, 
elle le va cherchant en tout ce qu’elle cuide beau ou bon en 

30 ce monde : mais ne trouvant de quoy se contenter soubs la 
voulte du ciel, elle S'ennuye et se fasche bien tost de ce que 

nagueres elle avoit ardemment appeté, et va ainsi errant 
en la temerité de ses appetits, dont elle ne cessera jamais de 
changer continuellement, jusques à ce qu'estant unie à 
ceste fin derniere de son bien souverain, ou est la perfection 

s de toute beauté et toute bonté, ses souhaits seront à un 
coup assouvis. Cest appetit de varieté ne se peult mieux 
recreer que en celle qui est le repertoire et le tesmoignage du 
temps, pere de toute nouvelleté, et messagere de l'antiquité. 
Car si nous sentons un plaisir singulier à escouter ceulx 

τὸ qui retournent de quelque loingtain voyage, racomptans les 
choses qu’ilz ont veuës en estrange païs, les mœurs des 
hommes, la nature des lieux, les façons de vivre differentes 
des nostres : et si nous sommes quelquefois si ravis d’aise 

et de joye que nous ne sentons point le cours des heures, en 

15 oyant deviser un sage, disert et eloquent vieillard, en la 
bouche duquel sourt un flux de langage plus doulx que 
miel, quand il va recitant les adventures qu’il a euës en 
ses verds et jeunes ans, les travaux qu’il a endurez, et les 
perilz qu'il a passez : combien plus devons nous sentir de 
20 ravissement, d’aise et d'esbabissement de voir en une belle, 
riche et veritable peincture d'eloquence, les cas humains 
representez au vif, et les variables accidens que la vieillesse 
du temps a produits des et depuis l’origine du monde, les 
establissemens des empires, ruines des monarchies, accrois- 

25 semens ou aneantissemens des royaumes, et iout ce qui 
oncques a esté de plus esmerveillable par l'univers ἢ le tout 
representé si vifvement qu'en le lisant nous nous sentons 
affectionnez, comme si les choses n'avoyent pas esté faictes 
par le passé, ains se faisoyent presentement, et nous en 
30 trouvons passionnez de joye, de pitié, de peur et d’esperance, 
ne plus ne moins presque, que si nous estions sur le faict, 

T. fr. mod. — Amyot, I. ς 

sans estre en aucune peine ou danger, ains avec le conten- 
tement qu'apporte la recordation en seureté des maulx que 
lon a autrefois endurez, et avec l'aise que descrit Lucrece 
en 565 Vers : 


$ κ« C’est un plaisir quand la mer violente 

« Est par les vents batue de tourmente, 
« Woir de sur terre en toute seureté 
« Quelque autre en mer durement tourmenté : 
« Non que ce soit volupté aggreable 

10 « De voir autruy eu peine miserable, 
« Mais pourautant qu’il fait grand bien de voir 
« Quelz maulx on n'a, que lon pourroit avoir. » 


Aussi voit on que ceste lecture retient et arreste tellement 

les bons esprits, que non seulement elle leur fait bien sou- 

15 vent oublier tous autres plaisirs : mais aussi leur sert 
d'aggreable divertissement en leurs ennuis, et quelquefois 
de medecine en leurs maladies ; comme lon trouve escrit du 
roy Alphonse de Naples, prince tant renommé par les 
chroniques pour sa sagesse et bonté, qu’estant griefvement 

20 malade en la ville de Capoue, apres que ses medecins 
eurent employé tout ce que leur art enseigne, pour luy 
recouvrer sa santé, voyant que rien n'y valoit, il se resolut 

de ne prendre plus de medecines, et pour passer son temps, 

se feit lire devant luy l'histoire de Quintus Curtius, des 

25 faicts et gestes Δ᾽ Alexandre le Grand : à la leçon de laquelle 
il prit si merveilleux plaisir, que la nature s’en fortifiant 
surmonta lobstination de la maladie. Parquoy estant 
retourné en sa convalescence, il donna congé aux medecins, 
en leur disant : « Ne me faites plus de feste de vostre Hip- 

30 « pocrates et Gallien, puis qu’ilz ne m'ont sceu guarir : et 

« vive Quintus Curtius, qui m'a si bien sceu aider à recou- 
« vrer ma santé ». Maïs si la lecture et cognoissance des 
histoires est aggreable, utile et profitable à toute autre 
maniere de gens, je dy qu'elle est de tout poinct necessaire 
aux grands princes et aux roys, non seulement pource 
qu’ayans de plus pesantes et plus difficiles charges, la 
raison voudroit aussi qu'ilz eussent plus grande provision 
des qualitez qui seroyent requises pour bien s'en acquiter, 
ny aussi pource qu'estant le propre subject de l'histoire 
traitter de toutes hautes matieres, comme sont guerres, 
batailles, conquestes de villes et de païs, traittez de paix 
ou d'alliance, il semble qu'elle leur soit plus particulie- 
rement qu'à nulz autres affectee : mais pource qu’à prendre 
les choses comme elles sont, estans nez et nourris tendrement 
en delices, pour le grand soing et la crainte que lon a de 
leurs personnes, ainsi qu'il appartient à leur grandeur, 
ilz ne travaillent pas en jeunesse tant comme il est 
besoing à qui veut apprendre les nobles langues anciennes 
et les disciplines laborieuses que comprent la philosophie ; 


20 puis quand ilz ont attaint l'aage d'homme, leur devoir les 

appelle aux actions des grands affaires, de maniere qu'il 
ne leur reste autre exercice d'entendement plus propre que 
la lecture des histoires en leur langue, laquelle sans peine 
leur peut enseigner, avec douceur et facilité grande, tout 
ce que les penibles œuvres des philosophes, touchant le gou- 
vernement de la chose publique, leur sçauroyent monstrer 
pour sçavoir bien regir et gouverner les peuples et païs que 
Dieu a soubmis à leur obeïssance. Mais le pis est qu'ilz 
sont tousjours, ou le plus du temps, environnez de personnes 
qui ne cherchent qu'à leur complaire par toutes voyes, et 
s'en treuve bien peu qui leur osent dire franchement la 

verité de toutes choses : et au contraire l'histoire ne leur 
flaite rien : ains leur met à descouvert devant les yeux les 
faultes et vices de ceux qui en grandeur de fortune ont esté 
semblables à eux. À raison dequoy Demetrius le Phalerien, 
5 personnage autant renommé pour sa sagesse de bien gou- 
verner un estat politique, que pour son eminent sçavoir, 
conseilloit à Piolomæus, le premier roy d'Ægypte, apres 
le trespas d'Alexandre le Grand, qu'il leust souvent et dili- 
gemment les livres qui traittent de l'administration des 
τὸ royaumes: « Pource que là dedans, disoit 11, tu trouveras 
« plusieurs choses que tes serviteurs et familiers ne t'ose- 
« royent dire. » Il y a davantage que telz personnages ne 
peuvent pas facilement sortir hors des limites de leurs sei- 
gneuries, et voyager en autres païs, comme font les personnes 
15 privees : pource que la jalousie de leurs estats, et le regard 
de leur dignité requierent qu'ilz ne se treuvent jamais 
en lieu ou autre leur puisse commander, et bien souvent à 
faute d'avoir veu à l'œil les pas, et cognu les forces des 
peuples et princes voisins, ont fait des entreprises bien mal 
20 fondees : auquel defaut l'information qu'ilz en peuvent 
avoir par la lecture des histoires, est un des plus aïsez et 
plus commodes remedes qu'ilz sçauroyent trouver. Mais 
quand il n'y auroit autre occasion que ceste derniere, elle 
seule deust bien convier les princes à lire souvent et affec- 
ἃς tueusement les livres, ou sont escripts les faicts heroiques des 
sages et vaillans hommes, mesmement des roys qui ont 
esté devant eulx. C'est qu'en les lisant, il leur prend envie 
d'en faire de semblables, mesmement à ceux qui ont le 
cueur haut et genereux, pource que les semences des vertus 
30 royales, qui sont nees avec eulx, s'esveillent alors par 
emulation de ceulx qui ont estéou qui sont en degré pareil 

à eulx:et commeen noblesse de sang et en grandeur d'estat, 
117 ne veulent ceder à personne, encore moins le veulent ilz 
en gloire de faicts vertueux. Dequoy lon pourroit alleguer 
innumerables exemples, si la chose n'estoit de soy tant 

5 notoire que la doute en seroit trop plus desraisonnable 
que la preuve necessaire. Ainsi peut on veritablement 
conclurre que l'histoire est la maïstresse des princes, de 
laquelle 1lz peuvent apprendre sans peine, en passant 
leur temps, et avec singulier plaisir, la meilleure partie 
to de ce qui est requis à leur office. Or est il que selon la 
diversité de la matiere qu'elle traitte, ou de l'ordre et 
maniere d'escrire dont elle use, on luy donne noms diffe- 
rents : maïs 11 y en a entre autres deux principales especes : 
l’une qui expose au long les faicts et adventures des hommes, 

το et s'appelle du nom commun d'histoire; l'autre qui declare 
leur nature, leurs dicts et leurs mœurs, qui proprement se 
nomme Vie. Et combien que leurs subjects soyent fort con- 
joincts, si est ce que l'une regarde plus les choses, l’autre les 
personnes ; l’une est plus publique, l'autre plus domestique ; 

20 l'une concerne plus ce qui est au dehors de l'homme, l'autre 
ce qui procede du dedans; l'une les evenemens, et l’autre 
les conseils : entre lesquelz il y a bien souvent grande 
difference, fuyvant ce que Siramnes Persien respondit à 
ceulx qui s'esbahissoyent dont venoit que ses devis estoyent 

25 51 sages, et ses effects si peu heureux : « C'est pourautant, 
« ditil, que les devis sont en ma pleine disposition, et les 

« effects en celle de fortune et du roy ». Maïs entre tous 
ceulx qui se meslerent oncques de rediger par escript les vies 
des illustres hommes, la palme d'excellence, au jugement 
30 des plus clair voyans, est meritoirementadjugee à Plutarque, 


philosophe Grec, natif de la ville de Chæronce, en la 

province de la Bæœoce, homme noble, consommé en tout rare 
Sçavoir, ainsi comme ses œuvres ne laissent douter à qui 
les a entierement leuës. Et ayant toute sa vie jusques en 
sa vieillesse manié affaires publiques, comme luy mesme 

s tesmoigne en plusieurs lieux, mesmement au traitté qu'il a 
fait, Si l'homme vieil se doibt entremettre du gouvernement 
de la chose publique : et qui jadis eut cest heur et honneur 
que d'estre precepteur de l'empereur Trajan, ainsi que lon 
tent communement, et qu'il est expressement porté par une 

το Mmissive qui se lit au devant de la traduction latine de ses 
Politiques, laquelle à dire la verité m'est un petit suspecte, 
pource que je ne l'ay point trouvee entre ses œuures 
grecques, joinct que elle parle comme si le livre estoit 
dedié à Trajan, ce qui est manifestement dedict par le 

τς commencement du livre, et pour quelques autres raisons : 
encore toutefois, pource qu'elle ma semblé sagement et 
gravement escripte, et estre digne de luy, je l'ay inseree en 

ce lieu : « Plutarque à Trajan, Salut. Je sçavoye bien que 

la moderation de ta nature n'estoit poinct convoiteuse 
de l’Empire, combien que par honesteté de vie tu 
te sois tousjours efforcé de le meriter, à raison dequoy 
tu en es de tant plus estimé digne, que plus on te 
treuve esloigné du vice d'ambition. C'est pourquoy 
maintenant je mesjouy avec ta vertu et avec ma 
fortune, si tant est que tu vueilles justement adminis- 
trer ce que tu as deuëèment merité. Car autrement je 
suis asseuré que tu t'es exposé à de grands dangers, 
et moy aux langues des mesdisans, pourautant que 
Rome ne peut endurer un lasche empereur, et que la 
commune voix du peuple a tousjours accoustumé de 
rejetter les fautes des disciples sur leurs maïstres, 

« comme Seneque est deschiré par les langues des mesdi- 
« sans pour les pechez de son Neron, la temerité des 
« jeunes disciples de Quintilian est imputee à luy mesme, 
« et blasme lon Socrates d'avoir esté trop doulx à son 
« pupille: Mais quant à toy, tu feras bien toutes choses 
« prouveu que tu ne te departes point d'avec toy mesme, 
« εἰ si tu te composes le premier, et disposes toutes 
« autres choses à la vertu, il n'y aura rien qui ne 
« succede selon ton desir. Je t'ay descript les moyens qu'il 
« fault tenir pour bien administrer une chose publique, 
« et ay monstré combien les meurs y ont de pouvoir. Si 
« tu y veux obtemperer, tu as Plutarque pour directeur 
« et guide de ta vie: si non, je proteste par ceste missive 
« que ce n'est point de la doctrine de Plutarque que tu 
« vas au dommage et à la ruine de l'Empire. » Ceste 
epistre tesmoigne disertement qu'il a esté precepteur de 
Trajan : à quoy il semble que s’y rapporte aussi ce que 
Suïdas en escrit, disant : « Plutarque, natif de la ville 
« de Chæronee en la Bœoce, fut du temps de l'empereur 
« Trajan et encore devant. Mais Trajan luy donna 
« l’honneur de la dignité consulaire: et voulut que les 
« officiers et magistrats qui seroyent en toute la province 
« de l'Esclavonnie ne feissent chose aucune sans son 
« authorité. » Voila ce qu'en escrit Suidas, et me semble 
bien que Trajan si sage empereur ne luy eust pas fait ce 
grand honneur, s’il ne se fust senty tenu à luy de quelque 
obligation notable : mais ce qui plus ‘encore me semont à le 
croire, c'estque lon voit en plusieurs faicts et dicts de Trajan 
la mesme droitture, bonté et justice naïfvement emprainte, 
dont le moule et la forme est, par maniere de dire, engravee 
es œuvres morales de Plutarque, de sorte que lon remarque 

notoirement que l'un a bien sceu faire ce que l'autre luy a 
sagement enseigné. Car Dion escrit qu'entre autres bon- 
neurs que le Senat de Rome decerna à Trajan, il luy 
donna le tiltre d'Optimus Imperator, c’est à dire, treshon 

ς Empereur. Et Eutropius met que jusques à son temps, 
quand un nouveau empereur venoit à estre receu au senat, 
entre les cris d'heureux presage, et les souhaits qu'on luy 
faisoit, on luy crioit : «Que puisses tu estre plus heureux 

« qu' Auguste, et meilleur que Trajan ». Comment que ce 

10 soit, 1l est bien certain que Plutarque luy dedia le recueil 
de ses Apophthegmes. Mais estant retiré en sa maison, 
apres avoir longuement vescu à Rome, il se meit à escrire 
ceste euvre excellente des Vies, qu’il appella Parallelon, 
comme qui diroit l'accouplement ou assortissement, pource 

15 qu'il accouple un Grec avec un Romain, mettant leurs 
vies l'une devant l’autre, et les conferant ensemble, selon 
qu'ilz se sont trouvez avoir entre eulx conformité de nature, 

de meurs et d'adventures, en examinant ce que l'un a eu 
de meilleur ou de pire, de plus grand ou de plus petit que 

20 l'autre : le tout avec tant de beaux et graves discours par 
tout, tirez des plus profonds et plus cachez secrets de la phi- 
losophie morale et naturelle, tant de sages advertissemens 

et de fructueuses instructions, siaffectueuse recommandation 

de la vertu et detestation du vice, tant de belles allegations 

ἃς d’autres autheurs, tant de propres comparaisons et tant 
de hautes inventions, que le livre se doit plustost nommer 
un tresor de toute rare et exquise litterature, que de luy 
donner autre nom.Aussi dit on que Theodorus Gaza, per- 
sonnage Grec d'erudition singuliere, et digne de l'ancienne 

30 Grece, estant quelques fois enquis par ses familiers amis, 
qui le voyoyent si fort affectionné à l'estude qu'il en oublioit 


PREFACE XXV 


toute autre chose, quel autheur il choisiroit entre tous, s'il 
estoit reduit à ce poinct de n'en pouvoir retenir qu'un tout 
seul, il respondit qu'il esliroit Plutarque, pource que tout 
compris, 11 n,y en a pas un qui soit si profitable et si delec- 

5 table ensemble à lire que luy. Celuy auquel il dedie son 
œuvre, Sosius Senecio, estoit un Senateur Romain, ainsi que 
tesmoigne Dion, qui escrit que les trois personnages que 
Trajan aimoit et honoroit le plus, estoyent Sosius, Parma 

et Celsus, jusques à leur faire à tous trois eriger des statues. 

10 1] est vray qu'il avoit escript beaucoup d'autres vies, que 
l'injure du temps nous a envies, comme notamment luy 
mesme fait mention de celles de Scipion l’Africain et de 
Metellus le Numidique : et j'ay leu une petite epistre d'un 
sien filz, ou il n'y a point de nom, transcripte d'un vieil 
1$ exemplaire de la librairie de S. Marc à Venize, par laquelle 
il escrit à un sien amy la liste de tous les livres que son 
pere a composez : là ou entre les coupples des vies il met 
celle de Scipion et d'Epaminondas, et au bout celles 
d'Augustus Cæsar, de Tiberius, de Caligula, de Clodius, 
20 de Neron, de Galba, de Vitellius et d'Othon. Mais ayant 
fait toute diligence à moy possible de les chercher es princi- 
pales librairies de Venize et de Rome, je ne les ay peu 
recouvrer, seulement en ay je tiré plusieurs diversitez de 
leçons, et plusieurs corrections, en conferant les vieux livres 

25 escrits à la main avec ceux qui sont imprimez, qui m'ont 
grandement servy à l'intelligence de plusieurs difficiles 
passages : et plusieurs yen a aussi que j ay restituez par 
conjecture, avec le jugement et l'aide de quelques uns des 
plus sçavans hommes de cest aage en lettres humaines. 
30 Toutefois encore est il demeuré quelques lieux, mais peu, 
esquelz, pource qu’il y a en l'original omission de quelques 

lignes, à mon advis, j'ay mieulx aimé tesmoigner la defec- 
tuosité par la marque d'une estoile, que de temerairement 
deviner, ou y rien adjouster. Mais au reste si je me suis 
en quelques endroits abusé, comme il est bien aisé en autheur 

5 st obscur et ouvrage si long, mesmement à personne de si 
peu de suffisance comme moy, je prieray les lisans de vouloir 
pour ma descharge accepter l'excuse que me donne le poëte 
Horace, quand 1] dit : 


« En euvre longue il n'est pas de merveille, 
10 ς δὲ quelquefois l'entendement sommeille. » 


Attendu mesmement que tant de gens de bien et de sçavoir, 

y ayants par cy devant mis la main pour le traduire, 1] 
ne s’en est encore trouvé pas un que moy seul, qui l'ait 
entierement achevé en quelque langue que ce soit, au moins 

15 que j'aye Sçeu ne veu : et que ceulx qui se sont meslez d'en 
traduire, mesmement en Latin, ont evidemment tesmoigné 
la difficulté qu'il y a, ainsi que pourront facilement 
cognoistre ceulx qui voudront prendre la peine de conferer 
noz traductions. Mais si, peut estre, lon ne trouve le 

20 langage de ceste translation οἱ coulant, comme lon a fait 
de quelques autres miennes, qui de pieça sont entre les 
mains des hommes, je prie les lecteurs de vouloir considerer 
que l'office d'un propre traducteur ne gist pas seulement à 
rendre fidelement la sentence de son autheur, mais aussi à 

Ἂς representer aucunement et à adombrer la forme du style et 
maniere de parler d’iceluy, s'il ne veut commettre l'erreur 
que feroit le peintre, qui ayant pris à pourtraire un 
homme au vif, le peindroit long, là ou il seroit court, et 


13 A: treuvé—19 A: treuve 

gros, là ou il seroit gresle, encore qu'il le feist naïfuement 
bien ressembler de visage. Car encore puis je bien asseurer, 
quelque dur ou rude que soit le langage, que ma traduc- 
tion sera beaucoup plus aise aux François que l'original 
s Grec à ceulx mesmes qui sont les plus exercitez en la langue 
Grecque, pour une façon d'escrire plus aiguë, plus docte et 
pressee, que claire, polie ou aisee, qui est propreä Plutarque. 
Au fort, si je ne m'en suis acquitté si heureusement que 
vous eussiez pensé et desiré, Seigneurs lisans, encore ay-je 
10 esperance que vous excuserex le bon vouloir de celuy qui en 
y aspirant a tasché de vous profiter. Et si ce mien labeur 
sera si heureux que de vous contenter, à Dieu en soit la 
louange, qui m'a donné la grace de le parachever. 


PERICLES 


I. Cæsar, voyant un jour à Rome quelques estran- 
gers, hommes riches et opulents, qui avoyent tousjours 
entre leurs bras de petits chiens et de petites guenons, et 
les cherissoyent merveilleusement, leur demanda si les 

s femmes en leur païsne faisoyent pas des enfans : reprenant 
tressagement ceulx qui employent envers les bestes lin- 
clination à aimer et l’affection de charité que la nature 
a mise en nous pour en user envers les hommes, et non 
pas envers les bestes. Au cas pareil, aussi ayant la nature 

10 empraint en nostre ame un desir naturel d'apprendre et 
de sçavoir, il est bien raisonnable de reprendre ceulx qui 
abusent de ce desir à ouir et apprendre choses qui n’ap- 
portent aucun fruict, et ce pendant mettent à nonchaloir 
celles qui sont utiles et honnestes. Car quant au sens 
15 exterieur qui avec quelque passion reçoit impression de 
son object, il luy est à l’adventure force de considerer 
indifferemment tout ce qui se presente à luy, utile ou 
inutile qu’il soit : mais il n’est pas ainsi de l’entende- 
ment, pource que chascun en peutuser à sa voulunté, et 
20 le tourner facilement à toute heure, et appliquer à ce que 
bon luy semble : à raison dequoy il le fault tousjours 
addonner à ce qui est le meilleur, à fin que non seule- 

ment il le contemple, mais aussi qu’il s’en repaisse et 
nourrisse en le contemplant. Car tout ainsi que la couleur 
la plus propre pour l'œil est celle qui de sa vivacité 
jointe avec une gayeté resjouit et conforte la veuë, aussi 
doibt on appliquer son entendement à contemplations, 
qui en delectant le tirent quand et quand à ce qui est son 
propre bien : comme sont les effects de la vertu, lesquelz 
en les oyant ou lisant impriment es cueurs une affection 
et un zele de les ensuyvre. Ce qui n’est pas en toutes 
autres choses que nous avons en quelque estime, et ne 
sommes pas tousjours incitez à desirer faire ce que nous 
trouvons bien fait : ains au contraire, bien souvent pre- 
nans plaisir à l’œuvre, nous en mesprisons l’ouvrier, 
comme es compositions des parfums et es teintures de 
pourpre : car nous nous delectons de l’un et de l'autre, 
et neantmoins estimons Îles perfumiers et teinturiers per- 
sonnes villes et mechaniques. Pourtant respondit tres- 
bien Antisthenes à un qui luy disoit que Ismenias estoit 
excellent joueur de flustes : « C’est-mon, dit-il, mais 
« au demourant homme qui ne vault rien : car autre- 
« ment il ne seroit point si excellent joueur de flustes. » 
Auquel propos Philippus, roy de Macedoine, dit une fois 
à son filz Alexandre le grand, qui avoit chanté en un fes- 
tin fort plaisamment, et en homme qui entendoit bien 
l’art de musique : « N’as tu point de honte de chanter 
« sibien ? » pource qu’il suffit bien que un roy employe 
quelquefois son loisir à ouir chanter les chantres, et fait 
beaucoup d’honneur aux Muses de vouloir estre aucune- 
fois auditeur des ouvriers de tel art, quand :ilz font à 
l’envy les uns les autres à qui chantera le mieux. 


6 D : quant et quant — 16 D : parfumiers — 28 A : estre quel- 
quefois — 29 D : d’un tel art — 30 A, B, D et Du Puys, 1583, in ἕο: 

II. Mais qui actuellement exerce quelque art basse et 
vile, il produit en tesmoignage contre soymesme le 
labeur qu’il a employé en choses inutiles, pour prouver 
qu’il a esté paresseux à apprendre les honnestes et utiles. 

ς Et n’y eut jamais jeune homme de bon cueur et de gen- 
tille nature, qui en regardant l’image de Jupiter, laquelle 
est en la ville de Pise, souhaittast devenir Phidias, ny 
Polycletus en regardant celle de Juno qui est en Argos, 
ne qui desirast estre Anacreon, ou Philemon, ou Archi- 

10 lochus pour avoir quelquefois pris plaisir à lire leurs 
œuvres : car il ne s'ensuit pas necessairement, si l’ou- 
vrage delecte, que tousjours l’ouvrier en soit à louer. 
Ainsi ne profitent point telles choses à ceulx qui les con- 
templent, pource qu’elles n’engendrent point es cueurs 
rs des regardans un zele de les imiter, ny n’excitent point 
une affection de les ressembler et de s’y conformer : 
mais la vertu a cela de propre en ses actions, qu’elle rend 
l’homme qui la cognoist affectionné de sorte que tout 
ensemble il en treuve les actes beaux, et desire ressem- 
20 bler à ceulx qui les font. Car des biens de la fortune 
nous en aimons la fruition et la possession, et de la vertu 
l’action : au moyen dequoy nous sommes bien contents 
d’avoir ces biens la des autres, mais ceulx cy, nous vou- 
lons que les autres les ayent de nous. Car la vertu a ceste 
25 force qu’elle incite la voulunté de l’homme qui la consi- 
dere, à la vouloir incontinent exercer, et engendre en 
son cueur une envie de la mettre en execution, formant 
les meurs de celuy qui la contemple, non point par imita- 
tion, ains par la seule intelligence et cognoissance de 

30 l’acte vertueux, qui tout soudain luy apporte un instinct 

et un propos deliberé de faire le semblable. C’est pour- 

quoy j'ay estimé que je devois continuer à mettre par 
escript les vies des hommes illustres, et en ay composé 
ce dixieme livre, auquel sont contenues celles de Pericles, 
et de Fabius Maximus qui sousteint la guerre contre 
Hannibal : pource que ce ont esté deux personnages sem- 
blables en plusieurs autres vertus, et mesmement en 
doulceur et en justice, et qui pour avoir sceu patiem- 
ment supporter les folies de leurs peuples et de leurs 
compagnons es charges de gouvernement, ont esté tres- 
utiles à leurs païs : mais si nous avons bien rencontré 
de les assortir et conferer l’un à l’autre, on le pourra 
mieulx juger par ce que nous en mettrons cy dessoubs en 
escript. 

III. Pericles donques estoit de la lignee Acamantide, 
du bourg de Cholarge, de l’une des meilleures maisons, 
et plus ancienes races de la ville d’AÂthenes, tant du costé 
de sa mére que du costé de son pere. Car Xantippus, son 
pere, qui desfeit en bataille les lieutenans du roy de Perse 
en la journee de Mycale, espousa Agariste, laquelle estoit 
descendue de Clisthenes, celuy qui chassa d’Athenes les 
descendans de Pisistratus, et ruina vaillamment leur 
tyrannie : puis establit des loix, et ordonna une forme de 
gouvernement fort bien temperé, pour maintenir ses 
citoyens en paix et en concorde les uns avec les autres. 
Ceste Agariste songea une nuict qu’elle avoit enfanté un 
lion : et peu de jours apres elle accoucha de Pericles, si 
bien formé en toutes les parties de son corps, qu’il n’y 
avoit que redire, excepté qu'il avoit un peu la teste longue 
et desproportionnee en grosseur au reste de la personne : 
qui est la cause pourquoy toutes ses statues presque ont 
l’armet en teste, n’ayans pas les ouvriers, ainsi qu’il est 

vray-semblable, voulu luy reprocher celle deformité. Mais 
les poëtes Attiques l’appelloyent Schinocephalos, qui 
vault autant à dire comme teste d’ougnon, pource que les 
Attiques appellent aucunefois ce qui s’appelle en langue 

s commune Scilla, c’est à dire, ougnon de Barbarie, Schi- 
nos : et Cratinus, poëte comique, en la comedie qu’il a 
intitulee Chirones, dit : 


Le vieil Saturne avec Sedition 
Ont engendré par leur conjonction 

10 Ce grand Titan, qu’en la cour immortelle 
Des Dieux du ciel Grosse teste on appelle. 


Et de rechef en celle qui se nomme Nemesis, en parlant 
de luy, il dit : 


Vien, Jupiter, hostelier, longue teste. 
15 Et Teleclides aussi se moquant de luy, dit en un lieu : 


Aucunefois ne sachant bonnement 
Ou il en est de son gouvernement, 
Il se tient coy, et point ne se presente, 
Sentant du mal en sa teste pesante : 
20 Mais quelquefois aussi seul il desserre 
De son grand chef un merveilleux tonnerre. 


Et Eupolis, en la comedie qu’il intitule Demi, en inter- 

rogant et demandant particulierement de chascun des 

orateurs, qu'il feinct estre retournez des enfers, quand 
25 on luy nomme Pericles le dernier, il dit : 


Certainement amené tu nous as 
Le chef de tous ceulx qui estoyent là bas. 


IV. Or quant à la musique, la pluspart des autheurs 
escrit que Damon fut celuy qui la luy enseigna, le nom. 

duquel, comme lon dit, se doibt prononcer la premiere 
syllabe briefve : mais toutefois Aristote dit qu’il apprit la 
musique chez Pythoclides. Comment que ce soit, il est 
certain que cestuy Damon estoit homme fort entendu et 


s ruzé en matière de gouvernement, qui, pour dissimuler 


et cacher au peuple sa suffisance en cela, se couvroit du 
nom de musicien, et hantoit autour de Pericles comme 
un maistre de lucte ou d’escrime, qui luy enseignoit 
comme il se devoit conduire es affaires d’estat : toutefois 


10 à la fin il ne peut si bien dissimuler, que le. peuple ne 


cogneust qu'il se servoit de sa lyre et de la musique pour 
couverture : et comme homme remuant, entreprenant, 
et favorisant à la tyrannie, fut banny pour cinq ans : ce 
qui donna aux poëtes comiques matiere de parler, entre 


15 lesquelz Platon en une de ses comedies introduit quelcun 


20 


25 


30 


qui luy demande : 


Dis moy premier Chiron, car il est bruit 
Que Pericles tu as fait et instruict. 


Il fut aussi quelque temps auditeur et disciple du phi- 
losophe Zenon, natif de la ville d’Elee, qui enseignoit la 
philosophie naturelle comme Parmenides; mais il fai- 
soit profession de contredire à tout le monde, et alleguer 
tant d’oppositions en disputant, qu’il rengeoit son homme 
à ne sçavoir que respondre, ny à quoy se resouldre, ainsi 
comme Timon Phliasien le tesmoigne en ces vers : 


Grande eloquence, et grande force d’art 
Pour disputer en l’une et l’autre part 
Avoit Zenon, reprenant tout le monde 
Quand il vouloit desployer sa faconde. 


Mais celuy qui frequenta plus avec luy, et qui luy 
donna celle gravité et celle dignité qu’il gardoit en tous 

ses faicts et ses dicts, plus seigneuriale que ne comporte 
la condition et l’estat de ceulx qui ont à harenguer devant 
un peuple libre, et qui brief luy eleva ses meurs jusques 
à une certaine majesté qu’il avoit en toutes ses façons de 
faire, fut Anaxagoras le Clazomenien, lequel par les 
hommes de ce siecle la estoit communement appellé Nus, 
c'est à dire l’entendement, fust ou pource qu’ilz avoyent 
en singuliere admiration la vivacité et subtilité de son 
esprit à rechercher les causes des choses naturelles, ou 
pource que ce fut le premier qui attribua la disposition 
et le gouvernement de ce monde, non à la fortune ny à 
la necessité fatale, ains à une pure et simple intelligence 
ou entendement, lequel separe, comme cause premiere 
agente, les substances de parties semblables, qui sont en 
tous les autres corps de l’univers meslez et composez de 
diverses substances. 

V. Pericles donques ayant ce personnage en singuliere 
admiration, par lequel il avoit à plein esté instruict en 
la cognoissance des choses naturelles, mesmement de 
celles qui se font en l’air et au ciel, en prit non seule- 
ment une grandeur et hautesse de courage, et une dignité 
de langage ou il n’y avoit rien d’affetté, de bas, ny de 
populaire, mais aussi une constance de visage qui ne se 
mouvoit pas facilement à rire, une gravité en son mar- 
cher, un ton de voix qui jamais ne se perdoit, une con- 
tenance rassise, et un port honneste de son habillement, 
qui jamais ne se troubloit pour chose quelconque 
qui luy advinst en parlant, et autres semblables choses, 
qui apportoyent à tous ceulx qui les voyoyent et conside- 
royent un merveilleux esbahissement. Auquel propos on 
compte qu’il y eut quelquefois un meschant effronté, qui 


25 À: ne se perdoit, et une contenance rassise et fort honneste de 

fut tout un jour à l’oultrager de paroles diffamatoires 
en pleine place, et à luy dire toutes les injures dont il se 
pouvoit adviser : ce qu’il endura patiemment sans jamais 
luy respondre un seul mot, depeschant ce pendant 
quelque affaire de consequence, jusques au soir qu’il se 
retira tout doulcement en son logis, sans se monstrer 
alteré en façon quelconque, combien que cest importun 
la le suyvist tousjours en luy disant tous les oultrages 
qu'il est possible de dire : et comme il fut prest à entrer 
dedans son logis, estant desja nuict toute noire, il com- 
manda à l’un de ses serviteurs qu’il prist une torche, et 
qu'il allast reconduire cest homme, et l’accompagner 
jusques en sa maison : toutefois le poëte Ion escrit que 
la frequentation de Pericles estoit superbe et arrogante, 
et que parmy sa gravité et sa magnanimité il y avoit 
beaucoup d'’orgueil et de mespris des autres : et au con- 
traire il louë grandement la civilité, humanité et cour- 
toisie de Cimon, en ce qu’il se sçavoit dextrement accom- 
moder à toutes compagnies. Mais il ne nous faut pas 
arrester à ce que dit ce poëte Ion, qui vouldroit qu’en 
la vertu il y eust, comme en quelques tragedies, une 
partie ou lon introduisist des Satyres pour faire rire : et 
au contraire, Zenon conseilloit à ceulx qui disoyent que 
la gravité de Pericles estoit une presumption et une 


2$ arrogance, qu’ilz feissent les presumptueux comme luy : 


30 


pource que ceste maniere de contrefaire les choses hon- 
nestes et vertueuses apporte secretement, avec le temps, 
une affection de les aimer et de s’y vouloir accostumer à 
bon esciant. 

VI. Si ne receut pas seulement Pericles ces biens la de 
la conversation d’Anaxagoras, ains y apprit aussi à chas- 

ser hors de soy et mettre soubs les pieds toute supersti- 
tieuse crainte des signes celestes et des impressions qui 
se forment en l’air : lesquelles apportent grande terreur 
à ceulx qui en ignorent les causes, et à ceulx qui craignent 
les Dieux d’une frayeur esperdue, pource qu’ilz n’en ont 
aucune cognoissance certaine, que la vraye philosophie 
naturelle donne, et au lieu d’une tremblante et tousjours 
effroyee superstition, engendre une vraye devotion 
accompagnee d’asseuree esperance de bien. Lon dit à ce 
propos que lon apporta un jour à Pericles de l’une de 
ses terres la teste d’un belier qui n’avoit qu’une corne 
seule, et que le devin Lampon ayant consideré ceste 
teste qui n’avoit qu’une corne forte et dure au milieu du 
front, interpreta que cela vouloit dire, que y ayant deux 


τς ligues et deux parts en la ville d’Athenes touchant le gou- 


20 


25 


20 


vernement, celle de Pericles et celle de Thucydides, la 
puissance des deux seroit toute reduitte en une, et notam- 
ment en celle de celuy en la maison duquel ce signe estoit 
advenu : mais que Anaxagoras qui se trouva là present, 
feit fendre letesten deux, et monstra aux assistans comme 
le cerveau du belier n’emplissoit pas la capacité de son 
lieu naturel, ains se resserroit de toutes parts, et alloit 
aboutissant en pointe comme un œuf, ἃ l'endroit ou la 
corne prenoit le commencement de sa racine : si en fut 
Anaxagoras fort estimé sur l’heure par tous les assistans, 
mais Lampon le fut aussi bien tost apres, quand Thucy- 
dides fut chassé, et que tous les affaires de la chose pu- 
blique universellement tumberent entre les mains de Peri- 
cles. Aussi n’est il pas inconvenient, à mon advis, que le 
philosophe naturel et le devin ayent bien et veritablement 
rencontré tout ensemble, ayant l’un bien pris la cause, et 
l’autre la fin de cest evenement : car la profession de l’un 
est de rechercher comment il se fait, et de l’autre pour- 

quoy il se fait, et de sçavoir predire ce qu’il signifie. Car 
quant à ceulx qui disent que rendre la cause soit oster la 
signifiance du signe, ilz ne considerent pas qu’en voulant 
abolir par ceste raison les predictions des signes et pro- 
diges celestes, ils ostent aussi ceulx qui se font par arti- 
fice, comme les sons des bassins, les lumieres des feus 
le long de la marine, les umbres des aguilles es horologes 
au soleil, toutes lesquelles choses se font par quelque 
cause et quelque manufacture, pour estre signe de 
10 quelque chose : mais ceste dispute à l’adventure appar- 
tient mieulx à un autre traitté. 

VII. Et pour retourner à Pericles, estant encore jeune 
il redoubtoit fort le peuple, pource qu’il sembloit retraire 
un peu de visage à Pisistratus, et les plus vieux de la 
ville craignoyent aussi fort sa voix qui estoit doulce, sa 
langue diserte, et sa parole aisee, à cause qu’elle ressem- 
bloit à celle de Pisistratus. Davantage il avoit beaucoup 
de biens, et estoit de l’une des plus nobles maisons de 
la ville, et si estoyent ses amis ceulx qui avoyent le plus ᾿ 
20 de credit et d’authorité au maniement des affaires : au 
moyen dequoy, craignant qu’il ne fust banny du ban de 
l’ostracisme, il ne s’entremettoit point du gouvernement 
en façon quelconque, et à la guerre se monstroit vaillant 
homme, et qui n’espargnoit point sa personne. Mais apres 
que Âristides fut mort, que Themistocles eut esté chassé, et 
que Cimon ayant charge des armees se trouva la plus 
part du temps hors de la Grece, occupé en guerres loin- 
taines, alors il se rengea à la ligue du menu peuple, pre- 
ferant la multitude de la commune pauvre au petit nombre 
30 des nobles et des riches : ce qui estoit contre son natu- 

rel, pource que de soymesme il n’estoit point populaire : 

mais il le feit, comme il est vraysemblable, pour eviter la 
suspicion qu’il pretendist à usurper la tyrannie : et aussi 
pource qu’il voyoit que Cimon inclinoit entierement du 
costé de la noblesse, et estoit singulierement aimé et 
porté des gens de bien, luy au contraire se jetta entre les 
bras de la commune, se provoyant par ce moyen de seu- 
reté pour soymesme, et d’authorité contre luy. Si com- 
menceàa incontinent à suyvre une toute nouvelle maniere 
de vivre, depuis qu’il se fut mis aux affaires : car on ne 
10 le veit onques-puis aller par la ville, sinon qu’il allast ou 

en la place ou au senat. Il desista d’aller aux banquetz ou 

lon le convioit, et laissa tout autre tel entretien d’amis, 

et toute telle maniere de conversation, tellement qu’en 

tout le temps qu’il se mesla du gouvernement de la 
τς chose publique, qui fut fort long, il n’alla jamais soupper 

chez pas un de ses amis, sinon qu’il fut au festin des nopces 

d'Euryptolemus son nepveu, encore n'y demoura il 

que jusques aux graces quand lon offre du vin aux 

Dieux, et se leva de table incontinent, pource qué ces 
20 amiables privaultez la abaissent fort toute haultesse 
affectee pour apparoir, et est bien difficile de maintenir 
une severe gravité pour garder sa reputation en se laissant 
familierement hanter à tout le monde. Il est vray qu’en 
une vraye vertu entiere, cela est tousjours le plus beau qui 
est le plus apparent, et n’y a rien es gens de bien et d’hon- 
neur que les estrangers trouvent si admirable, comme 
leurs domestiques qui sont tousjours à l’entour d’eulx 
trouvent leur vie ordinaire. Pericles donques, pour obvier 
ä ce que le peuple ne se saoulast de luy, s’il le voyoit con- 
30 tinuellement, ne s’approchoïit de luy, et ne se presentoit 

devant luy que par intervalles, ny ne parloit pas de 

toutes matieres, et ne sortoit pas en public, ains se reser- 
voit ne plus ne moins que lon gardoit à Athenes la 
galere Salaminiene, comme dit Critolaus, pour les ma- 
tieres de grande consequence : et ce pendant manioit les 
autres affaires de moindre importance par l’entremise de 
quelques orateurs qui estoyent ses familiers, entre les- 
quelz Ephialtes, à ce que lon dit, en estoit l’un, celuy 
qui osta l’authorité et la puissance à la cour d’Areopage, 
et donna trop grande et trop effrenee licence au peuple, 
ainsi que dit Platon : à l’occasion de laquelle, ce disent 
les poëtes comiques, il devint si insolent qu’on ne le 
pouvoit plus tenir non plus qu’un jeune cheval qui n’a 
point de bride, et prit une audace telle, qu’il ne voulut 
plus obeïr, ains mordit l’isle d'Eubœæe, et saulta dessus 
les autres isles. 

VIII. Pericles donques se voulant former un stile de 
parler, et une façon de langage comme un outil conve- 
nable et conforme à la maniere de vivre et à la gravité 
qu’il avoit prise, y employoit à tous propos ce qu'il avoit 
apris de Anaxagoras, coulourant ses raisons de philoso- 
phie naturelle par l’artifice de rhetorique : car ayant acquis 
par l’estude de ceste philosophie une haultesse de con- 
ceptions et une efficace de venir à bout de tout ce qu’il 
prenoit à prouver, avec ce que de nature il estoit doué 
de bon entendement, comme escrit le divin Platon, et en 
tirant ce qui convenoit à son propos, qu’il accoustroit 
puis apres par artifice d’eloquence, il se rendit de beau- 
coup plus excellent orateur que nul autre de son temps : 
au moyen dequoy luy fut, comme lon dit, imposé le sur- 
nom d’Olympien, qui vault autant à dire comme celeste 
ou divin : encore que quelques uns vueillent dire que ce 
fut à cause des beaux ouvrages et des edifices publiques 
dont il embellit la ville d’Athenes : et d’autres à cause de la 


mn 


10 


15 


20 


2 


An 


30 


PERICLES 13 


grande authorité et puissance qu’il avoit au gouvernement 
tant en guerre qu’en paix. Mais il n’est pas inconvenient 
que ceste gloire ne luy ait esté deferee, à raison de plu- 
sieurs excellentes qualitez ensemble qui estoyent en luy : 
toutefois les comedies que feirent jouer les poëtes de ce 
temps la, esquelles il y a plusieurs paroles dites de luy, 
les unes à bon esciant, les autres en jeu et avec risee, 
tesmoignent que ce fut pour son eloquence principale- 
ment que luy fut donné ce surnom : car ilz disent qu’il 
tonnoit, qu'il esclairoit en harenguant, et qu’il portoit sur 
sa langue une fouldre terrible. Auquel propos on fait un 
compte d’une response de Thucydides, filz de Milesius, 
qu’il feit touchant la force d’eloquence de Pericles assez 
plaisamment : car il estoit homme de bien et d’honneur, 
et avoit longuement fait teste au gouvernement des 
affaires à Pericles. Comme donques Archidamus, roy de 
Lacedæmone, luy demandast un jour lequel luctoit le 
mieulx de luy ou de Pericles, il luy respondit : « Quand 
« je l’ay jetté par terre en luctant, il sçait si bien dire en 
« le niant, qu’il fait croire aux assistans qu’il n’est point 
« tumbé, et leur persuade le contraire de ce qu’ilz ont 
« veu. » Toutefois il estoit fort retenu et reservé en son 
parler, de sorte que toutes les fois qu’il s’alloit presenter 
à la tribune des harengues pour prescher le peuple, il 
faisoit prieres aux Dieux qu’il ne luy eschappast de la 
bouche, sans y penser, aucune parole qui ne servist bien 
à la matiere qu’il avoit à traiter : toutefois il n’est rien 
demouré de ses œuvres par escrit, si ce ne sont quelques 
edicts qu’il meit en avant : encore a lon retiré par me- 
moire bien peu de ses dicts notables, comme quand il dit, 
« qu’il falloit oster la ville d’Ægine, pource qu’elle estoit 

« comme une paille en l’œil du port de Pyræe » : εἴ τῆς ΔΓΕ 

fois qu’il dit : « qu’il voyoit ja de loing la guerre qui leur 

« couroit sus de devers le Peloponese. » Une autre fois, 

ainsi comme il s’embarquoit avec Sophocles, qui lors 
s estoit son compagnon en la charge de capitaine general, 

et qui luy louoit la beauté d’un jeune garson qu’ilz rencon- 
trerent par le chemin : « Il faut, luy ditil, Sophocles, qu’un 

« gouverneur ait non seulement les mains nettes, mais 

« les yeux aussi. » Et Stesimbrotus escrit qu’en la 
10 harengue funebre qu’il feit à la louange de ceulx qui 
estoyent morts en la guerre de Samos, il dit qu’ilz estoyent 
immortelz comme les Dieux : car nous ne voyons pas 
les Dieux en leur essence ; mais, par les honneurs que 
lon leur fait, et par les grands biens dont ilz jouissent, 
nous conjecturons qu'ilz soyent immortelz, et les mes- 
mes choses sont en ceulx qui meurent pour la defense de 
leur païs. 

IX. Or pource que Thucydides descrit le gouvernement 
de la chose publique soubs Pericles comme un gouverne- 
20 ment de la noblesse, et qui en apparence sembloit bien 
estre populaire, mais en effect estoit une principauté regie 
par le sens et l’authorité du premier homme de la ville, 
et que plusieurs autres disent que ce fut luy qui pre- 
mierement meit en avant la coustume de departir au 
peuple les terres conquises en guerre, et de leur distri- 
buer des deniers communs pour veoir les jeux, et qui 
leur ordonna salaire pour toutes choses : qui fut une mau- 
vaise accoustumance, à cause que le commun populaire, 
qui paravant se passoit à peu, et qui gaignoit sa vie à 
30 la peine de son corps, en devint superflu, sumptueux et 

dissolu, pour les choses qui furent lors introduites : lon 

pourra veoir par la simple exposition du faict la cause 
de ceste mutation. Car Pericles à son advenement, ainsi 
que nous avons dit par cy devant, pour acquerir reputa- 
ton pareille à celle de Cimon, tascha à se mettre en la 


s bonne grace du commun populaire : mais n'ayant pas 


la richesse ny les biens si grands que luy, pour soustenir 
la despense telle que faisoit Cimon, par laquelle il entre- 
tenoit les pauvres, en tenant maison ouverte à tous 
venans, en revestant les pauvres vieilles gens, et faisant 


10 oster les clostures de ses terres, vergers et heritages, à 


fin que chascun y peust entrer et y cueillir des fruicts à 
son plaisir : se voyant par ces moyens la surmonté en la 
bienvueillance du commun populaire, il se meit à intro- 
duire ces distributions de deniers communs, à la sugges- 


το tion et par le conseil de Demonides, natif de l’isle 4 1058, 

30 


ainsi comme Aristote le recite : et ayant en peu de temps 
gaigné la bonne grace du menu populaire par ces distri- 
butions de deniers communs, qu’il leur faisoit departir, 
tant pour avoir lieu à veoir jouer les jeux, comme pour 
le salaire d’assister aux jugemens, et par autres semblables 
corruptions, il s’en servit puis apres à l’encontre de la 
cour d’Areopage, du corps de laquelle il ne fut jamais, 
pource qu’il ne luy estoitonques escheut par le sort d’estre 
ny prevost annuel, ny conservateur des loix, ny roy des 
sacrifices, ny maistre des guerres, qui estoyent offices 
lesquelz de toute ancienneté se creoyent par le sort : et 
ceulx à qui le sort touchoit, s’ilz s’estoyent bien portez 
en l'administration de leurs magistrats, montoyent et 
venoyent à estre du corps de la cour d'Areopage. Pericles 
donques, par ces moyens ayant acquis grand credit et 
grande authorité entre le menu peuple, embrouilla telle- 

ment ce senat d’Areopage, qu'il luy feit oster la cognois- 
sance de plusieurs matieres, par l’entremise d’Ephialtes, 
et feit bannir d’Athenes à temps Cimon, comme favori- 
sant aux Lacedæmoniens, et contrariant au bien et à l’au- 
thorité du peuple, encore que ce fust le plus riche et le 
plus noble de toute la ville, et qui avoit gaigné de plus glo- 
rieuses victoires, et avoit emply la cité d’Athenes de 
despouilles conquises sur les ennemis, ainsi comme 
nous avons escrit en sa vie : tant estoit grande l’autho- 
rité de Pericles envers le peuple. 

X. Or le bannissement dont il fut banny, que lon 
appelle ostracisme, estoit par la loy limité à dix ans, 
durans lesquelz estans les Lacedæmoniens descendus avec 
grosse puissance en la contree de Tanagre, les Atheniens 
leur allerent incontinent au devant : là ou Cimon voulant 
faire veoir par effect que lon le calumnioit faulsement de 
favoriser aux Lacedæmoniens, s’y en alla se presenter en 
armes pour combatre avec ceulx de sa lignee : mais les 
amis de Pericles se banderent ensemble, qui le contrai- 
gnirent de se retirer comme banny. Ce qui fut aussi cause 
que Pericles combatit celle journee plus asprement 
que jamais, et y acquit l'honneur d’avoir fait preuve de 
sa personne autant et plus que nul autre qui fust en toute 
l’'armee. Mais les amis de Cimon, que Pericles chargeoit 
aussi de porter faveur aux affaires des Lacedæmoniens, y 
moururent tous entierement : dont les Atheniens se 
repentirent bien d’avoir chassé Cimon, et le regretterent 
fort apres avoir esté desfaicts en celle bataille sur les con- 
fins du païs d’Attique, mesmement pource qu’ilz s’atten- 
doyent bien d’avoir à la saison nouvelle une bien aspre 
et forte guerre. Ce que sentant Pericles, il ne feignit 
point de gratifier en cela à la commune, ains luy mesme 
proposa et meit en avant le decret qu’il fust rappellé : 


un 

comme il fut fait. Et retourné que fut Cimon, il moyena 
la paix entre ces deux citez, pource que les Lacedæmo- 
niens luy portoyent bonne affection, et à l’opposite ilz 
haïssoyent Pericles et tous les autres gouverneurs. Tou- 
tefois il y en a qui escrivent que jamais Pericles ne con- 
descendit à le faire rappeller, que premierement ilz 
n’eussent fait un accord secret entre eulx par l’entremise 
d’'Elpinice, sœur de Cimon, à sçavoir que Cimon iroit 
avec une armee de deux cents galeres faire la guerre aux 


10 païs de l’obeïssance du roy de Perse, et Pericles demou- 

29 


reroit en sa maison avec l’authorité du gouvernement de- 
dans la ville. Ceste sœur Elpinice avoit ja auparavant une 
autre fois adoulcy Pericles envers son frere, lors qu’il fut 
mis en justice pour un crime capital : car Pericles estoit 
l’un de ceulx à qui l’accusation en avoit esté deleguee et 
commise par le peuple. Elpinice alla devers luy, et le 
pria de ne faire pas du pis qu’il pourroit à son frere. 
Pericles luy respondit en riant : « Tu es trop vieille, 
« Elpinice, tu es trop vieille, pour venir à bout de si 
« grandes choses. » Toutefois quand ce vint au jugement 
que la cause fut plaidee, il ne se leva qu’une seule fois 
pour parler contre luy, comme par maniere d’acquit : 
et s’en alla, ayant fait moins de mal à Cimon que nul 
autre des accusateurs. Qui pourra donques adjouxter foy 
à Idomeneus, lequel met sus à Pericles qu’il avoit fait 
occire en trahison l’orateur Ephialtes qui estoit son amy, 
et avoit tousjours esté de son advis et deson party au gou- 
vernement de la chose publique, par jalouzie et envie 
qu’il portoit à sa gloire ? Car telles paroles diffamatoires, 


30 je ne sçay d’ou ramassees, a Idomeneus vomy comme 


une humeur cholerique à l'encontre de Pericles : lequel 

encore qu'il ne fust pas à l’adventure du tout irreprehen- 
sible, si est ce qu’il avoit le cueur grand et noble, et la 
nature desireuse d’honneur, esquelles manieres d'hommes 
lon ne voit pas gueres avenir que telles passions si bru- 
tales et si cruelles s’engendrent. Mais cest orateur 
Ephialtes estant redoubtable à ceulx qui soustenoyent le 
party de la noblesse, pource qu’il ne pardonnoit aucune- 
ment à ceulx qui avoyent en chose quelle qu'elle fust 
offensé l’authorité du peuple, ains les en poursuyvoit et 


persecutoit en toute rigueur jusques au bout, ses ennemis 


luy dresserent embusche par l’entremise d’un Aristodicus 
Tanagrien, et le feirent tuer en trahison, ainsi comme 
l'escrit Aristote. Or en ces entrefaittes mourut Cimon en 
l'ile de Cypre, estant general de l’armee de mer 
d’Athenes : [XI.] parquoy ceulx qui tenoyent le party 
de la noblesse, voyans que Pericles estoit desja 
grand, et qu'il marchoit devant tous les autres citoyens 
de la ville, voulans qu’il y eust quelcun de leur part 
qui luy feist teste, et luy rabbatist un peu son 
authorité, de maniere qu’il ne vinst pas à avoir puis- 
sance absoluë, ilz luy opposerent Thucydides du bourg 
de Alopece, homme sage, beaupere de Cimon, pour 
luy resister. Cestuy Thucydides s’entendoit moins de 
la guerre que Cimon, mais plus des affaires de ville 
et du gouvernement de la chose publique, et se tenoit 
le plus du temps en la ville, là ou combatant conti- 
nuellement à l’encontre de Pericles en la tribune des 
harengues à prescher contre luy, il eut en peu de temps 
mis sus une ligue pareille à celle de Pericles : car il en- 


3o garda que les gens de bien et d’honneur, que lon appelle, 


qui sont les nobles, ne se meslassent et confundissent 

parmy la commune, ainsi comme auparavant, là ou leur 
dignité estoit offusquee et effacee par la multitude du 
peuple : ains les separa d'avec la commune, et les assem- 
bla tous en un corps, qui vint à avoir, puissance egale à 
l’autre ligue, et meit, par maniere de dire, le contrepois 
à la balance. Car du commencement il n’y eut que un peu 
de debat occulte seulement entre ces deux partialitez, 
comme une fueille superficielle en une lame de fer, qui 
feit un peu apparoir la difference de ceulx qui tenoyent 
le party du peuple, et de ceulx qui tenoyent le party de la 
noblesse : mais la contention et dissension de ces deux 
personnages fut comme une profonde incision, qui mes- 
partit la ville en deux partialitez, dont l’une tout publique- 
ment fut appellee la noblesse, et l’autre le peuple. Et 
pourtant Pericles relaschant encore plus alors la bride au 
peuple, faisoit toutes choses pour luy aggreer et complaire, 
donnant ordre qu’il y eust tousjours en la ville quelques 
jeux, quelques festes, banquets et passetemps publiques, 
pour entretenir la commune de telz plaisirs honnestes : et 
oultre cela, il envoyoit tous les ans à la guerre une armee 
de soixante galeres, sur lesquelles y avoit bon nombre de 
pauvres citoyens, qui neuf mois de l’an durans prenoyent 
soude du public, et ensemble s’apprenoyent et s’exerci- 
toyent à l’experience de la marine. Davantage il envoya 


25 au païs de la Cherronese mille bourgeois pour y habiter, et 


30 


departir les terres entre eulx, cinq cents en l’isle de Naxe, 
en celle d’Andros deux cents cinquante, en la Thrace mille, 
pour habiter avec les Bisaltes, et d’autres en Italie quand 
la cité de Sybaris fut rebastie, qui depuis fut surnommec 
la ville des Thuriens: ce qu’il faisoit pour descharger la 
ville d’une multitude oisive, qui pour son oisiveté estoit 

curieuse et desireuse de choses nouvelles, et aussi pour 
prouveoir à la necessité des pauvres bourgeois qui 
n’avoyent rien, avec ce que en logeant ainsi des naturelz 
citoyens d’Athenes aupres de leurs subjects ou alliez, ce 
leur estoit comme une garnison qui les tenoit en bride, 
et les gardoit d’attenter aucune nouvelleté. 

XII. Mais ce qui donna plus de plaisir, et adjouxta 
plus d’ornement à la ville d'Athenes, qui apporta plus 
d’esbahissement aux estrangers, et qui seul porte suffi- 
sant tesmoignage que ce que lon dit de l’ancienne puis- 
sance, richesse et opulence de la Grece, n’est point chose 
faulse, c’est la magnificence des ouvrages et edifices pu- 
bliques qu’il feit faire. Aussi est-ce l’œuvre de toutes 
celles de Pericles, pour laquelle ses envieux et malvueil- 
lans luy porterent plus d’envie, et dont ilz le calumnierent 
plus, crians contre luy en toutes les assemblees de con- 
seil, que le peuple d’Athenes estoit diffamé pour avoir 
transporté les deniers comptans de toute la Grece, qui 
estoyent en depost dedans l’isle de Delos : et encore que 
la plus honneste excuse que lon eust pour couvrir ce faict, 
en disant que c’estoit pour la crainte des Barbares, à fin 
de le mettre en lieu fort, ou il fust en plus seure garde, 
Pericles la leur avoit ostee, et que c’estoitune trop grande 
injure faitte à tout le demourant de la Grece, et un tour 
de manifeste tyrannie, attendu qu’elle voit devant ses 
yeux que l'argent que lon luy a fait contribuer à force 
pour les affaires de la guerre contre les Barbares, nous 
lemployons à faire dorer, embellir et accoustrer nostre 
ville, ne plus ne moins qu'une femme glorieuse, qui 
veult estre paree de riches joyauix et de pierres pre- 
cieuses, et en faisons faire des images, et bastir des 

temples d'une excessifve despense. Pericles au contraire 
remonstroit aux Atheniens qu’ilz n’estoyent point tenus 
de rendre compte de ces deniers à leurs alliez, attendu 
qu'ilz combatoyent pour eulx, et qu’ilz tenoyent les Bar- 
5 bares loing de la Grece, sans qu’eulx contribuassent pour 
ce faire un seul homme, un seul cheval, ny un seul vais- 
seau, ains seulement de l’argent, lequel n’est plus à ceulx 
qui le payent, ains à ceulx qui le reçoyvent, moyenant 
qu’ilz facent ce pourquoy ilz le reçoyvent, et qu’estant 
10 leur ville bien prouveue de toutes choses necessaires pour 
la guerre, il estoit honneste d’employer le surplus de ses 
finances en choses qui à l’advenir, quand elles seroyent 
parachevees, leur apporteroyent gloire sempiternelle : et 
des lors que lon estoit encore apres à les faire, les enri- 

Bou» mIcuUnauIyues Et VIVANS de leurs bras, 11 vouloit bien 
qu’ilz eussent aussi part aux deniers communs, mais non 
pas sans les gaigner ne sans rien faire. Ce qui fut cause 
30 qu'il meit en avant au peuple des entreprises de grands 
edifices, et des desseings d'ouvrages deplusieurs mestiers 

qui ne se pouvoyent achever que avec long traict de 
temps, à fin que les citoyens qui demouroyent en la mai- 
son eussent moyen de prendre part aux deniers publiques, 
et de s’en enrichir aussi bien comme ceulx qui alloyent à 
la guerre, qui servoyent aux vaisseaux sur la mer, ou qui 
estoyent en garnison à la garde des places : pource que les 
uns gaignoyent à fournir les matieres, comme la pierre, 
le cuyvre, l’yvoire, l’or, l’ebene et le cyprez: lesautres à les 
mettre en œuvre, et àen besongner, commeles charpentiers, 
mouleurs, fondeurs, imagers, maçons, tailleurs de pierres, 
teinturiers, orfevres, menuisiers besongnans d’yvoire, 
peintres, ouvriers de marquetterie, tourneurs : les autres 
à conduire les estoffes, et à les fournir, comme marchands, 
mariniers, pilotes es choses qui s’amenoyent par la mer, 
et par terre les charrons, voituriers, chartiers, cordiers, 
carriers, selliers, bourreliers, pionniers pour applanir les 
chemins, fouilleurs de mines. Davantage chasque mestier 
comme capitaine avoit soubz soy sa propre armee de 
maneuvres, gaignans leur vie à la peine de leurs bras 
seulement, pour servir comme d’outilz et d’aides aux 
maistres ouvriers : de maniere que la besongne par ce 
moyen venoit à espandre et distribuer le gaing à toute 
aage et à toute qualité et condition de gens. 

XIII. Ainsi venoyent les ouvrages à se haulser et avan- 
cer, estans superbes en magnificence de grandeur, et 
nompareilz en grace et beaulté, pource que les ouvriers, 
chascun en son endroit, s’efforçoyent à l’envy les uns 
des autres à surmonter la grandeur de leurs ouvrages par 
l'excellence de lartifice : mais encore n’y avoit il chose 
qui fust tant admirable comme la celerité : car là ou lon 
estimoit chascun desdits ouvrages devoir à peine estre 

parachevé en plusieurs aages, et plusieurs successions de 
vies d’homme les unes apres les autres, tous furent 
entierement faits et parfaits dedans le temps que dura en 
vigueur le credit et l’authorité d’un seul gouverneur. Et 

s toutefois lon dit qu’en ce mesme temps la, comme le 
peintre Agatharchus se glorifiast de ce qu’il peignoit 
promptement et facilement des bestes, Zeusis layant 
entendu respondit : « Et moy, au contraire, je me glo- 

« rifie de demourer long temps à les faire », pource que 

10 ordinairement la soudaineté et facilité ne peult donner 
une fermeté perdurable ny une beaulté parfaitte à l’œuvre : 
mais la longueur du temps, adjouxtee à l’assiduité de 
labeur en la manufacture d’un ouvrage, luy donne force 
et vigueur de longue duree. Voila pourquoy les ouvrages 

15 que feit alors Pericles sont plus esmerveillables, attendu 
qu'ilz ont esté parfaits en si peu de temps, et ont duré si 
longuement : pource que chascun d’iceulx, des lors qu'il 
fut parfait, sentoit desja son antique quant à la beaulté, et 
neantmoins quant à la grace et vigueur, il semble jusques 
20 aujourdhuy qu’il viene tout freschement d’estre fait et 
parfait, tant il y a ne sçay quoy de florissante nouveaulté, 
qui empesche que l’injure du temps n’en empire laveuë, 
comme si chascun desdits ouvrages avoit au dedans un 
esprit tousjours renjeunissant, et une ame non jamais 
2$ vieillissante qui les entreteinst en celle vigueur. Or celuy 
qui luy conduisoittout, et avoit la superintendence sur 
toute la besongne, estoit Phidias, combien qu’il y eust 
plusieurs autres maistres souverains et ouvriers tresexcel- 
lents à chasque ouvrage : car le temple de Pallas qui s’ap- 

30 pelle Parthenon, comme qui diroit, le temple de la 
vierge, et se surnomme Hecatompedon, pource qu'il a 

cent pieds en tout sens, fut edifié par Ictinus et Callicra- 
tidas; et la chapelle d’Eleusine, ou se faisoyent les 
secrettes cerimonies des mysteres, fut plantee par Corcœæ- 
bus, lequel dressa le reng des premieres coulonnes qui 
sont à fleur de terre, et les lia avec leurs architraves : 
mais, luy mort, Metagenes, natif du bourg de Xypete, feit 
la ceinture, et puis y rengea les coulonnes qui sont au 
dessus, et Xenocles, du bourg de Cholarge, fut celuy qui 
feit la lanterne ou cul de lampe qui couvre le sanctuaire : 
mais la longue muraille, dont Socrates dit avoir luy mesme 
ouy proposer la structure à Pericles, ce fut Callicrates 
qui la prit à faire. Le poëte Cratinus en une siene 
comedie se moque de cest ouvrage la, comme qui alloit 
trop laschement en avant, et qui demouroit trop à s’ache- 
ver, en disant : 


Long temps y a que Pericles de bouche 
L’avance fort, mais de faict point n’y touche. 


Quant au theatre ou auditoire de musique destiné à ouir 
les jeux des musiciens, qui s’appelle Odeon, il est bien 
par dedans fait à plusieurs ordres de sieges, et plusieurs 
rengs de coulonnes, mais la couverture est un seul comble 
rond, qui se va tout à l’entour courbant et couchant en 
soymesme, abboutissant en pointe : et dit on qu'il fut 
fait sur le patron et à la semblance du pavillon du roy 
Xerxes, et que Pericles en bailla le devis et l'ordonnance : 


parquoy Cratinus en un autre passage de la comedie des 


30 


Thraciens s’en joué, et s’en moque deluy en disant, 


Voicy venir Pericles au surnom 
De Jupiter à la teste d’ougnon, 
Qui a dedans son large test compris 

De l’Odeon la forme et le pourpris, 
Depuis qu’il est eschappé du danger 
D'’aller banny en païs estranger. 


Ce fut lors premier que Pericles procura fort affectueu- 
sement qu’il fust ordonné par le peuple, qu’au jour de la 
feste qui s'appelle Panathenea, lon celebrast des jeux de 
pris de musique : et ayant esté luy mesme eleurecteur des- 
dicts jeux, pour adjuger le pris à ceulx qui lauroyent 
gaigné, ordonna la maniere comment pour tousjours à 
l’advenir les musiciens devroyent chanter de la voix, ou 
jouer des flustes, ou de la cithre et autres instrumens de 
musique. Si fut ce premier jeu de pris de musique fait 
dedans l’Odeon, et tousjours depuis y ont aussi esté les 
autres celebrez. Quant au portail et aux portiques du 
chasteau, ilz furent faits et parfaits dedans l’espace de 
cinq ans, soubs la conduite de Mnesicles qui fut maistre 
de lPœuvre : et advint pendant qu’on les bastissoit un 
accident merveilleux, qui monstra bien que la deesse 
Minerve ne reprouvoit point celle fabrique, ains lavoit 
pour bien aggreable : car le plus diligent et le plus affec- 
tionné de tous les ouvriers qui y besongnoyent, tumba 
d’adventure du hault en bas : de laquelle cheute il fut si 
malade que les medecins et chirurgiens n’esperoyent pas 
qu’il en peust eschapper. Dequoy Pericles estant fort 
desplaisant, la deesse s’apparut à luy de nuict en dormant, 
qui luy enseigna une medecine, de laquelle il guarit facile- 
ment le patient, et en peu de temps : et fut l’occasion 
pour laquelle 11 feit depuis fondre en cuyvre l’image 
de Minerve que lon surnomme de Santé, laquelle 
il feit mettre dedans le temple du chasteau, aupres de 
l'autel qui y estoit auparavant, comme lon dit. Or quant 

à l’image d’or de la deesse Minerve, ce fut Phidias qui la 
feit, et est ainsi escrit en la base : mais au demourant il 
avoit la superintendence de tous les autres ouvrages 
presque, et commandoit à tous les autres ouvriers pour 
5 l'amitié que luy portoit Pericles : ce qui apporta à l’un 
envie, et à l’autre mauvais bruit : pource que les envieux 
et mesdisans allerent semans par tout un bruit, que Phi- 
dias recevoit en sa maison les dames de la ville, soubz 
couleur d’aller veoir ses ouvrages, pour les livrer à 
10 Pericles. Et les poëtes comiques, prenans l’occasion de ce 
bruit, espandirent à l’encontre de luy force paroles inju- 
rieuses et diffamatoires, le calumnians qu’il entretenoit 
la femme d’un Menippus, qui estoit son amy et son lieu- 
tenant en guerre, et luy mettans sus aussi que Pyrilampes, 
15 l’un de ses familiers, nourrissoit des oyseaux, et notam- 
ment des pans, qu’il envoyoit secrettement aux femmes 
dont Pericles jouissoit. Mais il ne se fault point esbahir 
de ces hommes satyriques la, qui font profession de mes- 
dire et de picquer tout le monde, et qui ordinairement 
20 sacrifient à l’envie du commun populaire, comme à un 
esprit maling, les injures et oultrages qu’ilz jettent à l’en- 
contre des gens de bien et d'honneur, veu que Stesim- 
brotus le Thasien osa bien reprocher à Pericles un crime 
detestable controuvé faulsement, qu’il entretenoit 14 
25 femme de son propre filz. Voila pourquoy il est, à mon 
advis, bien difficile et malaisé d’avoir entiere cognoissance 
de la verité des choses ancienes par les monumens des 
histoires, attendu que les successeurs ont la longueur du 
temps, qui leur brouille et offusque la nette intelligence 
30 des affaires : et l’histoire qui est escritte du vivant des 
hommes dont elle parle, et du temps des choses dont 

elle fait mention, quelquefois par haine et par envie, et 
quelquefois par faveur ou par flatterie, desguise et cor- 
rompt la verité. 

XIV. Mais comme les orateurs qui estoyent de la ligue 
de Thucydides, criassent à l’encontre de Pericles en leurs 
harengues ordinaires, qu’il consommoit en vain les 
finances de la chose publique, et y despendoit tout le 
revenu de la ville, Pericles un jour en pleine assemblee 
de ville demanda à l’assistence du peuple, s’il luy sem- 
bloit qu’il eust esté trop despendu ; le peuple respondit, 
beaucoup trop : « Bien donques, dit il, ce sera, si vous 
« voulez, à mes despens, et non pas aux vostres, pour- 
« veu qu’il n’y ait aussi que mon nom seul escrit en la 
« dedication des ouvrages. » Quand Pericles eut dit ces 
paroles, le peuple, soit ou pource qu’il eust en admira- 
tion sa magnanimité, ou qu'il ne luy voulust point ceder 
l'honneur et la louange d’avoir fait faire de si sumptueux 
et si magnifiques ouvrages, luy cria tout hault qu’il ne le 
vouloit point, ains entendoit qu’il les feist parachever aux 
despens du public, sans y rien espargner. Mais à la fin 
estant ouvertement descendu en contention avec Thucy- 
dides, et s’estant mis au hazard à qui feroit bannir son 
compagnon du ban de l’ostracisme, il le gaigna sur luy, 
et le chassa de la ville, et par mesme moyen desfeit aussi 


25 la ligue qui luy estoit contraire. 

XV. Parquoy estant toute partialité entierement 
esteincte, et la ville totalement reduitte en union et con- 
corde, il se trouva adonc toute la puissance d’Athenes en 
sa main, et tous les affaires des Atheniens en sa disposi- 
tion, les finances, les armes, les galeres, les isles, la mer, 
et une si grande seigneurie, laquelle s’estendoit partie 

sur les Grecs et partie sur les Barbares, si bien fortifiee 
et munie d’obeïssance de nations subjettes, d’amitiez de 
roys, et d'alliance de divers princes et puissans seigneurs. 
Au moyen dequoy il commence: des lors à estre envers 
le peuple autre qu’il n’avoit accoustumé, et à ne ceder et 
n’obtemperer plus ainsi facilement à tous les appetits du 
commun populaire, ne plus ne moins qu’à des vents 
contraires : et roidit un peu celle trop lasche, trop molle 
et trop populaire maniere de gouverner, dont il avoit usé 
10 jusques à lors, comme une trop delicate et trop effeminee 
armonie de musique, en la convertissant en un gouver- 
nement plus seigneurial, et tenant plus de l’authorité 
royale : en cheminant neantmoins tousjours droit, et se 
maintenant tousjours irreprehensible à faire, à dire et 
conseiller ce qui estoit le plus expedient pour la chose 
publique. Il menoit le plus souvent par remonstrances et 
raisons le peuple à faire vouluntairement et de bon gré 
ce qu’il mettoit en avant : mais quelquefois aussi le tiroit 
il par force, et luy faisoit faire contre sa voulunté ce qui 
20 estoit pour le mieulx. Suyvant en cela le stile du sage 
medecin, lequel en une longue et diverse maladie permet 
aucunefois à son patient, avec une mesure reservee tou- 
tefois, des choses ou il prent plaisir : mais quelquefois 
aussi luy donne des medecines, qui le travaillent et le 
tourmentent, pour le guarir. Car, comme il est necessaire 
en un peuple tenant si grand empire, il advenoit ordinai- 
rement des accidents, qui luy apportoyent diverses pas- 
sions, lesquelles luy seul sçavoit regir et manier dextre- 
ment avec deux timons principaux, la crainte et l’espe- 
30 rance, refrenant avec l’une la fierté et temerité insolente 

de la commune en prosperité, et avec l’autre reconfortant 

son ennuy et son descouragement en adversité. En quoyil 
monstra et prouva evidemment que la rhetorique, comme 
dit Platon, et l’eloquence, est un art qui mene et manie 
les esprits des hommes à son plaisir, et que son principal 
artifice est de sçavoir bien mouvoir à propos les passions 
et les affections, qui sont comme des tons et des sons de 
l'ame, qui veulent estre touchez et sonnez de main de 
bon maistre. Dequoy toutefois estoit cause, non la force 
de son eloquence seulement, ains, comme tesmoigne 
Thucydides, la reputation de sa vie, l'opinion et la fiance 
que lon avoit de sa preudhommie, pource qu’il n’estoit 
aucunement corrumpable par presens, et que l’avarice ne 
luy commandoit nullement, attendu qu'ayant rendu sa 
ville de grande tresgrande et tresopulente, et ayant sur- 
monté en authorité et puissance plusieurs roys et plu- 
sieurs tyrans, mesme de ceulx qui ont peu par testament 
laisser leurs estats à leurs enfans, il n’augmenta neant- 
moins jamais les biens que son pere luy avoit laissez, d’une 
seule drachme d'argent. 

XVI. Et toutefois l'historien Thucydides descrit assez 
clairement la grandeur de sa puissance : et les poëtes co- 
miques de ce temps la la donnent malignement soubz 
paroles couvertes à entendre, appellans ses familiers et 
amis les nouveaux Pisistratides, et disans qu’il luy falloit 


25 faire protester et jurer qu’il n’usurperoit point la tyrannie, 


30 


voulans donner à entendre que son authorité estoit par 
trop excessive pour une chose publique populaire. Et 
Teleclides, entre autres, dit que les Atheniens luy 
avoyent mis entre mains le revenu des villes de leur 
obeïssance, et les villes mesmes, pour en lier les unes et 
deslier les autres, et leurs murailles pour les abbatre ou 

rebastir à son plaisir, le pouvoir detraitter paix et alliance, 
leur force, leur puissance, leurs finances, et tout leur bien 
entierement. Mais cela ne fut point pour une boutee seul- 
lement, ny pour une vogue de faveur qui passast en peu de 
temps, ains dura quaranteans, estanttousjours le premier de 
sa cité entre des Ephialtes, Leocrates, Mironides, Cimons, 
Tolmides et Thucydides': car apres avoir ruiné et fait bannir 
Thucydides, il demoura encore par dessus tous les autres 
l’espace de quinze ans : et ayant acquis une principaulté et 
authorité de commander, qui dura tousjours continuelle- 
ment pendant ce temps la, ou celle des autres capitaines 
ne duroit qu’un an, il se mainteint tousjours invincible 
et imprenable par argent, combien qu’au demourant il ne 
fust point du tout mauvais mesnager ny paresseux de con- 
server le sien. Car quant aux biens qui estoyent justement 
siens, et que ses predecesseurs luy avoyent laissez, à fin que 
par negligence ilz ne deperissent point, et aussi qu’ilz ne 
luy donnassent trop d’affaires, et ne le reteinssent trop s’il 
se vouloit amuser à les faire valoir, il les mesnageoit d’une 


maniere qui luy sembloit la plus aisee et la plus certaine : 


c'estoit qu’il vendoit à un coup tous les fruicts qu’il recueil- 
loit de son revenu annuel, et puis envoyoit à la journee 
achepter au marché ce qui faisoit besoing pour l’entre- 
tenement et despense ordinaire de sa maison. Cela ne fut 
point aggreable à ses enfans quand ilz devindrent un peu 
grands, ny ne pleut point à ses femmes, lesquelles vou- 
loyent qu’il despendist plus largement, et se plaignoyent 
d'une si estroitte et si reserree despense ordinaire, 
attendu qu’en une si grosse et si riche maison il n’y avoit 
jamais rien de demourant, ains y alloit toute recepte et 
toute mise par compte et par mesure juste. Car tout ce 
mesnagement estoit conduit et entretenu par un sien ser- 
viteur nommé Evangelus, fort habille homme et tresbien 

entendu au faict du gouvernement d’une grande maison, 
soit qu’il eust esté ainsi fait et instruict par Pericles, ou 
qu'il eust ceste provoyance de nature. Ces choses estoyent 
bien differentes de la sapience d’Anaxagoras, attendu 

s qu’il abandonna sa maison, et laissa ses terres venir en 
friches et en pasturages par un contemnement des choses 
terrienes, et un ravissement de l’amour des celestes. Mais 
aussi y ἃ il, à mon advis, grande difference entre la vie 
d’un philosophe contemplatif, et d’un personnage actif 
10 s’entremettant du gouvernement d’une chose publique : 
car l’un employe son entendement à la speculation des 
choses belles et honnestes, sans pour ce faire avoir 
besoing d'aucun instrument, ny de matiere quelconque 
exterieure : et l’autre accommodant sa vertu à la commune 

15 utilité des hommes, a besoing de richesse, comme d’un 
instrument non seulement necessaire, mais aussi honneste, 
ainsi qu'elle fut à Pericles, qui en secourut plusieurs 
pauvres gens, et mesmement Anaxagoras entre autres : 
duquel on compte qu’estant Pericles si empesché ailleurs 

20 qu'il n’avoit pas loisir de penser de luy, il se trouva de- 
laissé de tout le monde en sa vieillesse, et se coucha la 
teste affublee, en resolution de se laisser mourir de faim. 
Dequoy Pericles estant adverty, s’encourut aussi tost tout 
esperdu devers luy, et le pria le plus affectueusement qu’il 

25 luy fut possible, qu’il retournast en voulunté de vivre, en 
lamentant non luy, mais soymesme, de ce qu’il perdoit 
un si feal et si sage conseiller es occurrences des affaires 
publiques. Adonc Anaxagoras se descouvrit le visage et 
luy dit : « Ceulx qui ont affaire de la lumiere d’une 
30 « lampe, Pericles, y mettent de l’huile pour l’entretenir. » 
XVII. Or commenceoyent ja en ce temps la les Lace- 
dæmoniens à avoir jalouzie de l’accroissement des Athe- 
niens : parquoy Pericles voulant elever encore davan- 

tage le cueur au peuple d’Athenes, et le faire penser à 
toutes choses haultes et grandes, meit en avant un decret, 
que lon depeschast ambassadeurs pour aller solliciter 
tous les Grecs, en quelque partie qu’ilz habitassent de 
l'Europe ou de l'Asie, et autant la petite que la grande 
ville, d'envoyer leurs deputez à Athenes en l’assemblee 
generale qui s’y tiendroit, pour deliberer touchant les 
temples des Dieux que les Barbares avoyent bruslez, et 
touchant les sacrifices que lon avoit vouez pour le salut 
de la Grece, lors que lon donna Îa bataille aux Barbares : 
et aussi, touchant la marine, à fin que chascun peust 
naviger seurement là ou bon luy sembleroit, que tous 
vescussent amiablement en bonne paix les uns avec les 
autres. Si furent envoyez à ceste commission vingt per- 
sonnages, chascun desquelz avoit cinquante ans passez, 
dont les cinq allerent devers les Doriens qui habitent en 
Asie, et devers les habitans des isles, jusques à celles de 
Lesbos et de Rodes : cinq autres suyvirent tout le païs de 
l’Hellespont et de la Thrace, jusques à la cité de Byzance : 
les autres cinq eurent charge d’aller en la Bœoce, en la 
Phocide, et par tout le Peloponese, et de là passer par le 
païs des Locriens en toute la terre ferme adjacente, jusques 
en la contree de l’Acarnanie et de l’Ambracie : et les 
autres allerent premier en l’isle d’'Eubœæe, et de là aux 
Oetæïens et par tout le gouffre de Malea, aux Phtiotes, 
aux Achaïens et aux Thessaliens, faisans des remonstrances 
par tout aux peuples pour leur suader d'envoyer à 
Athenes, et assister au conseil qui s’y tiendroiïit pour la 
pacification et union de toute la Grece : mais il ne s’en 


30 feit du tout rien à la fin, et ne s’assemblerent point 


lesdittes villes Grecques, par les menees des Lacedæ- 

moniens, qui l’empescherent, comme lon dit : car ce 
fut au Peloponese que ceste semonce fut premierement 
rejettee. J’aybien voulu escrire cela, pour donner à 
cognoistre la magnanimité de Pericles, et comment il 
avoit le cueur et l’entendement elevé. 

XVIII. Au demourant, es charges de capitaine, il 
estoit fort estimé de ce qu’il menoïit ses gens à la guerre 
seurement : car jamais de sa voulunté il ne hazarda la 
bataille, là ou il sentist qu’il y eust grande doubte ny appa- 
rent danger : et n’estimoit pas bons capitaines, ny ne 
vouloit ensuyvre ceulx qui avoyent gaigné de grandes 
victoires par s’estre adventurez, encore qu’on les louast 
et estimast beaucoup : ains souloit dire : « Que si autre 
« que luy ne les menoit à la boucherie, entant qu’en luy 
« estoit, ilz demoureroyent immortelz. » Et voyant que 
Tolmides, filz de Tolmæus, sur la confiance de ses pros- 
peritez passees, pour lesquelles il estoit grandement prisé 
et honoré à cause de ses beaux faicts d'armes, se prepa- 
roit pour entrer sans propos ny occasion quelconque de- 
dans le païs de la Bœoce, et avoit ja induit mille des 
plus hardiz et plus vaillans jeunes hommes de la ville à 
s’offrir vouluntairement pour aller quand et luy en ce 
voyage, oultre et par dessus le demourant de l’armee 
qu’il avoit levee, il tascha à l’en divertir, et le retenir à la 
maison par remonstrances qu’il luy feit publiquement 
devant le peuple : là ou il dit une parole qui a bien depuis 
esté notee : « Que s’il ne vouloit croire au conseil de 
« Pericles, à tout le moins qu’il attendist le temps, qui 
« estoit le plus sage conseiller que lon sçauroit avoir. » 
Ce propos sur l'heure fut moyenement loué, mais peu de 
jours apres quand on apporta nouvelle que Tolmides 

luy mesme avoit esté tué en une bataille qu’il avoit per- 
due pres la ville de Coronee, là ou plusieurs autres 
gens de bien et vaillans hommes Atheniens estoyent 
demourez morts aussi, cela augmenta grandement la 
réputation et la bienvueillance de la commune envers 
Pericles, pource qu’il en fut estimé homme sage et qui 
aimoit ses citoyens. 

XIX. Mais de tous ses voyages qu’il feit estant chet 
de l’armee d’Athenes, celuy de la Cherronese fut le plus 
aimé et le plus estimé, à cause qu’il fut tressalutaire à 
tous les Grecs habitans au païs : car oultre ce qu'il y 
mena mille bourgeois d’Athenes pour y habiter, en quoy 
faisant il fortifia les villes d’autant de bons hommes, il 
rempara encore l’encouleure qui empesche que ce ne soit 
une isle, avec une fortification qu'il tira d’une mer à 
autre : de maniere qu’il garentit le païs des courses, sur- 
prises et pilleries des Thraces habitans à l’environ, et en 
jetta hors une trespernicieuse guerre, dont la province 
estoit continuellement travaillee, pour le voisinage des 
Barbares leurs voisins ou habitans parmy eulx, qui ne 
vivoyent que de brigandage. Aussi fut il grandement 
estimé et renommé entre les estrangers, quand il envi- 
ronna tout le Peloponese, partant du port de Peges en 
la coste Megarique avec une flotte de cent galeres : car il 
ne pilla pas seulement les villes maritimes, comme avoit 
fait devant luy Tolmides, mais entrant bien avant en la 
terre arriere de la mer, avec les hommes de guerre qu'il 
avoit sur ses galeres, feit retirer les uns au dedans de 
leurs murailles, tant il leur donna d’effroy, et en la 
contree de Nemee desfeit en bataille les Sicyoniens qui 
l’attendirent en campagne, et en dressa un trophee pour 

marque de sa victoire. Et embarquant sur ses vaisseaux 
quelque renfort de gens de guerre qu’il prit en Achaïe 
pour lors alliee des Atheniens, passa en la terre ferme 
qui est vis à vis, et cinglant oultre la bouche de Îa riviere 
d’Achelous, alla courir toute la province d’Acarnanie, là 
ou il renferma les Oeneades au dedans de leurs murailles : 
et apres y avoir gasté et destruit tout le plat païs, s’en 
retourna à la maison, s’estant fait cognoistre en ce voyage 
capitaine redoutable, aux ennemis, et executant seure- 
ment, à ses citoyens : car il n’advint pas un seul sinistre 
accident, par cas fortuit ou autrement, en toute celle expe- 
dition, à ceulx qui y furent soubs sa charge. 

XX. Depuis estant allé avec une grosse flotte de vais- 
seaux fort bien en poinct au royaume de Pont, il y traitta 
humainement les citez Grecques, et feit tout ce qu’elles 
luy requirent, donnant à cognoiïstre aux Barbares habi- 
tans à l’environ, et aux princes et roys d’iceulx, la gran- 
deur de la puissance des Atheniens, qui navigeoyent sans 
rien craindre par tout jusques ou bon leur sembloit, 
tenans toute la mer en leur obeïssance. Davantage il 
laissa aux Sinopiens treze galeres avec quelque nombre 
de gens de guerre soubs la charge du capitaine Lamachus, 
pour les defendre à l’encontre du tyran Timesileon, 
lequel ayant esté dechassé avec ceulx de sa ligue, 
Pericles feit publier et passer un edict à Athenes, que six 
cents bourgeois de la ville qui voudroyent, sans con- 
trainte, peussent aller demourer à Sinope : là ou leur 
seroyent departiz les biens et heritages qui avoyent esté 
au tyran et à ses adherens. Mais au reste il n’obtempera 


30 pas aux folz appetits de ses citoyens, ny ne se laissa pas 

aller à leur convoitise trop elevee pour se veoir des forces 
si grandes, et la fortune si favorable, jusques à vouloir de 
rechef attenter de conquerir l’Ægypte, et remuer les pro- 
vinces maritimes de l’empire du roy de Perse : car il y en 


s avoit desja plusieurs qui estoyent espris du maleureux et 


calamiteux desir de la Sicile, que depuis Alcibiades alluma 
davantage. Et encore y en avoit il, qui songeoyent desja 
à conquerir la Thoscane et l’empire de Cartage : ce qui 
n'estoit pas du tout sans apparence, ny sans occasion 


10 d’esperance, veu la grande estendue de la seigneurie qu'’ilz 


15 


20 


tenoyent, et l’heureux cours de leurs affaires qui leur 
succedoyent à soubhaïit. 

XXI. Mais Pericles empescha ceste saillie, et retren- 
cha toute ceste curieuse convoitise, employant la plus 
part de leur puissance à conserver et asseurer ce qu'’ilz 
avoyent acquis, estimant que c’estoit beaucoup fait que 
d’engarder que les Lacedæmoniens ne s’accreussent : car 
il leur estoit tousjours contraire, comme il declara en 
plusieurs autres endroits, et mesmement par ce qu’il feit 
en la guerre saincte. Car les Lacedæmoniens ayans osté 
aux Phociens la superintendence du temple d’Apollo en 
la ville de Delphes, qu'ilz avoyent usurpee, et l’ayans 
remise entre les mains des Delphiens, si tost qu’ilz eurent 
le dos tourné, Pericles y alla aussi avec une armee, qui 


25 y remeit les Phociens. Et comme les Lacedæmoniens 


30 


eussent fait engraver sur le front d’un loup de cuyvre la 
prerogative que les Delphiens leur avoyent ottroyee, de 
pouvoir les premiers proposer leurs demandes à l’oracle, luy 
ayant obtenu le mesme droit des Phociens, le feit engraver 
sur le flanc droit de la mesme statue du loup de bronze. 

XXII. Et qu’il soit vray qu’il ait sagement contenu 
les forces des Atheniens au dedans de Ia Grece, les effects 
le tesmoignent : car premierement ceulx de l’'Eubœæe se 

rebellerent, contre lesquelz il mena incontinent l’armee 
d’Athenes : et tout soudain luy vindrent nouvelles d’un 
autre costé comme les Megariens avoyent aussi pris les 
armes contre eulx, et que les ennemis estoyent ja en 
grosse puissance dedans le païs d’Attique, soubs la con- 
duitte de Plistonax, roy de Lacedæmone. A l’occasion 
dequoy il s’en retourna incontinent en diligence, pour 
prouveoir à ceste guerre qui estoit au dedans de l’Attique 
mesme : si n’oza pas se presenter en bataille contre si 
grand nombre de bons combatans, mais sachant que le 
roy Plistonax, qui estoit encore fort jeune, se gouvernoit 
par le conseil de Cleandrides principalement, pource que 
les Ephores le luy avoyent baillé pour luy assister, et pour 
le conseiller et le guider, il essaya de le corrompre secre- 
tement : et l’ayant bien tost gaigné par argent, luy per- 
suada qu’il remenast les Peloponesiens hors du pais 
d’'Attique : ce qu’il feit. Mais quand les Lacedæmoniens 
veirent l’'armee rompue, et que les peuples s'estoyent reti- 
rez chascun en sa ville, ilz en furent si courroucez, qu’ilz 
condamnerent le rov en une grosse amende : laquelle luy 
ne pouvant payer, fut contraint de s’absenter de Lacedæ- 
mone : et Cleandrides s’en estant fouy de bonne heure, 
fut par contumace condamné à mourir. Cestuy Clean- 
drides estoit pere de Gylippus qui desfeit depuis les Athe- 
niens en la Sicile, auquel il semble que nature imprima 
l’avarice comme une maladie hereditaire passant de pere 
en filz : car en ayant aussi esté ignominieusement attainct 
et convaincu pour aucuns villains actes qu’il commeit, il 
en fut banny de Sparte, comme nous avons plus au long 
declaré en la vie de Lysander. 

XXIII. Mais comme Pericles, en la reddition des 
comptes de ceste charge la, eust couché un article de 
despense de dix talents, qu’il disoit avoir employez ou il 
falloit, le peuple lalloua, sans vouloir enquerir comment, 

5 ny en quoy, ny adverer s’il estoit vray : et y en ἃ 
quelques uns, entre lesquelz est le philosophe Theo- 
phrastus, qui escrivent que Pericles envoyoit par chascun 
an 4 dix talents à Sparte, avec lesquelz il entretenoit ceulx 
qui y avoyent authorité, à fin qu'on ne leur feist point la 

10 guerre, non qu'il acheptast la paix, mais bien le temps : 
durant lequel, se preparant tout à loisir, il peust avoir 
meilleure commodité de soustenir la guerre. Si tost donc 
que l’armee des Peloponesiens fut hors de l’Attique, il 
s’en retourna contre les rebelles, et passa en l’isle d’Eu- 

15 bœe avec cinquante voiles, et cinq mille combatans à 
pied tous bien armez, et là subjugua toutes les villes qui 
s’estoyent soublevees, chassa les Hippobates, qui estoyent 
les plus renommez d’entre les Chalcidiens, tant pour leurs 
richesses que pour leur vaillance et prouesse : et chassa 

20 aussi semblablement les Estieïens, qu’il feit vuider hors 
de tout le païs, et en leur ville logea des bourgeois 
d’Athenes seulement. Et la cause pour laquelle il les trait- 
toit ainsi rigoureusement, sans leur vouloir pardonner, 
estoit pource que eulx ayans pris une galere d’Athenes 

25 prisonniere, ilz avoyent fait mourir toutes les personnes 
qui estoyent dessus. 

XXIV. Depuis ayant esté faitte une trefve pour trente 
ans entre les Atheniens et les Lacedæmoniens, il feit 
decerner la guerre contre ceulx de l’isle de Samos, Îles 

30 chargeant de ce que, leur ayant esté enjoint de par Îles 

Âtheniens, qu’ilz eussent à pacifier les querelles qu’ilz 
avoyent contre les Milesiens, ilz n’avoyent pas voulu 
obeïr. Mais pource que lon a opinion qu’il entreprit ceste 
expedition contre Samos en faveur de Aspasia, il ne sera 


s point hors de propos de rechercher et declarer en cest 

endroit, qui estoit ceste femme, et quel artifice ou puis- 
sance si grande il y avoit en elle, qu’elle peust ainsi 
prendre en ses retz les principaux hommes qui s’entre- 
mettoyent pour lors du gouvernement de la chose pu- 
blique, et que les philosophes mesmes parlassent tant et 
si amplement d’elle. Tout premierement donques, c’est 
chose bien certaine qu’elle estoit natifve de la ville de 
Milet, fille d’un Axiochus, laquelle suyvant l’exemple d’une 
ancienne courtisane d’Ionie nommee Thargelia, s’accointa 
des principaux et plus grands personnages de son temps : 
car ceste Thargelia estant belle de visage, et ayant bonne 
grace, avec un esprit vif et doulx langage, eut l’accoin- 
tance de plusieurs grands personnages de la Grece, et 
gaigna au service du roy de Perse tous ceulx qui s’appro- 
cherent d’elle, si bien qu’elle sema par les villes de la 
Grece de grands commencemens de la faction Medoise, 
pource que c’estoyent tous les plus grands et les plus 
puissans hommes qui fussent en chasque ville de qui elle 
s’accointoit. Mais quant à Aspasia, les uns disent que 
Pericles la hanta comme femme sçavante et bien entendue 
en matiere de gouvernement d’estat : car Socrates mesme 
l’alloit aussi veoir quelquefois avec ses amis, et ceulx qui 
la hantoyent y menoyent aucunefois leurs propres 
femmes pour l’ouir deviser, combien qu’elle menast un 
train qui n’estoit gueres beau ny honneste, pource qu’elle 
tenoit en sa maison de jeunes garces qui faisoyent gaing 
de leurs corps. Et Æschines escrit que Lysicles, un reven- 
deur de bestail, qui paravant estoit homme de basse et 


An 


10 


15 


20 


2 


L 4 


30 


40 PERICLES 


vile nature, se feit le premier homme d’Athenes par la 
frequentation qu’il eut avec ceste Aspasia, depuis la mort 
de Pericles: et au livre de Platon intitulé Menexenus, 
encore que le commencement soit escrit par maniere de 
jeu et de risee, il y a cela comme de veritable histoire, 
que ceste femme avoit le bruit d’estre hantee par plusieurs 
Atheniens pour apprendre d’elle l’art de rhetorique. Tou- 
tefois il semble plus vray-semblable, que laffection que 
luy portoit Pericles vint plus d'amour que d’autre cause : 
car il avoit bien espousé une femme qui estoit sa parente, 
et qui paravant avoit esté mariee à Hipponicus, duquel 
elle avoit eu Callias surnommé le riche, et eut depuis 
Xantippus et Paralus de Pericles : mais ne luy estant 
point sa compagnie aggreable, il la bailla, du bon gré et 
consentement d’elle mesme, à un autre, et prit Aspasia, 
laquelle il aima singulierement : car toutes les fois qu’il 
sortoit de sa maison pour aller en la place, ou qu’il en 
retournoit, il la saluoit en la baisant. Au moyen dequoy 
es anciennes comedies elle est appellee en plusieurs lieux 
la nouvelle Omphale, et quelquefois Deïanira, et aucune- 
fois Juno : mais Cratinus l’appelle tout ouvertement 
putain en ces vers : 


Elle luy a sa Juno enfantee 
Aspasia la putain effrontee. 


Et semble qu’il en eut-un bastard : car Eupolis l’intro- 
duit en une siene comedie nommee Demosij, interrogant 
ainsi Pyronides : 

Mon filz bastard est il encore en vie ? 


Et puis Pyronides luy respond : 


Il fust pieça homme fait pour certain, 
N'estoit qu’il craint ceste male putain. 


8 A: vraysemblable — 26 D: Demisij 


PERICLES 41 


Brief ceste Aspasia fut tant celebree et tant renommee, 
que Cyrus, celuy qui combatit contre le roy Artaxerxes 
son frere pour l’empire de Perse, appella Aspasia celle de 
ses concubines qu'il aimoit plus, laquelle paravant s’ap- 
pelloit Milto, estant natifve de la Phocide, fille de Her- 
motimus : et ayant Cyrus esté tué en la bataille, elle fut 
prise et menee au roy son frere, envers lequel elle eut 
depuis beaucoup -de credit. Cela m’est venu en memoire 
en escrivant ceste vie, et m'a semblé que ceust esté trop 
10 durement fait de le rejetter ou obmettre. 

XXV. Mais pour retourner à nostre propos, on charge 
Pericles d’avoir fait decerner la guerre contre ceulx de 
Samos en faveur de ceulx de Milet, à la requeste d’Aspa- 
sia, à cause que ces deux citez avoyent guerre ensemble 
pour la ville de Priene, et estoyent les Samiens les plus 
forts : mais les Atheniens leur commanderent qu’ilz 
eussent à laisser la voye des armes, et à venir plaider 
leur different devant eulx, pour leur en estre fait droit : 
ce qu’ilz ne voulurent faire; parquoy Pericles y alla, et 
20 y abolit le gouvernement du petit nombre de la noblesse, 

prenant pour ostages cinquante des principaulx person- 

nages de la ville, et autant d’enfans, lesquelz il meit en 
depost en l’isle de Lemnos. Toutefois il y en a qui 
disent que chascun desditz ostages luy voulut donner un 
25 talent : oultre lesquelz luy en furent encore presentez plu- 
sieurs autres par ceulx qui ne vouloyent point que l’au- 
thorité souveraine du gouvernement fust mise entre les 
mains de la commune. Davantage Pissuthnes, Persien, 
lieutenant du roy de Perse, pour quelque amitié qu’il 
30 portoit à ceulx de Samos, luy envoya dix mille escus, à 
fin qu’il leur pardonnast : mais de tout cela Pericles n’en 
prit jamais rien, ains ayant fait en Samos tout ce qu’il 
avoit proposé d’y faire, et y ayant estably un gouverne- 

ment populaire, s’en retourna à Athenes. Mais les Samiens 
se rebellerent incontinent apres, ayans recouvré leurs 
ostages par le moyen de ce Pissuthnes qui les desrobba 
et leur fournit ce qui estoit necessaire pour soustenir la 


s guerre. Parquoy Pericles retourna une autre fois contre 


eulx, lesquelz il ne trouva point oyseux ny estonnez en 


façon quelconque, ains tresbien deliberez de le recevoir 


et combatre pour la principaulté de la mer : si y eut une 
grosse bataille entre eulx aupres de l’isle qui s’appelle 


10 Tragia : et la gaigna Pericles, ayant desfait fort glorieuse- 

ment, avec quarante et quatre voiles seulement, ses enne- 
mis qui en avoyent soixante et dix, dont les vingt estoyent 
vaisseaux de guerre : [XXVI.] et quand et quand pour- 
suyvant sa victoire, il gaigna aussi le port de Samos, et 
teint les Samiens assiegez dedans leur ville, ou ilz avoyent 
encore bien la hardiesse de sortir aucunefois et combatre 
au devant de lèurs murailles : mais depuis estant arrivé 
à Pericles un renfort de plus grand nombre de vaisseaux, 
ilz furent adonc enserrez de tout poinct. Et lors Pericles 
prénant soixante galeres se jetta en pleine mer, voulant, 
comme aucuns disent, aller rencontrer, le plus loing de la 
ville qu’il pourroit, quelques vaisseaux Phœæniciens, qui 
venoyent au secours de ceulx de Samos : ou, comme dit 
Stesimbrotus, pour s’en aller en Cypre : ce qui ne me 
semble pas vray-semblable. Mais à quelque intention qu’il 
le feist, il commeit une treslourde faulte : car Melissus, 
filz de Ithagenes, grand philosophe, estant pour lors capi- 
taine des Samiens, voyant qu’il estoit demouré peu de 
vaisseaux au siege devant la ville, et encore que les capi- 
taines qui en avoyent la charge, n’estoyent pas gens gueres 
experimentez, persuada à ses citoyens de faire une saillie 
sur eulx : et y eut bataille donnee, que les Samiens gai- 
gnerent, ou ilz prirent plusieurs Atheniens prisonniers, 

et meirent plusieurs de leurs vaisseaux à fond : au moyen 
dequoy estans demourez seigneurs de la marine, ilz 
meirent dedans leur ville plusieurs choses necessaires 
pour la guerre, dont ilz avoyent faulte auparavant : 
toutefois Aristote escrit que Pericles mesme en per- 
sonne avoit desja auparavant esté vaincu en une bataille 
navale par Melissus. Au demourant, les Samiens pour 
rendre aux prisonniers d’Athenes pareille injure qu'ilz 
avoyent receuë d’eulx, leur engraverent sur le front des 
chevesches, pource que la chevesche est la marque de la 
monnoye d’Athenes, ne plus ne moins que les Atheniens 
avoyent imprimé sur les fronts de leurs prisonniers une 
Samæne, c’est à dire une sorte de navire Samiene, basse 
de prouë, mais creuse et large de ventre, de sorte qu’elle 
est bonne à cingler en haulte mer, et legere à la voile : 
eta esté ainsi appellee pource que la premiere de ceste 
façon fut bastie en l’isle de Samos par le tyran Polycrates 
qui la y feit faire. Lon dit que pour l'impression de ces 
caracteres, le poëte Aristophanes, par une maniere de 
moquerie couverte, dit en un passage de ses comedies : 


Les Samiens sont hommes fort lettrez. 


XXVII. Pericles donques adverty de la route de son 
armee, s’en retourna incontinent au secours. Melissus luy 
alla au devant, et luy donna ἴα bataille, qu'il perdit, et 


25 fut rembarré jusques dedans la ville, ou Pericles l’en- 


30 


ferma d’une closture de muraille tout à l’entour, aimant 
mieulx emporter la victoire et prendre la ville par lon- 
gueur de temps et avec despense, que par exposer ses 
citoyens au danger d’estre tuez ou blecez : mais toutefois 
quand il veit qu’ilz se faschoyent de la longueur, et 411} 

vouloyent à toute force venir aux mains, de maniere qu’il 
estoit bien malaisé de les retenir, il divisa toute son 
armee en huit trouppes, lesquelles il feit tirer au sort, et 
celle à qui escheoïit une febve blanche demouroit en 
s repos à faire bonne chere, pendant que les autres sept 
combatoyent : et dit on que de là vient que lon appelle 
encore aujourdhuy un jour blanc auquel on a fait bonne 
chere et receu du plaisir, à cause de la ἔδερνε blanche. 
Si escrit l’historien Ephorus que ce fut là premierement 
10 que lon commencea à user d’engins de baterie pour abbatre 
grosses murailles, et que Pericles en trouva la nouveauté 
fort esmerveillable : car ce fut Artemon, un ingenieur, 
qui les inventa, lequel se faisoit porter par tout dedans 
une chaire, pour conduire et haster les ouvrages, à cause 
15 qu'il estoit impotent d’une jambe, et que pour ceste cause 
il fut appellé Periphoretos. Mais Heraclides le Pontique 
reprent en cela Ephorus par les vers d’Anacreon, esquelz 
Artemon est nommé Periphoretos, plusieurs aages avant 
ceste guerre de Samos : et dit que ce Periphoretos estoit 
20 un homme fort delicat, et qui craignoit toutes choses si 
follement, que la plus part du temps il ne bougeoit de 
sa maison, ou il se tenoit tousjours assis, ayant deux de 
ses serviteurs à ses costez, qui luy tenoyent sur la teste un 
pavois de cuyvre, de peur qu’il ne tumbast rien sur luy : 
25 et si d'aventure il estoit quelquefois contraint de sortir 
hors de son logis, il se faisoit porter dedans un petit lict 
suspendu bien pres de terre, et que pour ceste cause il fut 
surnommé Periphoretos. 
XXVIII. A la fin, au bout de neuf mois, les Samiens 
30 furent contraints de se rendre, et Pericles feit abbatre et 
raser leurs murailles, leur osta tous leurs vaisseaux, et les 
condamna en une grosse somme de deniers, dont ilz 
payerent promptement une partie, et le reste à certain 

terme qui leur fut prefix, pour la seureté duquel paye- 
ment ilz donnnerent ostages. Mais Duris le Samien am- 
plifie les choses en cest endroit fort pitoyablement, pour 
charger les Atheniens, et Pericles mesme, d’inhumaine 
cruauté, dequoy Thucydides, ny Ephorus, ny Aristote 
mesme, ne font aucune mention : et si ne me semble pas 
que ce qu’il en escrit soit veritable, ç’est à sçavoir qu’il 
feit mener les capitaines des galeres, et les soudards 
mesmes Samiens, sur la place de la ville de Milet, ou il 
les feit attacher sur des ais de bois par l’espace de dix 
jours, au bout desquelz les pauvres gens n’en pouvans 
plus, furent assommez à coups de bastons dont on leur 
froissa les testes, et puis feit on jetter les corps, sans 
permettre qu’ilz fussent ensepulturez. Ainsi Duris estant 
assez coustumier, encore ailleurs ou il n’y a rien qui 
luy touche particulierement, d’extravaguer hors de la 
verité, semble en ce lieu augmenter de paroles, oultre le 
devoir, les calamitez de son païs, pour en calumnier les 
Atheniens, et les en rendre odieux. Ayant donques 
Pericles subjugué la ville de Samos, il s’en retourna à 
Athenes, là ou il feit honorablement inhumer les os de 
ceulx qui estoyent morts en ceste guerre, et luy mesme 
feit le blason funebre à leur louange selon la coustume, 
dont il fut merveilleusement estimé : de sorte que quand 
il descendit de la chaire ou il avoit harengué, les autres 
dames de la ville luy venoyent baiser les mains, et luy 
mettoyent des chapeaux de fleurs et des couronnes sur la 
teste, comme lon fait aux champions victorieux, quand 
ilz retournent des jeux ou ilz ont emporté le pris ; mais 
Elpinice s’approchant de luy : « Vrayement, dit elle, ce 
« sont de beaux faicts que les tiens, Pericles, et bien 
« dignes de chapeaux de triumphe, de nous avoir perdu 
« beaucoup de bons et vaillans citoyens, non point en 

« guerroyant les Medois, Phœniciens et Barbares, comme 
« fait mon frere Cimon, ains en destruisant une cité qui 
« est de nostre propre nation et nostre alliee. » A ces pa- 
roles respondit Pericles tout doulcement, en riant, ce ver 
d’Archilochus : 


Si vieille estant ne te perfume plus. 


Mais lon escrit qu’il se glorifia grandement, et conceut 
une merveilleuse opinion de soymesme depuis qu’il eut 
subjugué les Samiens, disant qu’Agamemnon avoit 
demouré dix ans à prendre une cité barbare, et luy en 
neuf mois avoit conquis la plus puissante ville de toute 
la nation Ionique. Si n’estoit pas sans occasion qu’il 
s’attribuoit tant de gloire : car certainement il y eut 
grande doubte et non moins de peril en telle conqueste, 
s’il est vray ce qu’en escrit Thucydides, qu’il s’en fallut 
bien peu que les Samiens n’ostassent la seigneurie et 
domination de la mer à ceulx d’Athenes. 

XXIX. Depuis estant ja la guerre Peloponesiaque en 
branle, comme ceulx de Corfou fussent guerroyez par les 
Corinthiens, il persuada au peuple Athenien d’envoyer 
secours aux Corfiots, et de joindre à sa ligue ceste isle 
qui estoit puissante par mer, disant que bien tost ilz 
auroyent les Peloponesiens ennemis declarez. Si conclut 
le peuple à sa suscitation de secourir ceulx de Corfou, et 


25 y fut envoyé Lacedæmonien, filz de Cimon, avec dix 

galeres seulement, par une maniere de moquerie, pource 
que toute la maison de Cimon portoit affection et amitié 
grande aux Lacedæmoniens : et à ceste cause feit Pericles 
bailler ainsi petit nombre de vaisseaux à Lacedæmonien, 
et l’y envoya malgré luy, à fin que s’il ne faisoit en ceste 

charge aucun exploit digne de memoire, il en fust de 
tant plus souspeçonné de favoriser aux Lacedæmoniens : 
et tant qu’il vescut empescha tousjours, le plus qu’il peut, 
de parvenir les enfans de Cimon, comme n’estans point 
par leurs noms mesmes naturelz Atheniens, ains estran- 
gers, pource que l’un s’appelloit Lacedæmonien, l’autre 
Thessalien, et le tiers Elien, et estoyent tous nez d’une 
mere native du païs d’Arcadie. Mais Pericles estant 
blasmé d’avoir envoyé ces dix galeres seulement, qui estoit 
bien peu de secours pour ceulx qui leur en avoyent requis, 
et beaucoup de matiere à ceulx qui mesdisoyent de luy, 
il y en envoya depuis encore d’autres en plus grand 
nombre, lesquelles arriverent apres la bataille : dequoy les 
Corinthiens estans fort courroucez, s’en allerent plaindre 
au conseil des Lacedæmoniens, ou ilz proposerent plu- 
sieurs charges et plaintes à l’encontre des Atheniens, et 
autant en feirent aussi les Megariens, allegans que ceulx 
d’Athenes leur avoyent defendu leurs ports, leurs estappes, 
et tout commerce et trafic es lieux de leur obeïssance, 
qui estoit directement contre les loix communes, et contre 
les articles de paix accordez et jurez entre tous les Grecs. 
Davantage les Æginetes se sentans foulez et trop violen- 
tement traittez, envoyerent secrettement faire leurs dole- 
ances et lamentations aux Lacedæmoniens, n’osans pas 
ouvertement se plaindre de ceulx d’Athenes. Sur ces 
entrefaittes, la ville de Potidæe, pour lors subjette aux 


 Atheniens, et ayant esté ancienement fondee par les 


Corinthiens, se rebella, et fut assiegee par les Atheniens, 
ce qui hasta bien la guerre. Ce neantmoïns ambassadeurs 
furent premierement envoyez à Athenes sur ces plaintes, 
et Archidamus, roy des Lacedæmoniens, feit tout ce 

qu’il peut pour accorder la plus part de ces differents, 
en appaisant et addoulcissant leurs alliez, de maniere que 
les Atheniens n’eussent point eu la guerre pour les autres 
charges qu’on leur mettoit sus, s’ilz se fussent voulu con- 
descendre à revoquer le decret qu’ilz avoyent fait contre 
les Megariens : au moyen dequoy Pericles, qui resista 
plus que nul autre à ceste revocation, et qui aguisa et 
incita le peuple à perseverer opiniastrement en ce qu’il 
avoit une fois ordonné contre les Megariens, fut seul 
estimé cause et autheur de la guerre Peloponesiaque. 
XXX. Car on dit que les Lacedæmoniens envoyerent 
des ambassadeurs à Athenes sur ce poinct la : et comme 
Pericles alleguast une loy qui defendoit d’oster le tableau, 
sur lequel un edict public auroit une fois esté escrit, il y eut 
l'un des ambassadeurs de Lacedæmone, nommé Polyarces, 
qui luy dit : « Et bien ne l’oste pas, mais tourne le seu- 
« lement, car vous n’avez point de loy qui defende celä. » 
Ce mot fut trouvé plaisant, mais non pour cela Pericles 
n’en fleschit jamais : et pourtant semble il qu’il avoit 
quelque occasion secrette de propre et particuliere mal- 
vueillance contre eulx, mais la voulant couvrir d’une cause 
publique et manifeste, il leur osta et retrencha les terres 
sacrees, qu’ilz mettoyent en labourage : et pour ce faire, 
meit en avant un decret, Que lon leur envoyast un herault 
pour les sommer de s’en deporter, et que le mesme 
herault allast aussi devers les Lacedæmoniens pour en 
accuser devant eulx les Megariens. Il est bien certain que 
ce decret fut mis en avant par Pericles, aussi n’y ail 
rien qui ne soit juste et raisonnable : mais il advint que 
le herault qui Υ fut envoyé mourut, et pensa lon que les 
Megariens l’eussent fait mourir. Parquoy Charinus incon- 
tinent proposa un decret contre eulx, Qu'’ilz fussent decla- 
rez ennemis mortelz des Atheniens à jamais, sans espoir 


PERICLES 49 


de reconciliation quelconque : et que si un Megarien 
mettoit le pied seulement dedans le territoire d’Attique, 
qu’il fust puny de mort : et que les capitaines annuelz 
quand ilz feroyent leur serment ordinaire, jurassent entre 
s les autres articles, que tous les ans ilz entreroyent en 
armes par deux fois dedans le païs et au dommage des 
Megariens : et que le herault Anthemocritus fust enterré 
au lieu qui s’appelloit lors les Portes Thriasienes, et 
maintenant s'appelle Dipylon. Mais les Megariens nians 
10 fort et ferme qu’ilz eussent esté cause de la mort de ces- 
tuy Anthemocritus, en rejettoyent la cause sur Aspasia et 
sur Pericles, allegans pour tesmoignage ces vers du poëte 
Aristophanes en sa comedie intitulee les Acharnes, qui 


sont si vulgaires que le commun peuple mesme les ἃ en 
15 la bouche : 


Noz jeunes gens enyvrez s’en allerent 
Devers Megare un jour, ou ilz emblerent 
Une putain qui Simætha s’appelle : 
Ceux de Megare irritez, au lieu d’elle 

20 S'en sont venus par furtive saisie 
Enlever deux des garses d’Aspasie. 


XXXI. Ainsi est il bien malaisé de sçavoir dire à la 
verité la premiere origine et cause primitive de ceste 
guerre : mais bien sont tous les historiens d’accord que 

25 Pericles fut principalement autheur de ce que le decret 
fait à l’encontre des Megariens, ne fut point revoqué. Et 
tienent aucuns que ce fut par vraye magnanimité avec 
bon jugement, qu’il persista en ce qui luy sembla le plus 
expedient : pource qu’il estimoit que ce commandement 

30 des Lacedæmoniens n’estoit qu’un essay, pour sonder si 
les Atheniens leur voudroyent ceder : et que leur obtem- 
perer en cela seroit evidemment confesser qu’ilz se sen- 

toyent les plus foibles : les autres au contraire disent que 
ce fut par une arrogance et opiniastreté, pour monstrer 
son authorité et sa puissance, qu’il mesprisa les Lacedæ- 
moniens. Mais la plus mauvaise occasion, et qui toute- 

5 fois a plus de tesmoings qui la confirment, se racompte 
presque en ceste maniere : Phidias le faiseur d'images, 
comme nous avons ja dit auparavant, avoit entrepris de 
faire l’image de Pallas, et estant amy de Pericles avoit 
fort grand credit envers luy : cela luy suscita l'envie de 
10 quelques malvueillans, lesquelz voulans sonder quel juge- 
ment le peuple feroit de Pericles, attiltrerent Menon, l’un 
des ouvriers qui besongnoyent soubs Phidias, et le feirent 
venir sur la place requerir au peuple seureté publique, 
pour pouvoir deceler et accuser Phidias d'aucun crime 
1$ par luy commis. Le peuple receut son indice, et fut son 
accusation Οὐδ en pleine assemblee du peuple sur la 
place, là ou il ne fut fait aucune mention de larcin, 
pource que Phidias, par le conseil et advis de Pericles, 
avoit tellement apposé et appliqué l’or en la composition 
20 de l’image des le commencement, que lon le pouvoit 
oster tout, et le peser : ce que Pericles allegua adonc publi- 
quement aux accusateurs, leur disant qu’ilz le pesassent. 
Mais la gloire de ses ouvrages luy suscitoit celle envie, 
pour autant mesmement qu'ayant engravé sur l’escu de la 

25 deesse la bataille des Amazones, il y avoit entaillé son 
portraict au naturel, soubs le personnage d’un vieillard 
chaulve qui leve une grosse pierre à deux mains : et y 
avoit aussi fait la portraitture de Pericles fort belle apres 
le naturel, qui combatoit contre une Amazone en tel geste, 

30 que sa main haulsant une javeline au devant du visage 
de Pericles, par un singulier artifice semble vouloir cacher 

et couvrir celle similitude, laquelle neantmoïins se descouvre 
et se monstre d’un costé et d’autre. Si fut Phidias mis en 
prison, là ou il mourut de maladie, ou bien de poison 
que ses ennemis luy preparerent, comme aucuns disent, 
pour faire davantage souspeçonner et calumnier Pericles. 


Comment que ce soit, le peuple donna immunité et - 


affranchissement de tous subsides à l’accusateur Menon, 
suyvant un decret qu’en meit en avant Glycon, et enjoi- 
gnit aux capitaines qu’ilz le prissent en leur sauvegarde, 
et eussent soing de la seureté de sa personne. 

XXXII. Environ ce mesme temps fut aussi Aspasia 
accusee de ne croire point aux Dieux, estant l’accusateur 
Hermippus faiseur de comedies, qui la chargea davantage 
qu’elle servoit de macquerelle à Pericles, recevant en sa 
maison des bourgeoises de la ville, dont Pericles jouis- 
soit. Diopithes au mesme temps meit en avant un decret, 
Que lon feist inquisition des mescreans qui n’adjouxtoyent 
point de foy aux choses divines, et qui enseignoyent cer- 
tains propos nouveaux touchant les effects qui se font en 
l’air et au ciel, tournant la suspicion sur Pericles à cause 
d’Anaxagoras. Le peuple receut et approuva ceste inquisi- 
tion : et adonc fut aussi proposé par Dracontides, Que 
Pericles meist le compte de l’argent qu’il avoit despendu, 
entre les mains des pritanes, qui estoyent comme supe- 
rintendans des finances, et que les juges qui auroyent à 
en juger, donnassent leurs sentences dedans la ville des- 
sus l’autel. Mais Agnon osta ce mot du decret, et y meit 
au lieu, que le proces fust jugé par quinze cents juges, et 
que l’action fust nommee de larcin, ou de concussion, ou 
d’injustice, comme lon voudroit. Or quant à Aspasia, il la 
sauva par la pitié et compassion qu’il feit aux juges, en 

priant de tresgrande affection pour elle, et plorant à 
chauldes larmes, pendant que la cause se plaidoit, ainsi 
comme l’escrit Æschines : mais quant à Anaxagoras, crai- 
gnant qu'il n’en peust faire autant, il l’envoya hors la 

5 ville, et luy mesme l’accompagna. Au demourant, voyant 
qu’il avoit encouru la malegrace du peuple pour le faict de 
Phidias, et à ceste cause redoubtant l’issue du jugement, 

il enflamma la guerre qui reculoit tousjours, et ne faisoit 
encore que fumer, esperant que par ce moyen il feroit 
10 esvanouir les charges que lon luy mettoit sus, et abbatroit 
l'envie que lon avoit contre luy, par ce que le peuple 
se trouvant en grands affaires et pleins de danger, se jet- 
teroit du tout entre ses bras, et se commettroit à luy seul, 
tant il avoit acquis d’authorité et de reputation. Ce sont 

τς les causes pour lesquelles il ne voulut pas souffrir, à ce 
que lon dit, que les Atheniens cedassent en rien aux 
Lacedæmoniens; toutefois on ne sçauroit qu’en asseurer à 

la verité : [XXXIII.] mais ceulx de Lacedæmone saçhans 
bien que s’ilz le pouvoyent oster et ruiner, ilz jouiroyent 

20 mieulx à leur plaisir des Atheniens, leur manderent qu’ilz 
eussent à purger leur ville du crime Cylonien, pource 
qu’ilz sçavoyent bien que la race de Pericles du costé de 
sa mere en estoit entachee, ainsi comme l’escrit Thucy- 
dides. Mais ceste espreuve leur tourna tout au rebours de 

25 l’esperance de ceulx qui y furent envoyez pour cest effect : 
car au lieu de faire souspeçonner et calumnier Pericles, ses 
citoyens l’en honorerent davantage, et s’en fierent encore 
plus que devant en luy, d’autant qu’ilz voyoyent que les 
ennemis le craignoyent et le haïssoyent ainsi. Parquoy avant 

30 que le roy Archidamus entrast avec l’armee des Pelopone- 
siens dedans le païs d’Attique, il predit aux Atheniens 
que si d’adventure Archidamus, en gastant et destruisant 

le plat païs à l’environ, espargnoit ses terres et ses biens 

pour l’amitié εἴ l’hospitalité qu’ilz avoyent entre eulx, ou 
plus tost pour donner occasion à ses malvueillans de le 
calumnier, que des lors il donnoit à la chose publique les 
terres et les maisons qu’il avoit aux champs. Si descen- 
dirent les Lacedæmoniens et leurs alliez et confederez 
avec grosse puissance au païs de l’Attique, soubs la con- 
duite du roy Archidamus, et en ruinant tout par ou ilz 
passoyent, entrerent jusques au bourg d’Acharnes, là ou ilz 
se camperent, estimans que les Atheniens ne les y souf- 
friroyent jamais, ains leur sortiroyent à l'encontre pour 
defendre leur païs et monstrer qu’ilz n’avoyent point le 
cueur failly. Mais Pericles consideroit qu'il seroit trop 
dangereux de hazarder la bataille, ou il estoit question 
de la propre ville d’Athenes, contre soixante mille com- 
batans à pied, tant du Peloponese que de la Bæœoce : car 
autant y en avoit il au premier voyage qu’ilz y feirent. Et 
quant à ceulx qui vouloyent combatre à quelque peril que 
ce fust, et qui perdoyent patience de voir ainsi destruire 
leur païs devant leurs yeux, il les reconfortoit et appai- 
soit, en leur remonstrant, « Que les arbres taillez et cou- 
« pez revenoyent en peu de temps, mais qu’il est impos- 
« sible de recouvrer les hommes quand on les ἃ une fois 
perdus. » Toutefois il ne faisoit jamais assembler le 
peuple en conseil, craignant qu’il ne fust forcé par la 
multitude à faire aucune chose contre sa voulunté : ains 
comme le sage pilote, quand la tourmente le surprent en 
haulte mer, donne bon ordre à toutes choses en sa navire, 
et tient ses defenses toutes prestes, faisant ce que son art 
requiert, sans s’arrester aux larmes ny aux prieres des 
passagers qui se tourmentent d’effroy et tirent du cueur : 
aussi luy ayant bien fermé la ville, et disposé de bonnes 
et seures gardes par tout, se gouvernoit par son jugement, 
sans se soucier de ceulx qui crioyent et se courrou- 

“ _ ceoyent contre luy : encore qu’il y eust beaucoup de ses 
amis qui le prioyent à grande instance, et plusieurs de ses 
ennemis qui le menaçoyent et le chargeoyent, et que lon 
chantast par la ville des chansons pleines de moqueries 

s au deshonneur et au blasme de son gouvernement, comme 
d’un capitaine lasche de cueur, et qui par couardise aban- 
donnoit toutes choses en proye aux ennemis. Cleon entre 
les autres estoit desja l’un de ceulx qui plus le piquoyent, 
et commenceoit à entrer en credit et en grace de la com- 

10 mune, par le courroux et malcontentement que lon avoit 
de Pericles, comme il appert par ces vers diffamatoires de 
Hermippus, qui furent alors publiez : 


Roy des Satyres, pourquoy est-ce 
Que tu n'as pas la hardiesse 

15 De prendre en main picque ny lance, 
Veu qu’en homme plein de vaillance 
Tu nous parles si fierement 
De la guerre ordinairement, 
Et promet ton brave langage 

20 D'un preux chevalier le courage ? 
Puis tu enrages quand l’ardent 
Cleon te donne coups de dent, 
Ne plus ne moins que la cueux bise 
Le trenchant de l’espee aguise. 


25 XXXIV. Ce nonobstant, Pericles pour tout cela ne 
s’esmeut en façon quelconque, ains endurant patiem- 
ment, sans mot dire, toutes ces injures, toutes ces moqüe- 
ries et picqueures de ses malvueillans, ilenvoya une flotte 
de cent voiles au Peloponese, en laquelle il ne voulut 

30 point aller en personne, ains demoura à la maison, pour 
tousjours retenir la ville en bride, jusques à ce que les 

ennemis se fussent retirez : et pour entretenir le commun 
peuple, qui se courrouceoit et se faschoit de ceste guerre, 

il reconfortoit les pauvres en leur faisant distribuer 
quelques deniers publiques, et aussi par le departement 

s des terres conquises : pource qu'ayant chassé tous les 
Æginetes entierement hors de leur païs, il feit departir 
toute l’isle d’Ægine entre les bourgeois d’Athenes au sort : 

et si leur estoit encore quelque consolation en leurs 
adversitez d'entendre le dommage que souffroyent aussi 
10 leurs ennemis : car ceulx de l’armee de mer qui furent 
envoyez au Peloponese gasterent beaucoup de plat païs, 
et saccagerent plusieurs bourgs et plusieurs petites villes : 

et luymesme, entrant par terre dedans le païs des 
Megariens, le courut et pilla tout, de maniere que les 
15 Pelopenesiens recevans bien autant de dommage et de 
perte des Atheniens par mer, comme ilz leur en faisoyent 
par terre, n’eussent pas si longuement duré ne soustenu la 
guerre, ains s’en fussent bien tost lassez, ainsi que Peri- 
cles leur avoit predit, s’il n’y eust eu quelque divine 
20 puissance, qui eust secrettement empesché le discours de 
la raison humaine. Car il advint premierement une pesti- 
lence si contagieuse et si violente qu’elle emporta toute 
la fleur de la jeunesse, et afloiblit grandement les forces 
d’Athenes : et puis les corps des survivans estans travail- 
25 lez de ceste maladie, les cueurs aussi consequemment 
s’en aigrirent si asprement à l’encontre de Pericles, que 
leur ayant le mal troublé le sens, ilzse mutinerent contre 
luy, comme font les patiens contre leur medecin, ou les 
enfans contre leur pere, jusques à luy faire oultrage, à la 
30 suscitation de ses malvueillans, lesquelz alloyent disans 
que la pestilence ne procedoit d’autre cause que de la 

multitude des païsans qui s'estoyent jettez à la foule de- 
dans la ville, au cueur d’esté, ou ilz estoyent contraints 
de se loger pesle mesle plusieurs ensemble dessoubs petites 
tentes et cabannes estouffees, y demourans accroupis 
s tout le long du jour, sans pouvoir rien faire, au lieu 
qu'ilz avoyent accoustumé de vivre en air libre, pur 
et ouvert : dequoy, disoyent ilz, est cause celuy qui 
par la suscitation de ceste guerre ἃ entassé tout le peuple 
des champs dedans les murailles d’une ville, sans les 
10 employer à chose quelconque, ains les tenant enfermez 
comme des bestes brutes dedans une estable, et les lais- 
sant infecter l’un l’autre de contagion pestilente, en ne 
leur donnant aucun moyen de changer un peu d’air, pour 
pouvoir à tout le moins nettement respirer. 
1$ XXXV. Parquoy Pericles, voulant remedier à cela, et 
aussi endommager un peu l’ennemy, feit armer cent cin- 
quante vaisseaux, sur lesquelz il embarqua bon nombre 
de gens de pied armez et de gens de cheval aussi. Cela 
donna grande esperance à ses citoyens, et non moins 
20 d’espouventement aux ennemis voyans une si grosse 
puissance. Mais comme il fut prest à faire voile, estans 
ja tous ses gens embarquez et luy mesme monté dedans 
la galere capitainesse, il advint que le soleil eclipsa sou- 
dainement, et le jour faillit : ce qui effroya merveilleuse- 
25 ment toute la compagnie, comme si c’eust esté un fort 
sinistre et dangereux presage. Parquoy Pericles voyant le 
pilote de sa galere tout esperdu, et ne sachant qu’il 
devoit faire, estendit son manteau et luy en couvrit les 
yeux, puis luy demanda si cela luy sembloit mauvaise 
30 chose. Le pilote luy respondit que non: « Et adonc, luy 
« dit Pericles, il n’y a autre difference entre cecy et cela, 

« sinon que le corps qui fait ces tenebres, est plus grand 
« que mon manteau qui te bouche les yeux. » Ces choses 
se disent ainsi es escoles des philosophes, mais toute- 
fois Pericles se mettant à la voile, ne feit aucun exploit 
digne d’un si grand equippage : et estant allé mettre le 
siege devant la ville saincte d’Epidaure, à l'heure que lon 
esperoit certainement qu’elle deust estre prise, il fut con- 
traint de lever son siege pour la peste, qui fut si violente 
qu'elle ne feit pas mourir les Atheniens seulement, mais 
aussi tous autres qui, pour peu que ce fust, s’appro- 
cherent d’eulx et de leur camp. A l’occasion dequoy, 
voyant les Atheniens fort indignez et irritez encontre luy, 
il essaya de les consoler et reconforter : mais il ne peut 
venir à bout de les appaiser, ains à la pluralité des 
voix luy osterent la charge de capitaine general, et le 
condamnerent en l'amende d’une grosse somme de 
deniers, laquelle ceulx qui disent le moins, escrivent 
avoir esté de quinze“ talents, et ceulx qui disent le plus de 
cinquante ὁ. L’accusateur soubscript en ceste condamnation 
fut Cleon, comme dit Idomeneus, ou Simmias, comme 
escrit Theophrastus : toutefois Heraclides le Pontique 
met un nommé Lacratidas. 

XXXVI. Or quant à ses maulx publiques, ilz luy pas- 
serent bien tost, pource que le peuple laissa le courroux 
qu’il avoit contre luy, ne plus ne moins que la mouche 
guespe laisse l’aguillon en donnant le coup : mais en son 
privé, ses affaires domestiques se portoyent mal, tant 
pource que la peste luy avoit emporté plusieurs de ses 
parents et amis, comme aussi pource que de longue 
main il estoit en dissension avec ceulx de sa maison : car 
Xantippus l’aisné de ses enfans legitimes, estant homme 

de mauvaise nature, et davantage ayant espousé une 
femme jeune et despensiere, fille d’Isander filz de Epilycus, 
estoit mal content de l’estroitte espargne de son pere, 
qui ne luy fournissoit argent que bien escharsement et 
bien peu à la fois : au moyen dequoy il envoya un jour 
au nom de Pericles, chez l’un de ses amis, luy demander 
de l'argent à emprunter: qui luy en envoya; mais comme 
depuis il vint à le redemander, tant s’en fallut que Peri- 
cles le voulust payer, que qui plus est, il l’en appella en 
justice. Dont le jeune homme Xantippus estant griefve- 
ment indigné contre son pere, alloit mesdisant de luy en 
public par la ville, comptant par une maniere de moque- 
rie les occupations ausquelles il vaquoit et passoit son 
temps quand il estoit en son privé, et les propos qu’il 
tenoit avec des sophistes et maistres de rhetorique : car 
comme il fust advenu qu’en un jeu de pris l’un des 
champions qui combatoyent à qui lanceroit mieulx le 
dard, eust par meschef attaint et tué un Epitimius Thes- 
salien, il alloit par tout racomptant que Pericles avoit 
tout un jour esté à disputer avec Protagoras le rhetori- 
cien, à sçavoir qui devoit estre jugé coulpable de ce 
meurtre, selon la vraye et droitturiere raison, le dard, 
ou celuy qui lavoit lancé, ou bien ceulx qui avoyent 
dressé le jeu de pris. Davantage Stesimbrotus escrit que 
le bruit qui courut par la ville, que Pericles entretenoit 
sa femme, fut semé par Xantippus mesme. Tant y a que 
ceste querelle et dissension entre le pere et le filz dura, 
sans jamais se reconcilier, jusques à la mort : car Xan- 
tippus mourut en la pestilence generale, et mourut aussi 
la sœur germaine de Pericles, qui y perdit semblable- 
ment la plus grande part de ses amis, alliez et parents, 

mesmement ceulx qui luy estoyent plus utiles au gou- 
vernement de la chose publique. Mais toutefois jamais il 
ne fleschit pour tout cela, ny n’en rabaissa de rien la 
grandeur et haultesse de son courage, quelques malheurs 
qui luy survinssent, ny ne le veit on jamais plorer, ny 
mener dueil aux funerailles d'aucun de ses parents ou 
amis, jusques à la mort de Paralus le dernier de ses enfans 
legitimes : car la perte de celuy la seul luy attendrit le 
cueur : encore tascha il à se maintenir en sa constance 
naturelle, et se conserver en sa gravité accoustumee : 
mais ainsi comme il luy vouloit mettre uu chapeau de 
fleurs sur la teste, la douleur le forcea quand il le veit au 
visage, de maniere qu’il se prit soudainement à escrier 
tout hault, et espandit sur l’heure grande quantité de 
larmes : ce qu’il n’avoit jamais fait en toute sa vie. 
XXXVII. Au demourant, ayant le peuple ja essayé les 
autres capitaines et autres gouverneurs, et cogneu par 
experience qu’il n’y en avoit pas un de pois ny d’autho- 
rité suffisante pour une si grande charge, il le rappella à 
la fin luy mesme à la tribune des harengues pour ouir 
ses conseilz, et à l’estat de capitaine pour la conduite des 
affaires : car il se tenoit lors renfermé en sa maison pour 
le dueil et la douleur de ses adversitez domestiques : 
mais Alcibiades et ses autres familiers et amis luy persua- 
derent de se monstrer au peuple : lequel s’excusa envers 
luy du tort qu’il luy avoit ingratement fait. Et adonc 
Pericles reprit en main le gouvernement des affaires, 
comme devant : et la premiere chose qu'il y feit, fut qu'il 
requit que lon revoquast l’ordonnance qu’il avoit luy 

ne vinst à fallir en luy. Mais quant à celle ἰού, voicy 
comment il en alloit : Pericles estant en la fleur de son 
credit avoit fait passer une ordonnance, que ceulx la 
seuls fussent tenus pour bourgeois d’Athenes, qui seroyent 
s nez de pere et de mere Atheniens : quelque temps apres, 
le roy d’Ægypte ayant envoyé au peuple d’Athenes, en 
don, quarante mille mines de bled, pour estre distribué 
entre les bourgeois de la ville, plusieurs à l’occasion de 
ceste loy furent accusez de bastardise et d’estre mestifz, 
so dont paravant on ne sçavoit rien, ou pour le moins on 
n'en faisoit compte, et y en avoit aucuns qui faulse- 
ment et à tort en estoyent condamnez. Tant y a qu'il y 
en eut de convaincus et vendus comme esclaves, non 
gueres moins de cinq mille : et ceulx qui demourerent 
pour jouir des privileges de bourgeoisie, et qui furent 
jugez citoyens d’Athenes, se trouverent jusques au 
nombre de quatorze mille et quarante. Or trouvoit on 
fort mauvais qu’une ordonnance qui avoit eu tant de 
pouvoir, fust revoquee et cassee par celuy mesme qui en 
20 avoit esté autheur : mais toutefois la calamité presente, 
quiestoit survenue en la propre maison de Pericles, rompit 
le cueur aux Atheniens : lesquelz estimerent qu’il avoit 
suffisamment payé la peine de celle sienne arrogance : 
et croyans qu’il en avoit esté puny par expresse permis- 
sion et vengeance des Dieux, et que sa requeste estoit 
humaine, ilz luy permeirent de faire enroller son bastard 
au registre des legitimes citoyens de sa lignee, en luy 
donnant son propre nom. C’est celuy qui depuis ayant 
desfait les Peloponesiens en une grosse bataille navalle, 
30 pres les isles Arginuses, fut executé à mort par sentence 
du peuple, avec les autres capitaines ses compagnons. 

XXXVIII. Au reste Pericles fut lors attaint de la peste, 
non pas si violente ni si aguë que les autres, ains foible 
et lente, et qui par long traict de temps, et avec plusieurs 
changemens luy amortit peu à peu la force et vigueur de 
son corps, et surmonta la gravité de son courage et de 
son bon jugement : et pourtant Theophrastus en ses 
morales, au lieu ou il dispute si les meurs des hommes 
se changent selon leurs adventures, et si les passions et 
afflictions du corps les peuvent tant alterer, qu’elles 
les facent issir hors des lices et des bornes de la vertu, 
recite que Pericles en ceste maladie monstra un jour à 
l'un de ses amis qui l’estoit allé visiter, ne sçay quel 
charme preservatif que les femmes luy avoyent attaché 
comme un carcan autour du col, pour luy donner à 
entendre qu’il estoit fort mal, puis qu'il enduroit qu’on 
luy applicast une telle folie. A la fin, comme il fut arrivé 
bien pres de passer le pas de la mort, les plus gens de bien 
de la ville, et ceulx qui estoyent demourez encore vivans 
de ses amis, estans au tour de son lict, se meirent à parler 
de sa vertu, et de la grande puissance et authorité qu’il 
avoit euë, en pesant la grandeur de ses faicts, et comp- 
tant le nombre des victoires qu’il avoit emportees : car il 
avoit gaigné neuf batailles estant capitaine general 
d’Athenes, et en avoit erigé autant de trophees à l’hon- 
neur de son païs, et devisoyent de toutes ces choses 
entre eulx, comme s’il ne les eust point entendues, 
pensans qu'il eust ja perdu tout sentiment : mais au 
contraire, ayant encore l’entendement sain, il avoit tout 
bien noté; si se prit à leur dire qu’il s’esmerveilloit 
comme ils louoyent si haultement ce qui luy estoit com- 
mun avec plusieurs autres capitaines, et en quoy la 

fortune mesme avoit sa part, et ce pendant ilz omet- 
toyent à dire ce qui estoit en luy le plus beau et le 
plus grand : c’est que nul Athenien, pour occasiorf de 
luy, n’avoit onques porté robbe noire. 

s XXXIX. Aussi estoit il veritablement grand et excel- 
lent personnage, non seulement pour la doulceur et cle- 
mence qu’il avoit tousjours conservee au maniement de 
si grands affaires, entre tant d’ennemis et de malvueillans, 
mais aussi pour avoir eu ce jugement de reputer que le 

τὸ meilleur de ses plus glorieux actes estoit n’avoir en si 
absoluë puissance jamais rien concedé à haine, envie, ny 
à courroux, ny s’estre sans mercy vengé d'aucun sien 
ennemy. Si me semble que cela seul rendoit son surnom 
d'Olympien, c’est à dire, divin ou celeste, lequel autre- 
τς ment estoit trop arrogant et trop superbe, non odieux ny 
envié, ains plus tost bienseantet bien convenable pour avoir 
eu la nature si benigne et tant debonaïire, et en si grande 
licence avoir conservé ses mains pures et nettes, ne plus 
ne moins que nous reputons les Dieux pour estre au- 
20 theurs de tous biens, et cause de nulz maulx, dignes de 
gouverner et regir tout le monde : non pas comme disent 
les poëtes, qui mettent nos esprits en trouble et en con- 
fusion par leurs folles fictions, lesquelles se contredisent 
à elles mesmes, attendu qu’ilz appellent le ciel, ou les 
25 Dieux habitent, sejour tresasseuré, et qui point ne 
tremble, et n’est point agité de vents ny offusqué de nuees, 
ains est tousjours doulx et serein, et en tout temps egale- 
ment esclairé d’une lumiere pure et nette, comme estant 
telle habitation propre et convenable à la nature souve- 
30 rainement heureuse et immortelle : et puis ilz les des- 
crivent eulx mesmes pleins de dissensions, d’inimitiez, 

de courroux et d’autres passions qui ne conviennent pas 
seulement à hommes sages et de bon entendement. Mais 
ce discours seroit à l’adventure mieux à propos en un 
autre traitté. Au demourant, les affaires ou se trouverent 
les Atheniens incontinent apres la mort de Pericles, leur 
feirent bien sentir et regretter la perte qu’ilz avoyent faitte 
en luy : car ceulx qui de son vivant supportoyent mal- 
vouluntiers sa trop grande authorité, pource qu’elle offus- 
quoit la leur, soudain apres qu’il fut decedé, et qu’ilz 
vindrent à essayer d’autres harengueurs et d’aultres gou- 
verneurs, furent contraints de confesser qu’il ne pouvoit 
estre une nature d'homme plus moderee en gravité, ne 
plus grave en doulceur et bonté que la siene: et celle tant 
enviee puissance qu’ilz appelloyent durant sa vie monar- 
chie et tyrannie, leur apparut alors evidemment avoir esté 
le rampar salutaire de toute la chose publique, tant il 
sourdit et se descouvrit incontinent apres son deces, au 
gouvernement de leurs affaires, de corruption et de mes- 
chanceté, laquelle luy, tant qu’il vescut, avoit tousjours 
tenue basse et foible, de sorte qu’elle n’apparaissoit point, 
ou pour le moins ne pouvoit venir à telle licence, qu’elle 
peust commettre des faultes ausquelles il fust impossible 
de remedier. 

I. Ayant donques Pericles esté tel es choses dignes de 
memoire dont nous avons peu avoir cognoissance, il est 
temps desormais que nous escrivions aussi quel a esté 
Fabius. Lon dit que le premier Fabius, duquel est 
descendue la maison et la race des Fabiens, qui est l’une 
des plus grandes et des plus nobles de Rome, fut engen- 
dré par Hercules qui engrossa une nymphe, ou, comme 
les autres disent, une femme du païs au long de la riviere 
du Tybre. Et y en a qui disent que les premiers de 
10 ceste maison furent au commencement appellez Fodiens, 
pource qu’ilz chassoyent aux bestes sauvages avec des 
pieges et des fosses : car jusques aujourdhuy les Romains 
appellent encore des fosses fosse, et fossoyer fodere; 
mais que depuis les deux -premieres lettres ont esté 
changees, et les a lon appellez les Fabiens. Comment 
que ce soit, il est certain que d’icelle maison sont issus 
plusieurs grands personnages ; mais entre les autres il y 
en eut un nommé Fabius Rullus, qui pour la grandeur 
de ses faicts fut par les Romains surnommé Maximus, 
20 c’est à dire, tresgrand ; apres lequel Fabius Maximus, 

celuy dont nous escrivons presentement, fut le quatrieme 

en droitte ligne, et fut surnommé Verrucosus, à cause d’un 
seing naturel qu’il avoit sur l’une des levres comme une 
petite verrue : et fut aussi surnommé Ovicula, qui vault 

autant à dire comme brebiette, pour la doulceur, tardité 
et pesanteur de ses façons de faire des qu’il estoit encore 
enfant : car sa nature lente, coye et reposee, avec une taci- 
turnité, et ce que lon le voyoit peu souvent et reserveement 

s s’esbatre à jeux d’enfans : et aussi que lon le voyoit dur 
d’entendement, et qu’il avoit peine à comprendre ce qu’on 
luy enseignoit, joinct que lon en faisoit ce que lon vouloit, 
tant il estoit obeïssant à tous ceulx avec qui il hantoit : 
le tout ensemble faisoit que plusieurs qui ne le cognois- 
10 soyent que par dehors, jugeoyent qu’il ne seroit jamais 
qu’un lourdault et un niais; mais il y en avoit d’autres 
qui, le considerans de plus pres, appercevoyent en sa 
nature une constance immuable et une magnanimité de 
lion. Et luy mesme depuis estant excité par les affaires, 

τς donna bien tost à cognoistre que ce que lon estimoit en 
luy bestise, estoit gravité qui ne s’esmouvoit de rien : et 
que ce que lon jugeoit timidité, estoit prudence : ce qu’il 
n’estoit point hatif ne remuant en chose quelconque, 
estoit fermeté et constance. Parquoy considerant la gran- 
20 deur de la seigneurie de leur chose publique et les con- 
tinuelles guerres qu’ilz avoyent, il endurcit et exercita 
son corps, comme unes armes nees avec luy, pour 
s’en pouvoir mieulx servir à la guerre, et son eloquence 
aussi comme un instrument de persuasion, pour en pou- 
25 voir mener le peuple à la raison. Si estoit son langage 
conforme et convenable à ses meurs et à sa maniere de 
vivre : car il n’y avoit fard ny affetterie quelconque, ains 
estoit toute substance avec pois et profondeur de sen- 
tences et de conceptions singulieres et propres à luy, 
3o sinon que lon dit qu’elles ressemblent fort à celles de 
Thucydides : car on treuve encore aujourdhuy un blason 

ou harengue funebre qu'il feit devant le peuple à la 
louange de son filz, lequel mourut au sortir de son con- 
sulat. 

IT. Mais quant à luy, ayant esté par cinq fois eleu 
consul, en son premier consulat il triumpha des Ligu- 
riens, qui sont ceulx des montagnes et de la coste de 
Genes : lesquelz ayans esté par luy desfaits en une grosse 
bataille ou ils avoyent perdu beaucoup de gens, furent 
contraints de soy retirer et reserrer au dedans de leurs 
Alpes, sans plus courir ny fourrager les marches de 
PItalie qui leur confine. Depuis estant Hannibal avec 
grosse puissance entré en Italie, et y ayant gaigné la pre- 
miere bataille pres la riviere de Trebia, il tira oultre à 
travers la Thoscane, gastant et destruisant tout par ou il 
passoit : ce qui meit la ville de Rome en grand trouble et 
en grand effroy : et si advint des signes et prodiges, au- 
cuns ordinaires et assez accoustumez aux Romains, comme 
ceulx des foudres et des tonnerres, et d’autres fort 
estranges et non jamais ouiz ne veuz. Car on rapporta 
que quelques boucliers estoyent devenuz tous sanglants 
d’eulx mesmes, et qu’entour la ville d’Antium on trou- 
voit les espics de bled, en les moissonnant, tous ensan- 
glantez, qu’il estoit tumbé du ciel des pierres toutes 
ardentes et en feu, et que au cartier des Phaleriens le ciel 
sembla s’entreouvrir, et en tumba plusieurs petits escri- 
teaux, en l’un desquelz y avoit escrit de mot à mot : 
« Mars secouë ses armes. » Mais neantmoins, il n’y eut 
rien de tout cela qui peust arrester ny faire reboucher l’au- 
dace du consul Caius Flaminius : lequel, outre ce que 

merveilleuses prosperitez qu’il avoit euës auparavant, 
contre toute raison. Car combien que le senat le rappel- 
last, et que son compagnon au consulat s’opposast à son 
intention, il avoit neantmoïins donné une bataille aux 

$ Gaulois, malgré tout le monde, et en avoit emporté la 
victoire. Or quant à tous ces signes et prodiges celestes, 
encore qu’ilz troublassent beaucoup de gens, si n’emou- 
voyent ilz point Fabius, pource qu’il n’y veoit appa- 
rence quelconque pour s’en emouvoir : mais entendant 
10 le peu de nombre des ennemis et la faulte d’argent qu’ilz 
avoyent, il conseilloit, et estoit d’advis que lon devoit 
avoir un peu de patience et ne avanturer point la bataille 
contre un homme qui avoit son armee aguerrie de longue 
main, et ja exercitee par plusieurs combats à ceste fin 
τς seulement : et estoit d'opinion qu’il falloit envoyer du 
secours à leurs subjects et alliez, selon qu’il en seroit 
besoing, pour retenir les villes en leur devotion, et ce 
pendant laisser amortir d’elle mesme la vigueur des 
forces de Hannibal, qui estoit comme un feu de paille 
20 et une flamme allumee en une matiere de peu de duree: 
[III] mais quelque chose qu’il sceust alleguer, il ne le 
peut onques mettre en teste de Flaminius, lequel dit qu’il 
n’attendroit point que la guerre s’approchast jusques aux 
portes de Rome, ny ne combatroit point dedans la ville 
25 pour la defendre, comme avoit anciennement fait Camil- 
lus. Si commanda incontinent à ses capitaines qu’ilz 
tirassent leurs compagnies aux champs, et luy mesme 
monta sur son cheval, lequel sans cause apparente s’ef- 
froya si estrangement et se tourmenta tant qu’il jetta le 
30 consul la teste devant par terre : cela neantmoins ne luy 
(εἰς point changer d'opinion, ains suyvant sa premiere 
resolution, s’en alla au devant de Hannibal, et luy pre- 
senta la bataille en la Thoscane, au long du lac qui se 

nomme Thrasimene, qui est le lac de Peruse. Ceste 
bataille fut si asprement combatue d’une part et d’autre 
que, combien qu’à l'instant mesme du combat il se fust 
levé un tremblement de terre si violent que quelques 

s villes en furent renversees sans dessus dessoubs, aucunes 
rivieres destournees de leurs cours, et les pieds des mon- 
tagnes esbranlez et ouverts, il n’y eut toutefois pas un 
des combatans qui en sentist rien. Si y demoura mort sur 
le champ le consul mesme Flaminius, apres avoir fait de 
10 sa personne plusieurs actes de grande force et de grande 
hardiesse, et autour de luy les plus gens de bien qui 
fussent en l’armee : le demourant s’estant mis en fuitte, 

il en fut fait un fort grand meurtre, car il fut taillé en 
pieces bien quinze mille hommes, et y en eut autant 
1$ de prisonniers. Apres la desconfiture, Hannibal feit toute 
la diligence qui luy fut possible pour trouver le corps de 
Flaminius, à fin de le faire inhumer honorablement, à 
cause de sa vertu, mais il ne le peut onques trouver entre 
les morts, ny n’a lon jamais sceu depuis qu’il estoit 
20 devenu. Or quant à la premiere desfaitte de Trebia, ny le 
capitaine general qui l’escrivit, ny le messager qui en 
apporta la nouvelle premiere à Rome, ne la dit à la 
verité, ainsi comme elle estoit, ains faignit que l'issue en 
avoit esté doubteuse, de sorte que lon ne sçavoit qui en 
ἃς avoit eu du meilleur : mais de ceste cy, incontinent que 
le præteur Pomponius en eut entendu la nouvelle, il feit 
assembler le peuple en conseil, là ou, sans user de desgui- 
sement ne de dissimulation, leur dit tout ouvertement : 

« Seigneurs Romains, nous avons perdu la bataille, en 
30 « laquelle nostre armee a esté desconfitte et desfaitte tout 
« à plat, et le consul mesme y est demouré mort : par- 

« quoy advisez ce que vous avez à faire pour vostre salut 
et seureté. » Ces paroles jettees comme un orage de vent 
impetueux sur la mer d’une infinie multitude de peuple, 
meirent la ville en grand trouble, et en fut leffroy si 
s grand qu’il n’y avoit homme qui fust à soy, ne qui eust 
le sens rassis : toutefois si furent ilz bien tous d’accord 
que les affaires avoyent necessairement besoing du sou- 
verain magistrat que lon appelle en latin la dictature, et 
d'un personnage qui la sceust exercer vertueusement sans 
10 espargner ny craindre personne, et que Fabius Maximus 
seul estoit tel, ayant la grandeur de courage et la gravité 
de meurs egale à la dignité et authorité souveraine de ce 
magistrat : avec ce qu’il estoit en l’aage ou la force du 
corps est encore joincte à la maturité de l’entendement, 
15 et la hardiesse meslee avec l’experience et sagesse. 

IV. Cest advis estant approuvé de tous, Fabius fut 
eleu dictateur, lequel nomma pour chef de la chevalerie 
Lucius Minutius : si requit premierement au senat qu’il 
luy fust permis de monter à cheval à la guerre, car il 

20 n’estoit pas permis au dictateur, ains expressement 
defendu par une ordonnance anciene, soit ou pource 
qu’ilz reputoyent la principale force de leur armee con- 
sister en leurs gens de pied, et à ceste cause vouloyent 
que le chef demourast entre eulx au jour de la bataille et 

25 ne les abandonnast point : ou pource que l’authorité de 
ce magistrat en toute autre chose est si grande qu'elle 
approche de la tyrannique, ilz vouloyent qu'à tout le 
moins en cela le dictateur eust affaire de la souveraine 
puissance du peuple. Fabius donques voulant d’entree 

30 monstrer la majesté et la grandeur de son magistrat, à fin 
que chascun luy en fust plus obeïssant et plus prompt à 
faire son commandement, il sortit en public avec vingt et 
quatre sergens portans les faisceaux de verges et les haches 

devant luy : et comme l’un des consuls luy vint au 
devant, il luy envoya commander par un sergent qu’il 
eust à laisser les faisceaux de verges qu’on portoit devant 
luy, et les autres marques et enseignes de magistrat, et 
qu'il le vinst trouver en estat d’homme privé. Puis com- 
menceant par un tresbeau et bon commencement au ser- 
vice des Dieux, il remonstra au peuple comme la perte 
qu'ilz avoyent receuë, leur estoit advenue par la temerité 
et nonchalance estourdie de leur capitaine, qui n’avoit 
tenu compte des choses divines, non point par la faute 
ny par la lascheté des combatans : et les enhorta pour 
ceste cause de ne craindre point leurs ennemis, ains 
d’appaiser l’ire des Dieux, en leur portant honneur et 
reverence : non qu'il les rendist superstitieux en ce fai- 
sant, ains asseuroit leur vertu par vraye devotion envers 
les Dieux, et leur ostoit ou diminuoit la crainte des 
ennemis, en leur donnant certaine esperance de laide 
des Dieux. Si furent adonc visitez les saincts livres pro- 
phetiques que lon appelle les livres de la Sibylle, qui 
sont tenus forts secrets, et y trouva lon quelques ancienes 
propheties et oracles qui se rapportoyent et se confor- 
moyent aux accidens lors advenus; mais il n’est pas loi- 
sible de publier ny redire à autruy ce que lon y a cogneu : 
puis le dictateur, en pleine assemblee du peuple, devant 
toute l’assistence, voua solennellement aux Dieux qu'il 
leur sacrifieroit tout tant de fruict que porteroyent à la 
prochaine saison nouvelle les brebis, les truyes, les 
vaches et les chevres, en toutes les montagnes, plaines, 
rivieres ou prairies de l’Italie, et feroit celebrer des jeux 
de musique et jouer autres mysteres en l’honneur des 
Dieux, jusques à y despendre la somme de trois cents 

trente trois sesterces et trois cents trente trois deniers 
romains et un tiers de denier davantage. Ceste somme 
reduitte à la monnoye grecque monte à la valeur de“ quatre 
vingts trois mille cinq cents quatre vingts trois drachmes 
d'argent, et deux oboles. Or seroit il bien malaisé de 
rendre la raison pour laquelle il specifia nommeement 
ceste somme ainsi precise, et pourquoy il la distribua par 
trois, si ce n’est que lon vueille exalter la puissance du 
nombre ternaire, pource que c’est un nombre de sa nature 
parfaict, et le premier des nompers, qui est le commen- 
cement de multitude, et qu’il comprent en 500 les pre- 
mieres differences et les premiers elements et principes 
de tous les nombres uniz et joincts ensemble. 

V. Ainsi Fabius ayant fait que le peuple eust bonne 
esperance en l’aide et faveur des Dieux, le rendit en ce 
faisant mieulx deliberé de bien faire à l’advenir : mais 
luy mettant tout son espoir de victoire en soymesme, 
comme celuy qui estimoit que les Dieux envoyënt aux 
hommes l’heur et la prosperité par le moyen de vertu 
et de prudence, s’en alla trouver Hannibal, non point en 
intention de le combatre, ains en ferme deliberation de 
luy consumer la vigueur de son armee par long traict de 
temps, sa pauvreté par force d’argent, et le petit nombre 
de ses gens par grande multitude de combatans. Si s’en 
alloit tousjours campant en lieux forts et haults sur les 
montagnes, hors du danger de la chevalerie de son 
ennemy, qu’il coustoyoit tousjours, de sorte que quand 
l’ennemy s’arrestoit en quelque lieu, aussi faisoit il luy, 
et s’il se remuoit, il le suyvoit à la trace, et rouoit ἃ l’en- 
30 tour de luy, sans jamais esloigner les montagnes, ny 

s'approcher de si pres qu’il peust estre contraint de com- 
batre s’il ne vouloit : et neantmoins se monstroit tous- 
jours à la queuë de son ennemy, et le tenoit en conti- 
nuelle crainte, par ce qu’il estimoit qu’il allast espiant le 

5 poinct de son occasion pour le charger à son advantage. 
Mais en dilayant et prolongeant ainsi le temps, il vint à 
la fin à estre mesprisé de chascun : car et en son camp 
on mesdisoit publiquement de luy, et les ennemis mesmes 
le tenoyent pour homme couard et de fort lasche cueur, 
10 excepté Hannibal seul, lequel appercevant bien son bon 
jugement, et la maniere de laquelle il le vouloit com- 
batre, estima que par toute voye de ruze ou de force, il 
le falloit attirer au combat, ou autrement que les affaires 
des Cartaginois s’en alloyent ruinez, attendu qu’ilz ne se 
1 pouvoyent servir ne valoir de leurs armes, en quoy ilz 
estoyent les plus forts, et ce pendant estoyent minez et 
consumez par multitude d'hommes, et à force d’argent, 
en quoy ilz estoyent les plus foibles. Si se meit à imagi- 
ner et à essayer toutes sortes de ruzes de guerre, dont il 
20 se pouvoit adviser, ne plus ne moins que fait le ruzé 
champion de lucte, qui cherche tout moyen d’avoir prise 
sur son adversaire pour luy donner le bond : car tantost 

il s’approchoit de luy, et luy faisoit donner des alarmes 
en son camp, tantost il s’en reculoit, et se remuoit 
2s souvent de lieu à autre, pour voir s’il le pourroit point 
attirer hors de ceste resolution, de ne mettre rien en 
hazard, ains jouer tousjours au plus seur. Et quant à luy, 

il persevera tousjours constamment en sa premiere delibe- 
ration, croyant certainement que c’estoit le plus expe- 
30 dient de le faire ainsi : mais le general de la chevalerie, 
Minutius, luy faisoit beaucoup d’ennuy, lequel ardent du 

desir de combatre sans propos, et faisant de l’audacieux, 
alloit gaignant la bonne grace des soudards par une 
furieuse ardeur de vouloir combatre qu’il leur imprimoit, 
etune vaine esperance dont il les remplissoit, de maniere 
qu'ilz se moquoyent de Fabius, en l’appellant le pæda- 
gogue de Hannibal, et au contraire louoyent haultement 
Minutius, comme capitaine hardy, et digne de la magna- 
nimité de Rome. Cela le faisoit encore plus arrogam- 
ment monter en gloire, et en presumptueuse opinion de 
soymesme, en piquant Fabius de ce qu’il alloit ainsi 
logeant tousjours son camp sur les montagnes, disant 
que le dictateur leur appareilloit de beaux jeux, en leur 
faisant voir l’Italie que lon brusloit, pilloit et gastoit ainsi 
devant leurs yeulx : et demandoit à ceulx qui estoyent 
bons amis de Fabius, s’il feroit point à la fin monter son 
camp jusques au ciel, se deffiant de la terre, ou si c’estoit 
de peur que les ennemis ne le trouvassent, qu’il s’alloit 
ainsi cachant dedans les nues et les brouees. Les amis 
de Fabius luy rapportoyent tous ces brocards, et luy con- 
seilloyent de hazarder plus tost la bataille, que de sup- 
porter plus tant de paroles injurieuses qui se disoyent 
contre luy. Mais Fabius leur respondit : « Si je faisois 
ce que vous me conseillez, je serois encore plus 
couard qu'ilz ne cuident que je le sois maintenant, en 
sortant hors de ma deliberation pour crainte de leurs 
paroles piquantes et traicts de moquerie. Car ce n’est 
point honte que d’avoir crainte pour le bien et le salut de 
son païs : ains, au contraire, s’estonner pour le bruit et 
l'estime d’une commune, ou pour les improperes et 
calumnies des hommes, n’est point acte de personnage 
digne d’une sigrande charge, ains plus tost d'homme ser- 
vant et obeïssant à ceulx à qui il doibt commander, et 
« qu’il doibt gouverner, pourcequ'ilz ne sont pas sages. » 

VI. Depuis il advint que Hannibal tumba en un 
erreur bien grand, pource que voulant s’esloigner de 
Fabius, et par mesme moyen mener son armee en pais 
plain, ou il y eust vivres et fourrages pour les bestes, il 
commanda à ses guides qu’ilz le conduisissent incontinent 
apres soupper en la plaine de Casinum. Les guides 
n’ayans pas bien entendu ce qu’il leur avoit dit, à cause 
qu’il prononceoïit barbarement le langage italien, prirent 
l’un pour l’autre, et l’allerent jetter luy et son armee en 
un bout de la Champagne pres la ville de Casilinum, par 
le milieu de laquelle passe la riviere que les Romains 
appellent Vulturnus, et le païs d’alentour est une vallee 
ceincte et environnee de montagnes tout à l’entour, 
excepté qu’elle s’estend devers la mer, là ou ceste riviere 
se respandant hors de son lict, fait des maretz et des 
bancs de sable fort profonds, et finablement se va des- 
charger en celle coste de mer qui est fort dangereuse, et 
ou il n’y a nul abry. Estant donques Hannibal descendu 
en ce fond de sac, Fabius qui cognoissoit le païs et sça- 
voit les adresses des chemins, suyvant ses brisees, luy 
serra le pas par ou il pouvoit sortir de ceste vallee, avec 
quatre mille hommes de pied qu’il y ordonna, et disposa le 
demourant de son armee sur les croppes des montagnes, 
aux endroits plus opportuns tout à l’environ, puis avec 
ses coureurs, et les plus dispos et legerement armez de 
ses gens, feit charger la queuë des ennemis : ce qui 
meit toute leur armee en desordre, et y en eut bien huit 
cents de tuez. Parquoy Hannibal voulant tirer son camp 
hors de là, et cognoïissant la faulte que ses guides avoyent 
faitte, en prenant l’un pour l’autre, et le danger auquel 
ilz l’avoyent mis, les feit pendre. Mais au demourant, de 

forcer ses ennemis qui tenoyent les cymes des coustaux, 
et les en dechasser à force, il n’y voyoit point de moyen, 
ny n’en avoit point d’'esperance : à l’occasion dequoy 
ses gens estans effroyez et descouragez, pource qu’ilz 
se voyoyent de tous costez enfermez, sans ordre d’en 
pouvoir eschapper, il se delibera d’affiner son ennemy par 
une telle ruze : c’est qu’il feit choisir environ deux mille 
bœufs, de ceulx que lon avoit pris au pillage, et leur 
feit attacher à chasque corne des flambeaux ou des fagots 
de saule, et des javelles de sarment, et ordonna à ceulx 
qui en avoyent la charge, que la nuict quand il leur 
hausseroit un signe en l’air, ilz meissent le feu en ces 
fagots, et chassassent les bœufs contremont les coustaux 
vers les pas et les endroits que les ennemis avoyent occu- 
pez. Pendant que cela se preparoit, luy de son costé 
ordonna son armee en bataille, puis quand la nuict fut 
venue, la feit marcher le petit pas. Or les bœufs, tant que 
le feu qui brusloit ce qu’ilz avoyent attaché aux cornes, fut 
petit, cheminerent tout bellement contremont le pied des 
montagnes, là ou on les chassoit, dont les bergers et bou- 
viers qui estoyent sur les cymes des coustaux, s’esmerveil- 
lerent fort de voir ainsi des flammes et des feuz attachez 
aux cornes de ces bœufs, comme si c’eust esté une armee 
marchant en ordonnance aux lumieres des torches : mais 
quand les cornes vindrent à estre bruslees jusques à la 
racine, et que le sentiment du feu fut passé jusques à la 
chair vifve, adonc commencerent les bœufs à se debatre 
et à secouër leurs testes, et en ce faisant, se couvrirent de 
feu les uns les autres de plus en plus : si ne cheminerent 
plus bellement, ny en ordre, ains pour la frayeur qu’ilz 
avoyent, et la douleur qu’ilz sentoyent, se prirent à courir 

ça et là à travers les montagnes, portans de la flamme à 
leurs cornes et à leurs queuës, dont ilz mettoyent le feu 
es bois et buissons par lesquelz ils passoyent. Cela sem- 
bloit bien estrange à voir, et estonnoit fort les Romains 
s qui gardoyent les pas des montagnes, car ilz cuidoyent 
que ce fussent hommes qui courussent ainsi ça et là avec 
des torches aux mains : au moyen dequoy ilz en estoyent 
tous effroyez et troublez, pensans que ce fussent les enne- 
mis qui accourussent ainsi contre eulx, pour les envi- 
10 ronner de tous costez, tellement qu’ilz n’oserent plus 
s’arrester aux passages ou ilz avoyent esté ordonnez, ains 
abandonnans les destroits se meirent à fouir vers leur grand 
camp, et aussi tost les avantcoureurs de Hannibal, armez 
à la legere, se saisirent de ces pas, de maniere que le 
15 reste de l’armee eut tout loisir de marcher à son aise 
jusques là, sans crainte ny peril, encore que elle fust 
chargee etempeschee d’une quantité grande de toute sorte 
de butin. 
VII. Or quant à Fabius, il s’apperceut bien des la nuict 
20 mesme que c'estoit une ruze de Hannibal, pource que 
quelques uns des bœufs, ainsi qu’ilz s’en fuyoyent ça et 
là, tumberent entre ses mains : à l’occasion dequoy, 
craignant de tumber en quelque embusche pour les 
tenebres de 14 nuict, il teint ses gens en bataille sans 
25 autrement bouger ny faire bruit, et le matin si tost 
que le jour commencea à poindre, se meit à suyvre son 
ennemy à la trace, donnant sur la queuë, et escarmou- 
chant les derniers dedans les destroits des montagnes, 
de maniere qu’il meit tout l’ost des ennemis en desarroy, 
30 jusques à ce que Hannibal envoya de fl’avantgarde 
quelque nombre d’Espagnolz, hommes legers et dispos, 

accoustumez de gravir aux montagnes, lesquelz venans à 
charger les Romains armez de pesantes armes en tuerent 
plusieurs, et feirent retirer Fabius : lequel en fut adonc 
encore bien plus mesprisé et blasmé que devant, pource 
qu’il avoit tousjours monstré de ne vouloir point à force 
ouverte combatre Hannibal, ains le miner et desfaire par 
astuce et prudence, en quoy il se trouvait luymesme abusé 
et affiné par luy. Davantage Hannibal voulant enflam- 
mer encore plus lire et le courroux des Romains contre 
luy, quand il approcha de ses terres, commanda que lon 
bruslast et gastast tout à l’environ, mais que lon ne tou- 
chast aucunement aux sienes, et y meit expressement des 
gardes pour empescher que lon n’y prist rien, et que lon 
n’y feist aucun dommage. Cela fut rapporté à Rome, qui 
aggrava bien encore plus le mescontentement que lon 
avoit de luy : joinct que les tribuns du peuple ne ces- 
soyent de crier contre luy es harengues qu'ilz faisoyent 
devant le peuple, à la suscitation d’un Metellus principa- 
lement, non pour inimitié qu’il eust encontre Fabius, 
mais pource qu’il estoit parent de Minutius, maistre de 
la chevalerie, et estimoit que la mauvaise opinion que 
lon prendroit de lun, tourneroit à la louange et à l’avan- 
tage de l’autre. Le senat mesme estoit courroucé contre 
luy pour l'accord qu'il feit avec Hannibal, touchant les 
prisonniers de guerre : car il accorda que lon eschangeroit 
les prisonniers en rendant homme pour homme, ou bien « 
deux cents cinquante drachmes d’argent pour chasque 
teste, si les uns en avoyent plus que les autres. Quand 
l’eschange eut esté ainsi fait, il se trouva que Hannibal 
en avoit encore de reste deux cents quarante Romains. 

Le senat ordonna que lon n’envoyeroit point d'argent 
pour les delivrer, et blasma grandement Fabius d’avoir 
fait cest accord, comme n’estant ny honorable ny profi- 
table à la chose publique, pour recouvrer des gens qui 

mis. Ce qu’entendant, Fabius supporta patiemment le 
courroux du senat; mais n'ayant point d'argent, et ne 
voulant point faillir à sa parole, ny abandonner ses 
citoyens prisonniers, il envoya son filz à Rome avec pro- 
curation pour vendre ses terres, et luy en apporter l’ar- 
gent incontinent. Le jeune homme y alla, vendit les 
heritages de son pere, et luy en porta bien tost l'argent 
au camp, dont il rachepta les prisonniers, en envoyant 
leur rençon à Hannibal. Plusieurs de ceulx qu’il avoit 
racheptez, le voulurent depuis rembourser, mais il n’en 
voulut onques rien prendre, et leur donna leur rençon à 
tous. 

VIII. Depuis estant appellé à Rome par les presbtres, 
pour faire quelques solennelz sacrificès, il laissa l'armee 
entre les mains de Minutius pour la gouverner en son 
absence, avec condition de ne s’attacher point à l’ennemy, 
et de ne combatre point : ce que non seulement il luy 
defendit tresexpressement, comme ayant souveraine puis- 
sance, ains encore l’en admonesta, et l’en pria tres 
instamment, comme son amy. Minutius se souciant bien 
peu de toutes ses prieres et commandemens, aussi tost 
qu’il eut le dos tourné, commence: incontinent à haras- 
ser les ennemis : et un jour entre les autres ayant observé 
que Hannibal avoit envoyé bonne partie de son armee 
au fourrage et recouvrement de vivres, il alla charger 
ceulx qui estoyent demourez, et les mena batant jusque 

dedans leur camp avec grand meurtre, et plus grand 
effroy de ceulx qui s’estoyent sauvez, lesquelz n’atten- 
doyent pas moins que d’estre assiegez dedans leur 
camp : et encore apres que toute leur armee se fut ras- 

perdre. Cela le remplit d’arrogance, et les soudards de 
temerité, encore plus que jamais. Si courut incontinent 
la nouvelle de ceste desfaitte jusques à Rome, et la feit 
on beaucoup plus grande qu’elle n’estoit : et Fabius 
l'ayant entendue dit qu’il craignoit beaucoup plus la 
prosperité de Minutius, qu'il ne faisoit son adversité. 
Mais le commun peuple s’en esjouit fort, et avec grande 
demonstration de joye accourut sur la place : là ou Metel- 
lus, lPun des tribuns du peuple, montant en la chaire 
aux harengues, leur feit un sermon, auquel il magnifia et 
loua haultement la vertu de Minutius, et à l’opposite 
chargea Fabius, non plus de lascheté et de couardise, ains 
de trahison : accusant aussi les autres principaux person- 
nages de Rome, disant que des le commencement ilz 
avoyent tenu moyen de tirer ceste guerre en longueur, à 
fin de ruiner l’authorité et la puissance du peuple, et 
avoyent incontinent fait tumber les affaires soubs la 
main d’une monarchie, laquelle avec ses remises et delais 
donneroit loisir à Hannibal de se planter et maintenir en 
Italie, jusques à ce que les Cartaginois eussent moyen, 
avec le temps, de luy envoyer renfort d’une seconde 
armee, pour de tout poinct se saisir et s’emparer de 
toute l'Italie. 

IX. Quoy entendu, Fabius se tira en avant pour par- 
ler au peuple, là ou il ne s’amusa point à respondre aux 
charges que le tribun luy avoit mises sus, ains dit 

qu’il falloit promptement achever les sacrifices et ceri- 
monies du service divin, à fin qu'il s’en peust soudaine- 
ment retourner au camp pour y chastier Minutius, lequel 
par dessus son expresse defense avoit combatu contre 

s l’ennemy. Il n’eut pas plus tost achevé ces paroles, qu'il 
se leva incontinent un grand bruit et un tumulte parmy 
le peuple, pour le danger de Minutius, à cause que le 
dictateur a puissance de mettre en prison, et de faire 
mourir qui bon luy semble, sans forme de proces ny de 
10 jugement : et estimoit on, puis que Fabius estoit une 
fois sorty hors de son accoustumee clemence et bonté, 
qu’il deviendroit si aspre en son courroux, qu’il seroit 
bien malaisé de l’appaiser. Parquoy il n’y eut celuy en 
toute l’assistence qui ne se teust de peur, excepté le tri- 

15 bun Metellus, lequel ayant loy de tout dire, pour la seu- 
reté que luy donne son magistrat, qui seul retient son 
authorité quand il y a un dictateur eleu, et demeure en 
son entier, estans les autres supprimez, supplia lors à 
grande instance le peuple de ne vouloir point abandon- 
20 ner Minutius, ny ne permettre qu'il souffrist ce que 
Manlius Torquatus jadis avoit fait à son filz, auquel il 
feit trencher la teste apres avoir vaillamment vaincu et 
desfait son ennemy : les admonestant d’oster à Fabius 
ceste puissance tyrannique de la dictature, et de mettre 
25 leurs affaires entre les mains de celuy qui vouloit et sçau- 
roit bien les conduire à port de salut. Le peuple fut fort 
emeu par ces seditieuses paroles, mais toutefois encore 
n’oza il contraindre Fabius de quitter la souveraine autho- 
rité de sa dictature, combien qu’il en eust bien mauvaise 
30 opinion, et qu’il fust tresmal content de luy : ains ordonna 
que Minutius auroit de là en avant egale puissance et 

authorité pareille à celle du dictateur en la conduitte 
_ des affaires : ce qui jamais n’avoit encore esté ouy ne 
veu; mais bien tost apres il fut aussi fait une autre fois, 
apres la desconfiture de Cannes. Car estant lors Marcus 
ς Junius le dictateur au camp, lon eleut à Rome un autre 
dictateur, qui fut Fabius Buteo, pour nommer et creer de 
nouveaux senateurs, au lieu de ceulx qui estoyent morts 
en la bataille ; maïs apres qu’il en eut nommé, et remply 
le conseil du senat, le jour mesme il laissa les sergens 
10 qui portoyent les haches devant luy, et renvoya la suitte 
qui l’accompagnoit par honneur, et se jetta à travers la 
presse du peuple sur la place, vaquant à ses particuliers 
affaires, ne plus ne moins qu'une personne privee. 
X. Or cuidoyent bien les Romains que Fabius voyant 
τς comme lon avoit donné à Minutius puissance egale à la 
siene, le prendroit fort à cueur, et en seroit tres desplai- 
sant : mais ilz ne cognoissoyent pas du tout sa nature, 
pource qu’il n’estima point que leur folie luy tournast à 
malheur, ny à dommage ou deshonneur, ains comme 
20 Diogenes le sage respondit à un qui luy disoit : « Ceulx 
« la se moquent de toy » — « Je ne m'en tiens, ditil, 
« point pour moqué; » voulant dire qu’il reputoit ceulx 
la seuls estre moquez, qui se passionnent et se troublent 
pour des moqueries. Ainsi enduroit Fabius doulcement, 
25 et sans passion quelconque, quant à ce qui le touchoit 
particulierement, tout ce que le peuple faisoit, servant 
d'exemple et de preuve manifeste aux philosophes, qui 
maintienent que l’homme sage et homme de bien ne 
peult estre nullement injurié ne deshonoré : car tout le 
30 desplaisir qu’il recevoit de la folie du peuple, estoit pour 
le regard de la chose publique, à cause qu’ilz avoyent 
donné moyen à un estourdy et temeraire de servir à sa 


T. fr. mod. — Amyot, I. 6 


mn 


10 


15 


20 


2 


An 


30 


82 FABIUS MAXIMUS 


folle ambition au faict des armes. A l’occasion dequoy 
craignant que luy aveuglé de vaine gloire et de presump- 
tueuse opinion de soymesme, ne se precipitast et hastast 
de faire quelque grand mal avant qu’il fust arrivé, il se 
partit soudainement de Rome, sans que personne en 
sceust rien, pour s’en retourner au camp : là ou il trouva 
Minutius si fier et si superbe, qu’il n’estoit plus aucune- 
ment supportable : car il vouloit avoir authorité de com- 
mander à toute l’armee à son tour. Ce que Fabius ne luy 
voulut point consentir, ains departit par moitié tout 
l’exercite avec luy, estimant qu’il valoit mieulx qu’il 
commandast tousjours seul à une partie de l’armee, que 
par tour à la totalité : si choisit pour soy la premiere et 
la troisieme legion, et luy donna la seconde et la qua- 
trieme, et partagea aussi semblablement le secours des 
alliez. Et comme Minutius se vantast et glorifiast de ce, 
que la majesté du souverain magistrat avoit esté ravallee 
et abbaissee pour l’amour de luy, Fabius luy remonstra 
qu'il devoit penser, s’il estoit sage, que ce n’estoit point 
à luy, ains à Hannibal, qu’il avoit à combatre ; et encore 
s’il se vouloit opiniastrer à estriver par jalousie encontre 
son compagnon, à tout le moins devoit ‘il regarder que 
luy qui avoit gaigné, et qui avoit esté tant honoré par ses 
citoyens, ne fust pas moins soigneux de leur seureté et 
de leur salut, que celuy qui avoit esté vaincu et ignomi- 
nieusement traitté par eulx. 

XI. Minutius prit cest advertissement comme pour 
une moquerie simulee et couverte, à la maniere des 
vieillards, et prenant sa moitié de l’armee, se logea seul 
à part. Hannibal n’ignoroit rien de tout ce debat, ains 
espioit toutes les occasions pour se servir de leur discord. 
Or y avoit il entre leurs deux camps une motte non 
gueres malaisee à gaigner, et estoit une belle assiette 

pour loger un camp à seureté, ayant commodité et ai- 
sance de toutes choses. La campagne d’alenviron, à la 
voir de loing, sembloit toute plaine et toute unie, pource 
qu’elle n’estoit point couverte de boscages : mais toute- 

deux : à l’occasion de quoy Hannibal, encore qu’il eust 
bien le moyen de s’en saisir facilement d’emblee, s’il eust 
voulu, ne le voulut point faire, ains la laissa au milieu 
pour luy servir d’emorche à attirer ses ennemis au com- 
bat. Parquoy quand il veit que Minutius estoit separé 
d'avec Fabius, il espandit une nuict quelque nombre de 
ses gens par ces fonceaux et vallees, puis le matin au 
poinct du jour envoya une trouppe non gueres grosse à 
la descouverte pour occuper laditte motte, esperant qu’il 
pourroit bien attirer par ce moyen Minutius à combatre 
pour ce logis : comme 11] en advint. Car Minutius y 
envoya premierement ses coureurs, puis toute sa gendar- 
merie : et finablement voyant que Hannibal luy mesme 
venoit pour soustenir ses gens qui estoyent dessus la 
motte, il s’y en alla aussi avec tout le demourant de ses 
forces en bataille rengee, et feit un grand effort pour 
chasser ceulx qui defendoyent la motte. Le combat dura 
quelque temps egal entre les deux parties, jusques à ce 
que Hannibal, voyant que son adversaire avoit à bon 
esciant donné dedans ses rets, et qu’il monstroit le der- 
riere de son bataillon tout nud à ceulx de ses gens qu’il 
avoit mis en embusche, leva incontinent le signe qu'il 
leur avoit baillé, auquel ilz se leverent tous à un coup, 
et se ruerent avec grands cris sur la queuë des Romains, 
dont ilz tuerent de primsault un bon nombre, et meirent 
les autres en un tel trouble, et en si grand effroy, qu'il 
n’est possible de le sçavoir bien exprimer. Si fut bien 
adonc la braverie de Minutius et sa fiere δυάδος ravallee : 

car il regardoit tantost l’un, tantost l’autre de ses capi- 
taines au visage, et n’en voyoit pas un qui eust courage 
de demourer, ains estoyent tous prests de se tourner en 
fuitte : ce qui eust esté cause de leur totale ruine, pource 
s que les Numides, soy sentans les plus forts, commen- 
ceoyent ja à se respandre par la plaine tout à l’environ, 
mettans en pieces tous ceulx qui se desbandoyent pour 
fouir. 
ΧΙ]. Estans donques les gens de Minutius tumbez en 
10 tel inconvenient, Fabius, qui avoit bien preveu le danger 
auquel ilz estoyent pour tumber, et qui pour ceste cause 
tenoit son armee toute preste en bataille, eut le soing dè 
sçavoir ce qui se feroit, non par le rapport d’aucuns mes- 
sagers, ains par le veoir luy mesme à l’œil de dessus une 
15 butte qui estoit au devant de son camp. Parquoy quand il 
veit Minutius et ses gens enveloppez de tous costez, et 
ja en branle de fouir, et qu'il entendit leurs cris, non 
comme de gens qui eussent cueur de combatre, ains qui 
estoyent effroyez et regardoyent à se sauver de vitesse, il 
20 frappa de la main sur sa cuisse, en gettant un grand sous- 
pir, etdit à ceulx qui estoyent autour de luyÿ : « O Dieux, 
« comment Minutius s’est allé precipiter luy mesme en 
« sa ruine, plus tost que je n’attendoye, et plus tard qu’il 
« ne vouloit! » Mais en disant cela, il feit quand et 
quand marcher les enseignes en diligence, criant tout 
25 hault : « Mes amis, il nous fault haster pour aller secourir 
« Minutius, qui est vaillant homme de sa personne, et 
« aimant le bien et l’honneur de son païs : et si d'adven- 
« ture il a failly en se precipitant par trop, pour cuider 
« chasser les ennemis, il n’est pas maintenant temps de 
30 « l’en accuser, nous le luy remonstrerons une autre 

fois. » Si rompit incontinent à son arrivee et escarta les 
Numides, qui estoyent au guet emmy la campagne : 
puis tira oultre jusques à ceulx qui chargeoyent sur la 
queuë des Romains, ou il en tua ceulx qui s’arresterent 
5 pour luy faire teste : car les autres, de peur qu’ilz tum- 
bassent eulx mesmes au danger ou ilz avoyent rengé les 
Romains, avant que d’estre de tout poinct enfermez, se 
tournerent en fuitte. Parquoy Hannibal, voyant ceste 
mutation et regardant comme Fabius en personne, avec 
10 plus grand effort que son aage ne portoit, alloit fendant 
la presse des combatans, contremont la motte, pour 
penetrer jusques au lieu ou estoit Minutius, feit cesser le 
combat, commandant que lon sonnast la retraitte, et 
remena ses gens dedans son camp, estans les Romains 
15 bien aises de se pouvoir aussi retirer à sauveté : et dit 
on que Hannibal, en se retirant, dit à ses amis un tel 
mot en riant : « Ne vous ay je pas dit plusieurs fois que 
« ceste nuee que nous voyions tousjours attachee à la cyme 
« des montagnes, se creveroit à la fin quelque jour, avec 
20 « orage et tempeste qui tumberoyt sur nous ὃ » 

XIII. Apres ceste rencontre, Fabius ayant despouillé 
ceulx qui estoyent demourez morts sur le champ, se 
retira aussi en son camp, sans se laisser eschapper de la 
bouche une seule parole oultrageuse ny fascheuse de son 

25 compagnon. Mais Minutius, si tost qu’il fut de retour en 
son camp, assemblant ses gens, leur parla en ceste 
maniere : « Mes amis, ne faillir jamais en maniant de 
« grands affaires, est chose qui surpasse la nature de 
« l’homme : mais se servir des faultes passees pour ins- 

30 « truction de l’advenir, est fait en hommes sages et ver- 
« tueux. Quant à moy, je confesse n'avoir pas moins 

« d'occasion de me louer de la fortune, que de m’en 
« plaindre : car ce que le long temps ne m’avoit peu 
« enseigner, je l’ay appris en une bien petite partie d’un 
« seul jour : c’est que je ne suis point suffisant pour 
« commander, ains ay moy mesme besoing d’estre regy 
« et gouverné par autruy : et que je ne me doy point 
« Opiniastrer follement à cuider vaincre ceulx desquelz il 
« m'est plus honorable confesser estre vaincu. Si vous 
« declare que le dictateur Fabius sera celuy qui desormais 
« vous commandera seul en toute autre chose : mais 
« pour luy donner à entendre que nous recognoissons la 
« grace qu’avons presentement receuë de luy, je seray 
« celuy qui vous guideray à l’en aller remercier, en me 
« rendant le premier obeïssant à ses commandemens, et 
« faisant tout ce qu’il m’ordonnera. » Ayant achevé ces 
paroles, il commanda aux portenseignes de le suyvre, et 
luy marcha le premier devers le camp de Fabius, là ou 
estant arrivé, il s’en alla droit à la tente du dictateur : 
dequoy chascun s’emerveilla, ne sachant ce qu’il vouloit 
faire. Fabius luy sortit audevant. Et Minutius, lui ayant 
mis ses enseignes à ses pieds, l’appella à haulte voix son 
pere : et ses soudards appellerent semblablement ceulx de 
Fabius leurs patrons, qui est le nom duquel les serfs 
affranchiz appellent ceulx qui les ont delivrez de ser- 


25 vitude. Puis quand le bruit fut appaisé, Minutius se prit 


30 


à dire hault et clair : « Seigneur dictateur, tu as ce jour- 
« dhuy gaigné deux victoires, l’une sur Hannibal, que 
« tu as vaincu par prouesse, et l’autre sur moy ton com- 
« pagnon, que tu as vaincu par prudence et bonté : et 
« par l’une tu nous as sauvez, par l’autre tu nous as 
enseignez : ainsi avons nous esté semblablement vaincus 
en deux sortes, l’une par luy à nostre honte, et l’autre 
par toy à nostre honneur et salut. Pourtant t’appelle je 

mon pere, ne trouvant autre appellation plus vene- 
rable, de laquelle je te puisse honorer, et me sentant 
plus obligé à toy, pour la grace que j’ay presentement 
receuë de toy, qu’à celuy mesme qui m’a engendré, 
à cause que j'ay esté seul engendré par luy, et ay esté 
sauvé par toy avec tant d’autres gens de bien qui sont 
icy. » En disant ces paroles, il embrassa Fabius : et le 
semblable feirent aussi les soudards qui s’entracollerent 
estroittement, et se baiserent les uns les autres : de ma- 
niere que tout le camp se trouva plein de caresses et de 
larmes tresdoulces et espraintes à force de joye. 

XIV. Depuis s’estant Fabius desmis du magistrat de la dic- 
tature, furent de rechef eleuz des consuls, les premiers des- 
quelz suyvirent la mesme forme de gouverner que Fabius 
avoit commencee, se gardans de presenter bataille à Han- 
nibal, etenvoyans tousjours du secours à leurs subjects et 
alliez pour les entretenir et les garder de se rebeller, jusques 
à ce que Terentius Varro, homme de petit lieu, mais bien 
cogneu pour son audace temeraire, et pour le credit qu’il 
avoit acquis envers le peuple par ses flateries, fut par- 
venu à la dignité consulaire : car on pensa bien que par 
sa temerité et faulte d'experience il mettroit incontinent 
le tout au hazard d’une bataille, par ce qu’il crioit en 
toutes les assemblees du peuple que ceste guerre dure- 
roit tousjours, tant que le peuple eliroit pour capitaines 
des Fabiens, et se vantoit publiquement, que des le pre- 
mier jour qu’il verroit les ennemis, il les desferoit. En 
disant ces braves paroles, il assembla une telle puissance, 
que jamais les Romains n’en avoyent eu de si grande 
ensemble, contre quelque ennemy que ce fust : car il meit 
en un camp jusques au nombre de quatre vingts huit 

mille combatans : ce qui mettoit Fabius et les autres 
Romains qui avoyent bon sens, en grande crainte, pour 
autant qu'ilz ne voyoyent point de ressource aux affaires 
de Rome, s’il advenoit qu’ilz perdissent un si grand 
s nombre de jeunesse. Si s’addressa Fabius à l’autre consul, 
qui se nommoït Paulus Æmilius, homme bien entendu 
au faict de la guerre, mais mal voulu de la commune, 
dont il redoubtoit encore la fureur, à raison de quelque 
amende en laquelle le peuple auparavant l’avoit condamné 
10 envers la chose publique, « et en le reconfortant l’admo- 


« 

nesta et encouragea de resister à la folle temerité de son 
compagnon, luy remonstrant comme il n’auroit pas plus 
d'affaire contre Hannibal que contre Terentius Varro, 
pour le salut de son païs, à cause que tous deux cher- 
choyentà combatre : l’un, pource qu’il n’entendoit pas en 
quoy consistoit l'avantage de ses forces, et l’autre, pource 
qu’il cognoissoit bien sa foiblesse. Mais il est plus rai- 
sonnable que tu me croyes en ce qui concerne les affaires. 
de Hannibal, que Terentius Varro : et je t'asseure que 
silon ne luy baille point moyen de combatre ceste annee, 
qu’il est force forcee, ou qu’il se ruine de soy mesme 
s’il demeure, ou qu’il s’en fouye honteusement avec son 
armee, attendu que jusques icy, quoy qu’il semble estre 
victorieux et maistre de la campagne, il n’y a encore eu 
personne de ses ennemis qui se soit tourné de son costé, 
et que de l’armee qu’il 4 amenee de son païs quand et 
luy, il ne luy en est pas demouré aujourdhuy un tiers. » 


À ces remonstrances le consul respondit en ceste maniere, 
ainsi que lon dit : « Quand je considere l’estat de mes 
30 « affaires, seigneur Fabius, il me semble estre meilleur pour 

moy de tumber mort entre les picques de noz ennemis, 

« que retumber une autre fois entre les voix et suffrages 

« de noz citoyens. Toutefois, puis que le bien de la chose 

« publique requiert que lon face comme tu dis, je m’ef- 

« forceray de me monstrer sage capitaine à toy seul, 

ς « plus tost qu’à tous les autres ensemble qui me voul- 
« dront tirer au contraire. » Ainsi se partit de Rome Paulus 
en ceste intention : [XV.]mais Terentius, son compagnon, 
voulut à toute force qu’ilz commandassent à toute l’armee 
souverainement l’un apres l’autre, chascun son jour, et 
10 s’alla camper tout au plus pres de Hannibal, au long de la 
riviere d’Aufide, pres du bourg qui s'appelle Cannes. Et le 
jour que ce fut à luy à commander à son tour, il feit mettre 
hors de grand matin le signe de la bataille, qui estoit une 
cotte d’armes teincte en escarlatte, que lon estendoit 
15 dessus la tente du capitaine general, tellement que les 
ennemis mesmes du commencement s’effroyerent de 
veoir la hardiesse de ce nouveau capitaine, et le grand 
nombre de combatans qu’il avoit en son ost à comparai- 
son d’eulx, qui n’estoyent pas de la moitié tant : toute- 
20 fois Hannibal leur commanda qu’ilz s’armassent et se 
teinssent prests pour la bataille : et ce pendant luy avec 
peu de suitte s’en alla à cheval monter sur une petite 
butte, non gueres roide, de laquelle il pouvoit descou- 
vrir evidemment tout le camp des Romains, et veit com- 
2$ ment ilz se rengeoyent desja en bataille. Et comme l’un 
de ceulx qui estoyent en sa compagnie, homme de pareille 
noblesse et condition que luy, nommé Giscon, dit que 
le nombre des ennemis luy sembloit merveilleusement 
grand à le veoir ainsi de loing, Hannibal se fronceant le 
30 visage luy respondit : « Encore y a il une autre chose 
« bien plus esmerveillable, de laquelle tu ne t'es point 

« advisé, Giscon. » Giscon luy demanda incontinent : 
« Etquelle ? » — « C’est, ditil, que de tout cegrand nombre 
« de combatans que tu vois là, il n’y en a pas un qui 
« s’appelle Giscon comme toy. » Ce mot de risee, dit au 
contraire de ce que les assistens attendoyent, qui pen- 
soyent bien que ce deust estre chose de consequence, 
les feit rire à bon esciant : si descendirent de dessus la 
butte tous rians, et racompterent à ceulx qu’ilz rencon- 
trerent par le chemin ceste sornette, de sorte que la risee 
en alla incontinent de main à main en la pluspart du 
camp, et ne se pouvoit pas Hannibal mesme estancher 
de rire. Ce que voyans, les soudards Cartaginois en 
prirent une grande asseurance, faisans leur compte que 
leur general ne se seroit pas ainsi mis à plaisanter et à 
rire si pres du peril, s’il ne se fust senty de beaucoup 
le plus fort, et qu’il n’eust bonne cause de mespriser les 
ennemis. 

XVI. Davantage en la bataille il usa de deux ruses de 
capitaine bien advisé : la premiere fut, de l'assiette du 
lieu, ou il rengea ses gens en bataille, de sorte qu’ilz 
avoyent le vent au dos : car iltiroit un vent impetueux 
et bruslant comme un estourbillon de foudre, lequel 
enlevoit de la plaine, qui estoit de grande estendue 
et sablonneuse, une poudre ardente comme feu, et la 
passant par dessus le bataillon des Cartaginois, la jettoit 
droit contre les yeux et les visages des Romains, par 
telle violence qu’ilz estoyent contraints de tourner les 
visages en arriere, et troubler leurs rengs. La seconde 
ruse fut la forme de laquelle il ordonna sa bataille : 
30 car il meit deçà et dela aux deux ailes les meilleurs 
combatans et les plus vaillans hommes qu’il eust en 

tout son ost, et remplit le milieu des pires et des plus 
inutiles qui y fussent, dont il feit comme une poincte, 
laquelle se jettoit en avant, et passoit de beaucoup les 
deux costez du front de sa bataille, ayant enjoint à 
ceulx des ailes, que quand les Romains auroyent rompu 
ce premier front, et qu’ilz poursuyvroyent les reculans 
en arriere, de façon que le milieu de sa bataille vien- 
droit à s’enfoncer et à se courber en croissant, et que 
les ennemis se trouveroyent au dedans, alors ilz se 
10 ruassent d'un costé et d’autre sur eulx, et les chargeassent 
incontinent par les flancs, et les envelopassent par der- 
riere. Cela fut cause du plus grand meurtre: car quand 
le milieu commencea à reculer et à recevoir au dedans 
les Romains, qui poursuyvoyent asprement, la bataille de 
Hannibal changea de forme, et au lieu qu’elle estoit au 
commencement en poincte, elle se trouva enfoncee au 
milieu en figure de croissant : et adonc les capitaines 
des bendes choisies qui estoyent aux deux ailes, feirent 
tourner leurs gens, les uns à la main gauche, les autres 
20 à la droitte, et chargerent les Romains par les flancs et 
par derriere ou ilz estoyent nuds, et ainsi meirent en 
pieces tous ceulx qui ne se peurent sauver de vistesse 
avant que d’estre enveloppez. Encore dit on qu'il advint 
un autre inconvenient fortuit à la chevalerie romaine : 
ce fut que le cheval du consul Paulus Æmilius, ayant esté 
blecé, le porta par terre : à l’occasion dequoy ceulx qui 
estoyent les plus prochains de luy, meirent incontinent 
pied à terre pour le secourir : ce que voyans les autres 
qui en estoyent plus loing, imaginerent incontinent que 
30 ce fust un commandement fait à tous generalement : à 

l’occasion dequoy ilz descendirent de cheval, et comba- 

tirent à pied. Quoy voyant Hannibal dit : « Je les aime 

« mieulx ainsi, que s’ilz me les eussent livrez piedz et 

« poings liez. » Mais quant à ces particularitez la, ceulx 
qui ont escrit les histoires au long, les exposent plus 

à plein. Au demourant, des deux consuls, Varro se sauva 

à cheval avec peu de suitte de ses gens dedans la ville 

s de Venouze, et Paulus en la foule et presse de ceste 
route, ayant le corps plein de traicts, qui estoyent demou- 
rez dedans ses playes, et le cueur aggravé d’un si angois- 
seux regret que de veoir la desconfiture de ses gens, 
estoit assis aupres d’une roche attendant que quelcun des 
10 ennemis vinst l’achever de tuer : mais pour la grande 
quantité de sang dont il avoit toute la teste et la face souillee, 
peu de gensle recognoissoyent, de maniere que ses amis et 
ses serviteurs mesmes passoyent oultre sans le cognoistre, 
et n’y eut qu’un jeune homme de maison noble et patri- 
15 ciene, nommé Cornelius Lentulus, qui l’ayant apperceu, 
se meit en devoir de le sauver : car il se jetta inconti- 
nent à pied, et luy amena son cheval, le priant de vou- 
loir monter dessus, pour essayer de se reserver à la neces- 
sité de son païs, qui avoit plus grand besoing que jamais 
20 d’un bon et sage capitaine : mais il refuza l’offre et la 
priere du jeune gentilhomme, et le contraignit de 
remonter à cheval, quoy qu’il en plorast de pitié, et s’es- 
tant soublevé pour luy toucher en la main luy dit : « Tu 

« diras de ma part à Fabius Maximus, et luy tesmoi- 
25 « gneras comme Paulus Æmilius 4 tousjours observé et 
« suyvy son conseil jusques au bout, et n'a jamais rien 

« trangressé de ce qu’il luy avoit accordé : maïs qu'il a 

« esté forcé par Varro premierement, et puis apres par 

« Hannibal. » Ayant dit ces paroles, il donna congé à 
30 Lentulus, et se rejecta en la presse de ceulx que lon tuoit, 
là ou il mourut. On tient qu’il fut tué en ceste bataille 

cinquante mille Romains, et en fut pris de prisonniers 
quatre mille, et dix autres mille qui depuis la bataille 
furent pris es deux camps. 
XVII. Ceste belle victoire gaignee, les amis de Hanni- 
4 bal luy conseilloyent qu’il suyvist sa fortune, et qu’il 
entreroit pesle mesle quand et les fuyans dedans la 
ville de Rome, tellement que à cinq jours de là il pour- 
roit soupper dedans le Capitole. Il n’est pas aisé à dire 
quelle raison l’en destourna, sinon que je pense, plus tost 
10 qu’autrement, que ce fut quelque bonne fortune, ou 
quelque Dieu favorable à l’empire Romain, qui se meit 
au devant, et qui le feit avoir peur et reculer à le faire. 
A lPoccasion dequoy lon dit qu’un Cartaginois, nommé 
Barca, luy dit en cholere : « Hannibal, tu sçais bien 
15 « vaincre, mais tu ne sçais pas user de la victoire. » 
Toutefois ceste victoire luy apporta une mutation si 
grande, qu’au lieu qu’il n’avoit pas au paravant une seule 
ville, une seule estappe, ny un seul port en Italie, et qu'il 
avoit grande difficulté et grande peine à nourrir son 
20 armee de ce qu'il pouvoit ravir et desrober à la journee, 
n'ayant pas une retraitte asseuree, ny aucun lieu certain 
sur quoy il peust fonder l’esperance de l’entretenement 
de ceste guerre, ains allant ça et là errant et tenant les 
champs avec son armee, comme avec une grosse trouppe 
25 de brigands et de larrons, alors il receut en son obeïs- 
sance presque toute l'Italie : car la plus part des plus 
grandes et plus puissantes nations d’icelle se rendirent 
incontinent à luy : et la cité de Capoue, qui estoit la plus 
grosse qui y fust, apres celle de Rome, se tourna de son 
30 costé. Ainsi peut on clairement veoir par ce bel exemple 
que c’est un grand mal d’avoir à esprouver la sagesse d’un 

capitaine, et non pas seulement la feaulté d’un amy, ainsi 
que dit le poëte Euripides : car ce que paravant on 
appelloit couardise et froideur en Fabius, incontinent 
apres la bataille fut estimé, non point discours de sens 
humain, ains plus tost de quelque celeste et divin enten- 
dement, qui preveoit les choses à advenir de si loing, 
qu'elles ne sembloyent pas croyables à ceulx mesmes qui 
les enduroyent. Au moyen dequoy Rome tout aussi tost 
rejetta le demourant de son esperance sur luy, et recourut 
à son conseil ne plus ne moins qu’à la sauvegarde d’un 
temple ou d’un autel, de sorte que la premiere et princi- 
pale cause de faire demourer le peuple ensemble, sans 
s’escarter ça et là, comme il feit du temps que Rome fut 
prise par les Gaulois, fut l'opinion et confiance que 


15 lon eut en sa prudence. Car au lieu que paravant il 

sembloit couard et deffiant, lors qu’il n’estoit point encore 
arrivé de dangereux inconvenient, à l'heure que chascun 
se plongeoïit en pleur et en dueil infiny qui ne servoit 
de rien, et que tout le monde estoit si troublé, qu’on ne 
donnoit ordre à chose quelconque, luy seul au contraire 
alloit par la ville d’un pas moderé, avec un visage cons- 
tant et asseuré, saluant courtoisement un chascun, ostant 
les cris et lamentations feminines, et defendant les assem- 
blees des convois, qui se font pour lamenter publique- 
ment un trespassé à son enterrement. Et au contraire il 
suada à ceulx du senat de s’assembler en conseil, donna 
courage à ceulx qui estoyent en magistrat, estant luy 
mesme toute leur force et toute leur vertu, pource qu’il 
n’y avoit homme ayant charge publique, qui ne jettastses 
yeux sur luy, pour sçavoir ce qu’il avoit à faire. 

XVIII. Si feit mettre aux portes de la ville des gardes 

pour empescher de sortir ceulx qui s’en voudroyent fouir 
et abandonner Rome : et davantage limita le temps et le 
lieu du dueil, ordonnant que qui le voudroit faire, le feist 
en son privé dedans sa maison, et durant l’espace de 


s trente jours seulement, apres lesquelz il falloit que tout 

dueil cessast, à fin que la ville fust pure et nette de 
toutes telles choses. Et estant la feste de Ceres escheute 
environ ces jours la, il luy sembla qu'il valloit mieulx 
omettre du tout les sacrifices et la procession que lon 
avoit accoustumé de faire à tel jour, que de donner à 
cognoistre par le petit nombre et la tristesse de ceulx qui 
y assisteroyent, la grandeur de la perte qu’ilz avoyent 
faitte, pource que les Dieux prennent plaisir à estre servis 
joyeusement par ceulx qui sont en prosperité. Ce neant- 
moins tout ce que les devins ordonnerent estre fait pour 
pacifier l’ire des Dieux, ou pour divertir les menaces des 
sinistres prodiges, fut fait : car on envoya à l’oracle 
d’Apollo, en la ville de Delphes, un parent de Fabius, 
que lon surnommoit Pictor : et ayans esté deux reli- 
gieuses Vestales corrumpues, l’une fut enterree toute 
vive, selon la loy et la coustume, et l’autre se feit mourir 
elle mesme. Mais bien fait en cest endroit à admirer la 
grandeur de courageet magnanime clemence des Romains, 
en ce que retournant le consul Varro de la desconfiture 
le plus malheureusement et le plus honteusement 
qu'homme en eust sceu retourner, et en estant luy mesme 
si honteux et si desplaisant, qu’il n’ozoit pas lever la 
teste, le senat toutefois luy alla encore au devant jusques 
à la porte de la ville, avec tout le peuple entierement, 
et le receurent honorablement. Qui plus est, ceulx qui 
estoyent en magistrat, et les principaux du senat, entre 

lesquelz estoit Fabius, quand on eut fait silence, le 
louërent de ce qu’il n’avoit point desesperé du salut de 
la chose publique, apres une calamité si grande, ains 
estoit retourné en la ville pour donner ordre aux affaires, 
s et user de l’authorité des loix et du service de ses 
citoyens, comme ayans encore moyen de se sauver et 
ressourdre. 
XIX. Mais quand ilz entendirent que Hannibal apres 
la bataille s’estoit tourné vers les autres contrees de 
10 l’Italie, alors ilz reprirent courage, et envoyerent des capi- 
taines et des armees aux champs, entre lesquelz les deux 
principaux furent Fabius Maximus et Claudius Mar- 
cellus, qui par voyes presque du tout contraires avoyent 
acquis louange egale et reputation pareille : pource que 
15 Marcellus, ainsi que nous avons escrit en sa vie, estoit 
homme qui executoit vivement, comme celuy qui estoit 
prompt à la main, hardy de nature, et proprement tel 
que ceulx que Homere appelle martiaux et belliqueux, 
pour se hazarder et adventurer hardiment à tout danger : 
20 au moyen dequoy, ayant affaire à un autre capitaine 
hardy et avantureux aussi, il s’attachoit à tout propos de 
pareille audace en toutes rencontres à luy. Mais au con- 
traire, Fabius perseverant tousjours en son premier advis 
esperoit que qui ne combatroit ny ne harasseroit point 
25 Hannibal, il se ruineroit et se desferoit de soymesme, et 
que son armee se mineroit d'elle mesme à force de guer- 
royer continuellement, ne plus ne moins que le corps 
d’un champion de lucte, qui pour avoir fait trop d’efforts 
se trouve cassé et rompu. Pourtant escrit Posidonius que 
30 l’un fut appellé l’espee, et l’autre le bouclier des Romains, 
et que la fermeté et constance de Fabius à faire la guerre 

seurement, sans commettre rien à la fortune, meslee 
avec la vehemence de Marcellus, fut ce qui preserva l’em- 
pire de Rome : car Hannibal rencontrantà toutes heurtes 
en son chemin l’un qui estoit impetueux comme un 
s torrent, trouvoit que son armee en estoit toute esbranlee, 
froissee et harassee: et l’autre, qui estoit comme une 
petite riviere qui luy couloit tout doulcement par des- 
soubs, sans faire bruit, mais continuellement lalloit 
minant et consumant petit à petit, jusques à ce que fina- 
τὸ blement il se trouva reduit à telz termes, qu’il estoit 
las de combatre contre Marcellus, et si redoubtoit Fabius, 
qui ne combatoit point: pource que pendant tout le 
temps que dura ceste guerre, il eut presque tousjours en 
teste ces deux capitaines estans præteurs ou consuls ou 
15 proconsuls : car lun et l’autre fut par cinq fois eleu 
consul. Et quant à Marcellus, il luy dressa une embusche 
en son cinquieme consulat, ou il le surprit et tua. Mais 
quant à Fabius, il le tenta et le sonda bien par plusieurs 
fois, et par toutes sortes d’eschoguettes, de ruzes et d’em- 
20 busches ; mais il ne luy sceut jamais rien faire, sinon 
qu’une fois qu’il l’avoit ja esbranlé, il luy cuida faire 
donner dedans les filez : car il avoit contrefait des lettres 
missives, comme si les principaux de la ville de Metapont 
luy eussent escrit qu’il s’en vinst celle part, et qu’ilz luy 
25 livreroyent la ville entre ses mains, et que ceulx qui 
estoyent de l'intelligence n’attendoyent autre chose, sinon 
qu’il s’approchast de là. Ces lettres emeurent un peu 
Fabius, de sorte qu’il avoit ja resolu de prendre une nuict 
partie de son armee, et s’y en aller : mais pource que les 
30 signes des oiseaux ne luy en promettoyent point bonne 
issue, il s’en deporta : et tantost apres il descouvrit que 

c'estoyent lettres que Hannibal avoit finement contre- 
faittes pour le surprendre, et que luy mesme en personne 
s’estoit embusché pres de la ville pour l’attendre : mais 
cela se doibt à ladventure attribuer à la grace des Dieux, 
qui le voulurent preserver. 

XX. Au demourant, quant aux rebellions des villes 
subjettes et soulevemens des peuples alliez, Fabius estoit 
d'opinion qu’il valloit mieulx les contenir par doulx et 
humain traittement, de maniere qu’ilz eussent honte de 
se remuer sans occasion, que d’aller severement recher- 
cher toutes suspicions, ny se porter trop aigrement 
envers ceulx qui seroyent aucunement souspeçonnez. 
Auquel propos on racompte qu’il y avoit en son ost un 
soudard Marsien de nation, vaillant homme de sa per- 
sonne, et d'aussi noble maison qu’il Υ en eust entre tous 
les alliez, lequel avoit tenu quelques paroles avec d’autres 
soudards de s’en aller rendre aux ennemis : Fabius qui 
en sentit le vent, ne luy feit point pire chere pour cela, 
ains l’appellant 4 soy, luy dit, « qu’il confessoit que lon 
n’avoit pas tenu tel compte de luy comme 11 meri- 
toit : dequoy, dit il, pour le present je blasme les par- 
ticuliers capitaines qui vont ainsi distribuans les 
appointemens et honneurs par grace et par faveur, 
non pas par merite : mais ΟΥ̓ apres je t’en donneray le 
tort à toy mesme, si tu ne parles quelquefois à moys 
« et ne me dis priveement tes necessitez, quand tu aura, 
« besoing de quelque chose, » Luy ayant dit ces paroles, 
il luy donna un cheval de service pour la guerre, et 
l’honora d’autres pris d’honneur dont on ἃ accoustumé 
de recompenser les gens de bien : ce qui feit que le sou- 

dard depuis ce jour la devint tresfidele et tresaffec- 
tionné au service des Romains. Car il estoit bien advis à 
Fabius qu’il n’y avoit raison quelconque que les veneurs, 
escuyers et autres qui se meslent de dompter les bestes 
irraisonnables, leur ostassent la fierté sauvage et farouche 
qu’elles ont de nature, par diligence, accoustumance et 
soing de leur nourriture, plus tost que par les batre à 
coups de fouet, ny les tenir empestrees : et que celuy qui 
prent à gouverner des hommes, n'usast plus de patience, 
de doulceur et de clemence, que de rudesse pour les cor- 
riger, et qu’il les traittast plus rudement et plus dure- 
ment que les laboureurs ne font les figuiers, oliviers et 
pommiers sauvages, lesquelz ilz apprivoisent et addoul- 
cissent si bien qu’ilz en font à la fin de bons figuiers, 
bons oliviers et bons pommiers. Une autre fois quelques 
particuliers capitaines luy rapporterent qu’il y avoit un 
de leurs soudards qui s’escartoit souvent du camp et 
s’esloignoit de son enseigne : il leur demanda quel homme 
il estoit au demourant : ilz luy respondirenttousunanime- 
ment que c’estoit un fort bon homme de guerre, et que lon 
faudroitbien à en trouver un pareil en toutes leurs bendes, 
et quand et quand luy reciterent quelques prouesses 
notables, et quelques preuves de sa personne que ilz 
luy avoyent veu faire. Parquoy Fabius feit soigneusement 
enquerir quelle estoit la cause qui le faisoit ainsi souvent 
sortir hors du camp, et trouva qu’il estoit amoureux d’une 
jeune femme, et que pour l'aller voir il s’escartoit à tous 
coups de son enseigne, et mettoit sa vie en grand danger, 
pource qu’il y avoit assez loing : cela entendu, il y envoya 
quelques gens, sans que le soudard en sceust rien, et la 
feit prendre et cacher dedans sa tente, puis appella le 
soudard qui estoit Lucanien de nation, et le retirant à 

part, luy dit : « J'ai bien sceu comme tu as couché plu- 
sieurs nuicts hors du camp, contre les loix et ordon- 
nances militaires des Romains : mais aussi ay-je bien 
entendu que tu es homme de bien au demourant : 
pourtant te pardonne-je les faultes passees, en conside- 
ration de tes bons services : maisdoresnavant je te veux 
donner en garde à un autre qui me rendra compte de 
toy. » Le soudard se trouva bien estonné quand il 

entendit ces paroles. Et Fabius faisant sortir son amie, 
10 la luy meit entre ses mains, en luy disant : « Ceste cy 
« me respondra que cy apres tu demoureras au camp 
« avec nous : et au reste, ce sera à toy à nous faire 
« cognoistre par effect que ce n’estoit point pour autre 
« 
« 

cause meschante que tu te desrobois, en te servant de 

l'amour de ceste cy pour une couverture. » Voila ce 
que lon treuve par escript quant à ce propos. 

XXI. Au demourant, Fabius regaigna en ceste maniere 
et remeit en l’obeïssance des Romains la ville de Tarente, 
qui leur avoit esté emblee par trahison : il y avoit en son 
20 camp un jeune homme Tarentin, qui avoit dedans la ville 
une sœur, laquelle luy estoit fort fidele et l’aimoit cor- 
dialement : or estoit amoureux d’elle un capitaine Bru- 
tien de nation, l’un de ceulx à qui Hannibal avoit com- 
mis la garde de la ville : cela donna esperance et moyen 
au jeune homme Tarentin de conduire à chef son entre- 
prise, laquelle il communiqua à Fabius, et deson consen- 
tement s’en fouit et s’alla rendre dedans Tarente, don- 
nant à entendre qu’il se vouloit de tout poinct retirer au- 
pres de sa sœur. Et pour les premiers jours qu’il y fut, 
30 le capitaine Brutien coucha tout seul à part, à la requeste 

de la fille, qui pensoit que son frere ne sceust rien de 

son faict : mais au bout de quelques jours, le jeune 
homme la tira à l’escart, et luy dit : « Ma sœur, il estoit 
« grand bruit jusques au camp des Romains que l’un des 
« principaulx hommes de ceste garnison t’entretenoit; je 
te prie, dis moy qui il est : car pourveu qu’il soit gen- 
til compagnon, et aussi homme de bien de sa personne 
comme lon dit, la guerre qui confond toutes choses, 
fait qu’il ne peut chaloir de quel lieu il soit, et n’y a 
rien de deshoneste en ce que lon fait par force : c’est 
un grand heur en temps ou le droit et la raison n’ont 
point de lieu, à tout le moins de se rencontrer entre 
les mains d’un doulx et gracieux seigneur. » La sœur, 
ayant ouy ces paroles de son frere, envoya querir le capi- 
taine Brutien, et luy feit cognoistre son frere, lequel se 
meit incontinent à luy faciliter la jouissance de ses 
amours, et à luy rendre sa sœur encore plus traittable et 
plus amoureuse qu’elle ne l’estoit au paravant : au moyen 
dequoy le capitaine aussi commencea à prendre asseu- 
rance de luy, de maniere qu’il fut desormais facile au 
jeune Tarentin de gaigner et faire tourner la voulunté de 
cest homme amoureux et mercenaire, soubz l’esperance 
de grands presents qu’on luy promettoit, et que Fabius luy 
devoit faire. Ainsi l’escrit la plus grande partie des histo- 
riens : toutefois il y en a qui escrivent que la femme qui 

estoit Brutiene, de laquelle (ce disent ilz) Fabius se ser- 
voit pour concubine : et qu’elle ayant sceu que le capi- 
taine des Brutiens qui estoyent en garnison dedans 
Tarente, estoit aussi Brutien et de son propre païs, en 

XXII. Mais pendant que ceste trame s’ourdissoit, 

Fabius, voulant distraire et escarter Hannibal de ce quar- 
tier la, escrivit aux gens de guerre qui estoyent pour les 
Romains dedans la ville de Rege, qu’ilz courussent le païs 
des Brutiens, et qu’ilz allassent mettre le siege devant la 
ville de Caulonie pour la raser et destruire : car ilz 
estoyent bien jusques au nombre de huit mille hommes, 
la plus part traistres, estans passez d’un camp à l’autre, 
et les plus inutiles de ceulx qui ayans esté notez d’in- 
famie pour leurs mauvais deportemens, avoyent illec esté 
transportez de la Sicile par Marcellus, de sorte qu’en les 
perdant, la chose publique ne faisoit pas grande perte, 
ny n'estoit pas pour en avoir grand regret. Si pensa 
Fabius que les exposant en proye à Hannibal, comme un 
appast pour le tirer arriere de ce quartier la, 1] le 
divertiroit des environs de Tarente : comme il advint : 
car incontinent Hannibal se coula celle part avec son 
armee pour les attrapper ; et ce pendant Fabius alla mettre 
le siege devant Tarente, là ou six jours apres qu’il y fut 
arrivé, le jeune homme qui avoit avec sa sœur conduit 
la trame du capitaine Brutien, s’en vint une nuict devers 
luy, apres avoir bien noté et remarqué l'endroit de la: 
muraille que le Brutien avoit à garder, lequel avoit pro- 
mis de se faindre et de laisser entrer ceulx qui vien- 
droyent assaillir ce costé la. Toutefois Fabius ne voulut 
pas du tout fonder l’esperance de ceste execution sur la 
trahison du Brutien : il est bien vray qu'il alla luy 
mesme en personne se presenter devant cest endroit la, 
mais ce fut sans rien attenter pour un temps : et ce pen- 
dant il feit donner l’assault vivement à tous les autres 
costez de la ville, tant par mer que par terre, avec grands 
cris et grand bruit, jusques à ce que le capitaine Brutien, 

voyant que tous ceulx de la ville et de {a garnison cou- 
roÿent la part ou ilz entendoyent le bruit si grand, feit 
signe à Fabius qu’il estoit temps : lequel adonc feit 
apporter force eschelles, par ou il monta avec sa trouppe 
sur les murailles, et ainsi se saisit de la ville. Mais il 
semble qu’en cest endroit il se laissa vaincre à l'ambition : 
car il commanda que lon tuast les Brutiens les premiers, 
à fin que lon ne sceust point qu’il avoit emporté la ville 
par trahison : en quoy il se trompa, car non seulement 
10 il n’en rapporta pas la gloire qu’il en esperoïit, ains y 
acquit le blasme de desloyaulté et de cruaulté. Il mourut 
aussi en ceste prise grand nombre des Tarentins, et si en 
fut encore vendu trente mille chefz, toute la ville sac- 
cagee, et du pillage furent portez aux coffres de l’espargne 
publique à Rome“ trois mille talents. Lon dit qu’ainsi 
comme lon pilloit et emportoit tout l’autre butin, le 
greffier qui en tenoit le registre demanda à Fabius 
qu'il vouloit que lon feist des Dieux, entendant les ta- 
bleaux et les images d’iceulx, et que Fabius luy respondit : 
20 « Laissons aux Tarentins leurs Dieux courroucez à eulx. » 
Toutefois il feit transporter à Rome la statue de Hercules, 
d’excessive grandeur, qui estoit à Tarente, et la feit 
poser au Capitole, joignant laquelle il feit aussi dresser 
son image de bronze estant à cheval : en quoy il se mons- 
tra de beaucoup plus violent que Marcellus, ou, pour 
mieux dire, il feit cognoistre au monde combien l’huma- 
nité, clemence et bonté de Marcellus estoit admirable, 
ainsi comme nous avons escrit en sa vie. 

XXIII. Hannibal, ayant entendu la nouvelle de ce 
30 siege, s’estoit mis en chemin pour venir en diligence 

secourir Tarente, et dit on qu’il ne faillit à y arriver à 

temps que d'environ deux lieues et demie : et quand il 
sceut au vray qu’elle estoit prise, il dit tout hault en 
public : « Les Romains ont donques aussi leur Hannibal, 
« car nous avons perdu Tarente tout en la mesme sorte 
« que nous l’avions gaignee. » Mais puis apres quand il 
fut retiré en son privé, ce fut la premiere fois qu’il dit 
entre ses familiers que de longue main il avoit bien pre- 
veu qu'il leur seroit difficile, mais lors qu’il cognoissoit 
evidemment qu'il leur estoit du tout impossible de tenir 
l’Italie avec les forces qu’ilz avoyent. Fabius entra de- 
dans Rome en triumphe pour la seconde fois à cause de 
ceste prise, et fut son second triumphe plus magnifique 
que son premier, comme d’un vaillant champion de lucte 
qui souvent faisoit teste à Hannibal, et qui se desmesloit 
aiseement de toutes ses ruzes, ne plus ne moins que des 
prises et accrochemens de lucte qui n’avoyent plus la 
mesme force ny roideur qu’elles souloyent au paravant 
avoir, à cause que son armee estoit en partie effeminee 
pour les delices et les richesses qu’elle avoit amassees, et 
en partie aussi recreuë et diminuee par les continuelles 
secousses et rencontres qu’elle avoit endurees. Or y avoit 
il un Romain nommé Marcus Livius, qui avoit esté gou- 
verneur de Tarente lors que Hannibal l’avoit prise, et 
neantmoins avoit retenu le chasteau, et l’avoit gardé jus- 
ques à ce que la ville retourna une autre fois en la puis- 
sance des Romains : il fut marry de voir tant d'honneur 
que lon faisoit à Fabius, de sorte qu’un jour en plein 
senat, estant transporté d’ambition et d’envie, il ne se 
peut tenir de dire que c'estoit luy et non pas Fabius 
qui estoit cause de la prise de Tarente. Fabius s’en prit à 
rire, et luy respondit sur le champ : « Tu as dit la verité; 
« car si tu ne l’eusses point perdue, je ne l’eusse point 
reprise. » 

XXIV. Mais les Romains honorerent grandement 
Fabius en toutes autres choses, et mesmement en ce qu’ilz 
eleurent son filz consul, lequel estant ja entré en posses- 
sion de son magistrat, ainsi comme il despeschoit 
quelques affaires touchant le faict de la guerre, son pere, 
fust ou pour la debilité de sa vieillesse, ou pource qu’il 
voulust esprouver son filz, monta à cheval pour aller 
devers luy, et passa à travers la presse des gens qui 
estoyent autour de luy et qui avoyent affaire à luy : mais 

supporter, ains luy envoya un officier luy faire comman- 
dement de descendre de cheval, et de venir à pied, si d’ad- 
venture il avoit aucune chose à faire au consul. Ce com- 
mandement despleut à tous les assistans, qui jetterent 
incontinent leurs yeux sans dire mot sur Fabius, comme 
estimans que lon faisoit tort à sa grandeur; mais luy 
descendit incontinent à pied, et s’en alla plus viste que le 
pas, embrasser et caresser son filz, en luy disant : « Tu 
as raison, mon filz, et fais tresbien de monstrer que tu 
sçais à qui tu commandes, et que tu cognois la gran- 
deur de Flauthorité consulaire que tu as receuë. C’est 
le vray moyen par lequel nous et noz ancestres avons 
augmenté l’empire de ceste cité, en ayant tousjours plus 
cher le bien et l’honneur de nostre païs que pere ne 
mere ny enfans. » Aussi à la verité dit on que le 
bisayeul de Fabius, le plus grand et le plus honoré per- 
sonnage qui fust en Rome de son temps, comme celuy 
qui avoit esté consul par cinq fois, et qui avoit eu plu- 
sieurs triumphes, à raison de plusieurs grandes et glo- 

estre encore lieutenant de son filz et aller soubs luy à la 
guerre quand il fut eleu consul : et finablement retour- 

nant son filz victorieux en la ville sur un chariot de 
triumphe, tiré par quatre chevaux, il le suyvit à cheval 
parmy la trouppe des autres, faisant gloire de ce qu'ayant 
par droit d’authorité paternelle domination sur son filz, 
s et qu'estant le plus grand homme de ses citoyens, et 
pour tel tenu et reputé, neantmoins il se soubmettoit 
vouluntairement à la loy et au magistrat qui avoit l’au- 
thorité d’icelle : toutefois ce personnage la avoit bien 
d’autres vertus qui le rendoyent d’ailleurs admirable. 
10 Mais il advint que ce filz de Fabius mourut avant luy, la 
mort duquel il supporta modereement, comme personne 
sage et comme bon pere : car estant la coustume qu’à la 
mort des personnages illustres, leurs plus proches parents 
feissent une funebre harengue à leur louange, au 
15 convoy de leurs obseques, il feit luy mesme l’oraison à 
l'honneur de son filz, et la prononcea luy mesme publi- 
quement surla place, et, qui plus est, la redigea par escript 

et la publia. 
XXV. Environ ce temps Cornelius Scipion fut envoyé 
20 en Espagne, dont il dechassa les Cartaginois, apres les 
avoir desfaits en plusieurs batailles, et y avoir conquis 
plusieurs grosses villes, et mis en grande reputation les 
affaires des Romains, dont il fut à son retour autant ou 
plus honoré, aimé et estimé que nul autre qui fust en 
Ὡς la ville. Au moyen dequoy, ayant esté eleu consul, 
il considera que le peuple romain attendoit et exigeoit 
de luy quelque chose plus grande que des autres : 
si pensa que de s’attacher à combatre Hannibal au de- 
dans de l'Italie seroit trop fait ἀ la vieille mode, et sen- 
30 tiroit trop son vieillard, et pourtant resolut incontinent 
en soymesme de faire voir les armes Romaines en 

Afrique, et aller piller le païs jusques aux portes de Car- 
tage mesme, en transferant la guerre de l'Italie en Libye, 
s’efforceant de tout son pouvoir de le mettre en teste au 
peuple, et le luy faire trouver bon. Mais Fabius au con- 
traire se persuadant que ce qu'entreprenoit ce jeune 
homme mal advisé, fust aller precipiter la chose pu- 
blique en un extreme danger, s’estudia de mettre Rome 
en la plus grande frayeur qu’il luy fut possible, sans y 
éspargner ne parole ne faict, qu’il pénsast pouvoir servir 

dire et faire, qu’il avoit tiré le senat à son opinion : mais 
le peuple estima que c’estoit l'envie qu'il portoit à la 
gloire de Scipion, qui luy faisoit procurer tout cela, pour 
arrester le cours de sa bonne fortune, de peur que si 
d'adventure il venoit à faire quelque grand et memorable 
exploit, comme d’esteindre de tout poinct ceste guerre, 
ou de chasser Hannibal hors de l’Italie, il ne semblast 
que luy se fust porté trop laschement et trop mollement 
d’avoir fait trainner ceste guerre si longuement. Quant à 
moy, je cuide bien que ce qui meut Fabius du commen- 
cement à luy contredire, ne fut autre chose que le soing 
du salut de la chose publique, pour le grand danger qu'il y 
avoit en telle resolution : mais aussi pense-je que depuis 
il passa oultre le devoir, et s’aheurta trop opiniastrement, 
fust ou par ambition, ou par obstination, à vouloir em- 
pescher l’accroissement de Scipion, attendu mesmement 
qu’il feit tout ce qu’il peut, pour persuader à Crassus, 
compagnon de Scipion au consulat, qu’il ne luy cedast 
ny ne luy quittast point la conduitte de l’armee, ains si 
bon luy sembloit de passer en Afrique pour aller faire la 
guerre aux Cartaginois, qu’il y allast plus tost luy mesme, 

et, qui plus est, empescha que lon ne luy delivrast argent 
pour ceste guerre. Au moyen dequoy Scipion estant 
contraint de s’en prouvoir d’ailleurs sur son credit, en 
amassa es villes de la Thoscane, lesquelles, pour l’amour 
s qu’elles luy portoyent, contribuerent à son entreprise, et 
demoura Crassus en la maison, tant pource qu’il estoit 
homme doulx et non ambitieux ny contentieux de 
sa nature, comme aussi pource qu'il tenoit la prelature 
du souverain pontife, qui par la loy de leur religion est 
10 contraint de demourer en la ville. 

XXVI. Parquoy Fabius, voyant qu’il ne faisoit rien 
par ce chemin la, alla de rechef par un autre à l'encontre 
de Scipion, taschant à retenir et arrester les jeunes 
hommes qui desiroyent aller à ce voyage avec luy : car il 

τς crioit ordinairement en toutes les assemblees du senat et 
du peuple, qu’il ne suffisoit pas à Scipion de fouir 
Hannibal, mais qu'il emmenoit encore quand et luy ce qui 
restoit de forces en Italie, abusant la jeunesse de vaine 
esperance, et persuadant aux jeunes gens d'abandonner 
20 leurs femmes, leurs peres et meres et leur païs, lors que 
l’ennemy qui tousjours avoit esté victorieux, et non 
jamais vaincu, estoit à leurs portes. Ces paroles de Fabius 
donnerent si grande crainte aux Romains qu’ilz ordon- 
nerent que Scipion se serviroit donques en son entreprise 
25 de l’armee qui estoit en la Sicile seulement, excepté qu'il 
pourroit mener d’avantage trois cents hommes, qui 
l’avoyent bien et fidelement servy en la guerre d’Espagne. 
Ainsi sembla il que jusques icy Fabius feist et dist toutes 
ces choses suyvant sa coustume et l’humeur de sa nature. 
30 Mais au demourant, Scipion ne fut pas plus tost passé en 
Afrique, que lon entendit incontinent à Rome des exploits 
admirables et des effects grands et glorieux à merveilles, 

joint une grande quantité de despouilles et de butin, qui 
tesmoignoit les nouvelles estre vrayes, le roy des Numides 
prisonnier, deux camps des ennemis arz et bruslez tout 
en un mesme temps, avec perte d’un grand nombre de 
gens, de harnoïis et de chevaux qui furent consommez 
dedans, force lettres et messagers expres que lon envoyoit 
de Cartage à Hannibal pour le rappeller, εἴ le prier de ne 
s’arrester plus à poursuyvre une esperance vaine qui ne 
viendroit jamais à fin, ains s’en revenir au plus tost que 
faire pourroit, secourir son païs. Pour lesquelles prospe- 
ritez estant Scipion si fort estimé et renommé dedans 
Rome, que lon ne parloit que de luy, Fabius neantmoins 
requit encore, et fut d’advis que lon luy envoyast un suc- 
cesseur, sans alleguer autre cause ny raison, sinon un 
commun dire, « Qu'il n’estoit pas seur de commettre tant 
« et de si grandes choses à la fortune d'un seul homme, 
« pource qu’il est bien malaisé qu’un mesme personnage 
« soit en tout et par tout heureux. » Ces langages 


‘ adonc despleurent si fort au peuple, que lon l’en estima 
20 homme importun, fascheux et envieux, ou que pour sa 


vieillesse il estoit devenu couard, et avoit perdu toute 
vigueur de courage, redoubtant Hannibal trop plus effroyee- 
ment qu’il ne devoit : car encore alors qu’il eut esté con- 
traint d'abandonner l'Italie, et s’en retourner en Afrique, 


25 il ne permettoit pas que la joye et l’asseurance que le 


peuple en prenoit, fust entiere et nette de toute crainte 
et de toute deffance, ains alloit disant que c’estoit adonc 
que les affaires estoyent en plus grand danger, et que la 
chose publique couroit plus grande fortune que jamais, 


30 pource que Hannibal estant de retour en Afrique devant 


les murailles de Cartage mesme, seroit bien plus rude à 

soustenir qu'il n'avoit onques esté, et que Scipion y ren- 
contreroit une armee encore toute chaude du sang de tant 
de præteurs, dictateurs et consuls romains, qu’elle avoit 
desfaits en Italie : de maniere que par telz langages, la 
s ville se trouva encore de rechef toute troublee, et com- 
bien que la guerre fust transferee de l’Italie en Afrique, 
estima neantmoins l’occasion de craindre estre plus pro- 
chaine de Rome que jamais. 
XXVII. Mais peu de temps apres, ayant Scipion desfait 
10 Hannibal en bataille rengee, abbatu et mis soubs ses piedz 
ἷ gloire et l’orgueil de Cartage, donna à ses citoyens une 
joye plus grande qu’ilz n’avoyent onques esperee : et en 
ce faisant redressa et asseura l'empire Romain, qui peu 
devant avoit esté en grand branle. Toutefois la vie de 
15 Fabius ne s’estendit pas jusques à la fin de ceste guerre, et 
n’entendit onques de son vivant la nouvelle de la routte 
de Hannibal, ny ne veit onques celle grande et asseuree 
prosperité de son païs : car environ le temps que Hanni- 
bal se partit de l’Italie, 1] tumba en une maladie dont il 
20 mourut. Or trouve lon par les histoires que les Thebains 
ensevelirent Epaminondas aux despens du public, pource 
qu’il mourut en si grande pauvreté, que quand il fut mort 
lon ne trouva rien qui soit en sa maison, sinon une petite 
broche de fer : mais les Romains n’inhumerent pas 
2$ Fabius aux despens de la chose publique, ains contri- 
buerent à ses funerailles pour teste la moindre piece de 
monnoye qui eust cours alors, non pource qu’il eust faulte 
de biens pour se faire inhumer, mais seulement pour 
honorer sa memoire, en faisant ses obseques à leurs 
30 despens, comme de leur pere commun. Ainsi eutl à sa 
mort honneur convenable à la vertu de sa vie. 

I. Voila donques ce que lon treuve par escript de ces 
deux grands personnages. Et comme ainsi soit qu’ilz 
ayent laissé l’un et l’autre plusieurs beaux exemples de 
vertu, tant en faict de guerre qu’en matiere de gouverne- 
s ment, commençons à les conferer ensemble. Premiere- 
ment Pericles vint au maniement des affaires de sa chose 
publique, lors que le peuple Athenien estoit au comble de 
sa prosperité, et en la fleur de sa puissance, et richess 
plus grande que jamais n’avoit esté auparavant, ny ne fut 
το onques depuis. Ce qui pourroit sembler avoir esté cause 
de le maintenir sur ses piedz en seureté perpetuelle, sans 
jamais succumber, non tant pour sa valeur que pour la 
puissance et prosperité publique : la ou, au contraire, les 
actes de Fabius se rencontrerent aux plus malheureux et 
plus deshonorez temps de son païs, esquels il ne mainteint 
pas sa ville en ses biens sans dechoir, ains la tirant d’un 
trescalamiteux estat ou il la trouva, la rendit en un meil- 
leur. Davantage les heureux exploits de Cimon, les vic- 
toires et trophees de Myronides et de Leocrates, et plu- 
20 sieurs beaux et grands faicts d’armes de Tolmides, don- 

nerent moyen à Pericles de tenir sa ville en festes et en 

jeux tant qu’il en eut le gouvernement, et ne la trouva 
pas en necessité qu'il la falust garder à force d’armes, ou 
reconquerir ce qu’elle auroit perdu. Et à l’opposite Fabius 
voyant devant soy plusieurs fuittes, routtes et desfaittes, 
s plusieurs meurtres et morts de capitaines generaulx des 
armes Romaines, les lacs, les plaines, les bois remplis 
de leurs desconfitures, les fleuves et ruisseaux regorgeans 
de sang et de corps morts jusques à la mer, prit en main 
le gouvernement de la siene, et par un moyen de proce- 
10 der tout different des autres, la sousteint et estaya des- 
soubz, de maniere qu’il la garda de tumber à plat par les 
demolitions et ruines que les autres yavoyent faittes. Tou- 
tefois on pourroit aussi dire qu’il n’est pas si difficile de 
manier une ville humiliee par adversitez, et qui, con- 
15 trainte par la necessité, se laisse gouverner au plus sage, 
comme de refrener la fierté et l’insolence d’un peuple 
enorgueilly et elevé par longue prosperité, ainsi comme 
Pericles vint à bout des Atheniens. Aussi la grande mul- 
titude de tant et de si griefves calamitez qui advindrent 
20 lors aux Romains, monstra bien que Fabius estoit un 
grave et constant personnage, qui ne se laissa point aller 
aux crieries d’une commune, ny jamais ne se departit de 
ses premiers conseilz. 
II. Et peut on opposer à la prise de Samos, que Peri- 
ST cles prit à force, le recouvrement de Tarente, et à l’isle 
d’Eubœæe, les villes de la Campagne, qu’il retira, exceptee 
celle de Capoue, que les consuls Furius et Appius 
recouvrerent. Mais il semble que Fabius ne gaigna jamais 
bataille, sinon celle la dont il triumpha la premiere fois, 
30 là ou Pericles dressa neuf trophees des batailles et victoires 
qu’il avoit gaignees, tant par mer que par terre. Vray est 

aussi que lon ne sçauroit alleguer un tel acte de Pericles, 
comme fut celuy de Fabius quand il recourut Minutius 
des mains de Hannibal, et preserva une armee toute 
entiere de Romains : qui fut sans point de doubte un faict 
digne de grande gloire, comme procedant de prouesse, 
sagesse et bonté tout ensemble : mais aussi ne feit onques 
Pericles un tel erreur, comme feit Fabius, quand il fut 
affiné et abusé par la ruse des bœufs de Hannibal, ayant 
trouvé son ennemy, qui par cas d’adventure s’estoit de 


τὸ luy mesme enfermé dedans le destroit d’une vallee, et 


15 


l’ayant laissé eschapper la nuict par subtilité, et le jour par 
force : car il fut prevenu par trop dilayer, et batu par 
celuy qu'il tenoit enfermé. Et s’il fault qu’un bon capi- 
taine non seulement use bien de ce qu’il a present en 
main, mais aussi qu’il juge sagement de ce qui est à adve- 
nir : la guerre des Atheniens se termina tout en la mesme 
sorte que Pericles leur avoit predit : car par ambition de 
vouloir trop embrasser, ilz perdirent leur estat : et au con- 
traire, les Romains ayans envoyé Scipion en Afrique 


20 pour y faire la guerre aux Cartaginois, gaignerent tout ce 

qu’ilz voulurent, ayant leur capitaine vaincu, non par 
fortune, mais par vaillance et par prouesse leurs ennemis : 
de maniere que le bon jugement de l’un est tesmoigné par 
la ruine de son païs, et l’erreur de l’autre adveré par 
l’heureux evenement de ce qu’il avoit voulu empescher. 
Or est-ce faulte pareille à un capitaine de tumber en un 
inconvenient non attendu ne preveu, que par deffiance 
faillir à -embrasser l’occasion de faire un grand exploit 
quand elle se presente : car mesme default d’experience 
engendre temerité à l’un, et oste l’asseurance à l’autre. 
Voila quant à leurs faicts de guerre. 

HI. Et quant aux actes de gouvernement civil, c’est 
un grand reproche à Pericles d’avoir esté autheur de la 
guerre : car on tient que luy seul en fut cause, en s’aheur- 
tant à ne vouloir point que lon cedast pour peu que ce 
fust, aux Lacedæmoniens : toutefois il m'est advis que 
Fabius Maximus ne ceda luy mesme non plus aux Carta- 
ginois, ains se presenta hardiement et courageusement à 
tout danger pour maintenir contre eulx l’empire de son 
païs. Mais la debonaireté et clemence que Fabius monstra 
envers Minutius, condamne fort les brigues et menees de 
Pericles à l’encontre de Cimon et de Thucydides, tous 
deux gens de bien et d'honneur et tenans le party de la 
noblesse, qu’il feit chasser de la ville et les bannir à cer- 
tain temps. Aussi estoit l’authorité et la puissance de 
Pericles en sa chose publique plus grande, moyenant 
laquelle il empescha qu’il n’y eust de son temps aucun 
capitaine qui executast sa folie et sa temerité au dommage 
du public, excepté Tolmides seul qui luy eschappa, et 
malgré luy s’alla aheurter contre les Bœotiens, ou il 
demoura : car tous les autres au demourant luy adhe- 
rerent, et se rengerent à sa voulunté pour la grandeur de 
son authorité : là ou Fabius, encore que quant à luy il ne 
feist point de faulte, et qu’il allast seurement en besongne, 
si est-ce que pour n'avoir pas esté assez fort pour empes- 
cher les autres de faillir, semble avoir esté en ce regard 
defectueux : car les Romains ne feussent pas tumbez en 
tant de calamitez, s’il eust eu autant d’authorité à Rome, 
comme Pericles en avoit à Athenes. Et quant à la libera- 
lité, l’un la monstra en ne voulant point accepter l'argent 
qu’on luy presenta, et l’autre en en donnant à ceulx qui en 
avoyent besoing, et racheptant ses citoyens qui estoyent 

prisonniers : toutefois il n’y despendit pas grande somme 
de deniers, ains environ trois mille six cents escus seule- 
ment : là ou il ne seroit pas facile à dire combien Pericles 
pouvoit amasser d'argent et de presens par le moyen de 
son authorité, tant des subjects et alliez mesmes des Athe- 
niens, comme aussi des roys et princes estrangers : en 
quoy neantmoins il teint tousjours ses mains nettes de 


‘toute concussion. Mais au reste, quant à la beaulté et 


magnificence des temples, ouvrages et edifices publiques, 
tous les ornemens ensemble qui furent onques à Rome 
avant le temps des Cæsars, ne sont pas à comparer à ceulx 
dont Pericles embellit et orna la ville d’Athenes : car il 
n’y a point de proportion ny de comparaison de la sump- 
tuosité excellente et magnificence des uns aux autres. 


13 D: de la sumptuosité et excellente magnificence des uns aux 

